ރުކޫޢު ނުވަތަ ސަޖިދައިގައި ޤުރްއާން ކިޔެވިދާނެތަ؟\nނަމާދަކީ އެއަޅުކަމާ ނުލާ އަޅުގަނޑުމެން މުސްލިމުންގެ އިސްލާމްކަން ފުރިހަމަ ނުވާއަޅުކަމެކެވެ. އެހެންކަމުން މިއަޅުކަމާ ބެހޭ ވީހާވެސް ގިނަ މަޢުލޫމާތު ހޯދައި އަޅުގަނޑުމެންގެ ދީނީ މަޢުލޫމާތުގެ ޚަޒާނާ މުއްސަނދި ކުރަން ވަރަށް ބޮޑަށް މަސައްކަތްކުރަން ވާނެއެވެ.\nޝައްކެއްނެތް ގޮތުގައި ރުކޫޢު އާއި ސަޖިދައަކީ ނަމާދު ކުރާ މީހާ ހުއްޓި ހުންނަ މަޤާމުތަކުގެ ތެރެއިން ނުވަތަ ނަމާދުގެ ޙަރަކާތްތަކުގެ ތެރެއިން ވާ ވަރަށް މުހިންމު ދެ ޙަރަކާތެވެ.\nމި ދެމަޤާމުގައި ކިޔުމަށް ސުންނަތުން ދުޢާތައް ވާރިދު ވެފައިވާއިރު އެދުޢާތައް ކިޔުމުގެ އިތުރަށް މި ދެ މަޤާމުގައި ޤުރްއާން ކިޔެވިދާނެތޯ ބައެއްފަރާތްތަކުގެ ހިތަށް އަރާފާނެއެވެ. މިކަމާ ގުޅޭ ޙަދީޘެއް ނަބިއްޔާ ޞައްލަﷲ ޢަލައިހި ވަސައްލަމް ގެ ނަބަވީ އިރުޝާދު ތަކުގެ ތެރޭގައި ފެންނަން އެބައޮތެވެ. އެއީ:\nوَعَنِ ابْنِ عَبَّاسٍ - رضي الله عنه - قَالَ: قَالَ رَسُولُ اللَّهِ - صلى الله عليه وسلم: «أَلَا وَإِنِّي نُهِيتُ أَنْ أَقْرَأَ الْقُرْآنَ رَاكِعًا أَوْ سَاجِدًا, فَأَمَّا الرُّكُوعُ فَعَظِّمُوا فِيهِ الرَّبَّ, وَأَمَّا السُّجُودُ فَاجْتَهِدُوا فِي الدُّعَاءِ, فَقَمِنٌ أَنْ يُسْتَجَابَ لَكُمْ». رَوَاهُ مُسْلِمٌ. (ޞަޙީޙް)\nމާނަ: "އިބްނު ޢައްބާސް ރަޟިޔަﷲ ޢަންހުމާގެ ކިބައިން ރިވާވެގެންވެއެވެ. އެކަލޭގެފާނު ވިދާޅުވިއެވެ. ރަސޫލުﷲ ޞައްލައްﷲ ޢަލައިހި ވަސައްލަމާ ޙަދީޘް ކުރެއްވިއެވެ. " ހަމަކަށަވަރުން ރުކޫޢު ގައާއި ސަޖިދާގައި ޤުރްއާން ކިޔެވުން ތިމަންކަލޭގެފާނުގެ މައްޗަށް ވަނީ ނަހީ ކުރެއްވިގެންނެވެ. ފަހެ ރުކޫޢުގައި ތިޔަބައިމީހުންގެ ވެރި ރައްބު މަތިވެރި ކުރާށެވެ. އަދި ސަޖިދައިގައި ތިޔަބައިމީހުން ދުޢާ ކުރުމަށް ގަދައަޅައި މަސައްކަތް ކުރާށެވެ. އެހެނީ، ސަޖިދައިގައި ކުރާ ދުޢާ އިޖާބަކުރެއްވުން ގާތެވެ. "\n(މިއީ އިމާމް މުސްލިމް ރިވާ ކުރަށްވާފައިވާ ޙަދީޘެކެވެ.)\nރުކޫޢުގައި އަހަރެމެންގެ ވެރި ރައްބު މަތިވެރި ކުރުމަށް ޙަދީޘުގައި އެވަނީ އަންގަވާފައެވެ. މާނައަކީ، ރުކޫޢުގައި ﷲ ޞުބުޙާނަހޫ ވަޠަޢާލާގެ ހައިބަވަންތަކަމާއި ހުރިހާ ކަމަކާއި ހުރިހާ އެއްޗަކަށްވުގެ އެއިލާހު މަތިވެރިވެގެންވާކަން ޛިކުރުކުރާށެވެ. އެހެނީ ރުކޫޢުގެ އަސްލަކީ މާތް ﷲ މަތިވެރިކޮށް ޛިކުރުކުރުމެވެ. އަދި ސަޖިދައިގައި ކުރަންވީ ކަމަކީ ދުޢާ ކުރުމެވެ. އެބަހީ: ސަޖިދާގައި ކިޔުން ވާޖިބުވެފައިވާ ދުޢާ ކިޔުމަށްފަހު، ވީހާވެސް ގިނައަކުން ދުޢާ ކުރާށެވެ. (ސަޖިދާގައި ކިޔުން ވާޖިބު ވަގެންވާ ދުޢާ އަކީ: "سبحان ربي الأعلى")\nއެހެން ޙަދީޘެއްގައި ރަސޫލުﷲ ޞައްލައްﷲ ޢަލްއިހި ވަސައްލަމް ޙަދީޘް ކުރަށްވާފައި ވެއެވެ. أقرب ما يكون العبد من ربه وهو ساجدا\nއަދި ﷲގެ ޙަޟްރަތުގައި އެއިލާހުގެ އަޅާގެ ނިކަމެތިކަމާއި ޚުޝޫޢަތްތެރިކަމާއި ތަވާޟުއުވެރިކަމާއި ކިޔަމަންތެރިކަން ވެސް އެންމެ ބޮޑަށް ދައްކުވައިދެނީ، ހަށިގަނޑުގެ އެންމެ މަތީގައިވާ އޭނާގެ ބޯ ބިންމައްޗަށް ތިރިކޮށް އެއިލާހުގެ ޙަޟްރަތަށް ކުއްތަންވެ ސަޖިދަކުރާ ވަގުތުއެވެ.\nމަތީގައި ޒިކުރު ކުރެވުނު ޙަދީޘުގައިވެސް ވާފަދައިން މިދެ މަޤާމުގައި ޤުރްއާން ކިޔެވުން ވަނީ ނަހީކުރިވިގެންނެވެ. ނަމަވެސް ަހީކުރެވިފައިވާ މި ޢަމަލު ކުރުމުން ނަމާދު ބާޠިލުވާނެތޯއެވެ؟ މިމައްސަލާގައި ދިރާސާ ކުރައްވައި ވާހަކަދައްކަވާފައިވާ ޢިލުމުވެރިންގެ ތެރެއިން ގިނަ ޢިލްމުވެރިންގެ ރަޢުޔަކީ، އެފަދައިން ޢަމަލު ކުރިކަމުގައިވީނަމަވެސް އޭނާގެ ނަމާދު ބާޠިލުނުވާނެއެވެ. ސަބަބަކީ ޤުރްއާނަކީ ނަމާދުގައި ކިޔެވުން ޝަރުޢުވެގެންވާ އެއްޗަކަށް ވެފައި ޤުރްއާން ހިމެނެނީ އެ ޖިންސެއްގެ ޛިކުރުތައް ނަމާދުގައި ކުރުން ހުއްދަ ވާ ޛިކުރު ތަކުގެ ތެރޭގައެވެ. ނަމަވެސް އިބްނު ޙަޒްމު ފަދަ ބައެއް ޢިލްމުވެރިންގެ އަރިހުގައި، ރުކޫޢު ނުވަތަ ސަޖިދައިގައި ޤުރްއާން ކިޔަވައިފި ނަމަ ނަމާދު ބާޠިލު ވާނެއެވެ. އަދި މިއީ ޡާހިރީ މަޛްހަބުގެ އަހުލުވެރިންގެ ރަޢުޔެވެ. މިމަޛްހަބުގެ ޢިލްމުވެރިން ވިދާޅުވާގޮތުން ރުކޫޢު ނުވަތަ ސަޖިދައިގައި ޤުރްއާން ކިޔެވުމަކީ ނަމާދުގައި ކުރެވޭ ފާފައެކެވެ. ފަހެ އެއާއެކު ނަމާދު ބާޠިލުވެގެން ދާނެއެވެ.\nރުކޫޢުގައި ނުވަތަ ސަޖިދައިގައި ޤުރްއާން ކިޔެވުމުން ނަމާދު ބާޠިލު ނުވާނެ ކަމަށް ގިނަ ޢިލްމުވެރިން ދެކިލެއްވި ނަމަވެސް އެޢިލްމުވެރިންވެސް މިކަމަށް ތަރުހީބެއް ނުދެއެވެ. އަދި އެކަމަށް ގޮވައެއްވެސް ނުލައްވައެވެ. މިދެ މަޤާމުގައި ޤުރްއާން ނުކިޔެވުމަށް ނަބަވީ އިރުޝާދުން އަންގަވާފައި ވުމުން ރުކޫޢުގައި އަދި ސަޖިދައިގައިވެސް ޤުރްއާން ނުކިއެވުމަކީ އެންމެ ރަނގަޅު ގޮތެވެ. އަދި އޭގެ ބަދަލުގައި މިދެމަޤާމުގެ ބޭނުން އެންމެ އެކަށޭނަ ގޮތުގައި ހިފުމަށްޓަކައި މި ދެ މަޤާމުގައި ކިޔަން ވާރިދުވެފައިވާ ދުޢާތަކާއި ޒިކުރުތައް ކިޔުމަށްފަހު އިތުރަށް ދުޢާ ކުރުމަކީ ވަރަށް ރަނގަޅުކަމަކަށް ވާނެއެވެ.\nދެން އުފެދޭ ސުވާލަކީ، ޤުރްއާނުގެ އެކިއެކި އާޔަތްތަކުގައި ބައިވަރު ދުޢާތައް އައިސްފައި އެބަހުއްޓެވެ. އޭގެއިން ދުޢާއެއް ރުކޫޢު ނުވަތަ ސަޖިދައިގައި ކިޔަވައިފިނަމަ މިދެމަޤާމުގައި ޤުރްއާން ކިޔެވި ކަމުގައި ވާނެތޯއެވެ؟ ނުވަތަ މި ދެ މަޤާމުންކުރެ މަޤާމެއްގައި އެފަދަ ދުޢާއެއް ކީދާނެތޯއެވެ؟\nމަތީގައި ޒިކުރު ކުރެވުނު ޙަދީޘުން އެނގޭ ގޮތުގައި ނަމާދުގައި ޤުރްއާން ކިޔެވުން ވަނީ ނަހީ ކުރަށްވާފައެވެ. ހަމައެއާއެކު ސަޖިދާގައި ދުޢާކުރުމަށް ވަނީ ބާރުއަޅުއްވާފައެވެ. ޤުރްއާނުގައި އެތައްބައިވަރު ދުޢާއެއް ވާއިރު އޭގެއިން ދުޢާއެއް ސަޖިދާގައި ކުރުމަކީ އެންމެ ރަނގަޅު ކަމެކެވެ.\nމިސާލަކަށް: ﴿ وَمَا كَانَ قَوْلَهُمْ إِلَّا أَن قَالُوا رَبَّنَا اغْفِرْ لَنَا ذُنُوبَنَا وَإِسْرَافَنَا فِي أَمْرِنَا وَثَبِّتْ أَقْدَامَنَا وَانصُرْنَا عَلَى الْقَوْمِ الْكَافِرِينَ ﴾ سورة آل عمران -147\nމާނަ: "އަދި، އެއުރެންގެ ބަހެއްކަމުގައި އެއުރެން ދެންނެވުންމެނުވީ ނުވެއެވެ. އަޅަމެންގެ ވެރިރައްބެވެ! އަޅަމެންގެ ފާފަތަކާއި، އަޅަމެންގެ ކަންތަކުގައި ހައްދުފަހަނަޅައިދިއުމުގެ ކުށް އަޅަމެންނަށް ފުއްސަވާނދޭވެ! އަދި، އަޅަމެންގެ ފައިތިލަތައް ސާބިތުކުރައްވާނދޭވެ! އަދި، ކާފިރުވެގެންވާ ޤައުމުގެ މައްޗަށް އަޅަމެންނަށް ނަޞްރު ދެއްވާނދޭވެ!"\nމިއީ ޤުރްއާނުގައިވާ ދުޢާއެކެވެ. ނަމާދުކުރާ މީހާ ސަޖިދަ ކުރުމަށްފަހު މިއާޔަތުގައިވާ ދުޢާ ކިޔުން ހުއްދައެވެ. އަދި މިދުޢާ ކުރުމަކުން އޭނާގެ ނަމާދަށް އުނިކަމެއް ނައަންނާނެއެވެ. ސަބަބަކީ އޭނާ ޤުރްއާނުން ބައެއް ކިޔެވީ ޤުރްއާން ކިޔެވުމުގެ ނިޔަތުގައި ކަމަށް ނުވާތީއެވެ. އެ އާޔަތް ކިޔުމުން އޭނާ ޤަޞްދުކުރީ ދުޢާކުރުމަށެވެ.


ޤައުމީ ދުވަހުގެ ރަސްމީ ޖަލްސާ މާދަމާ ރޭ | Jazeera\tޤައުމީ ދުވަހުގެ ރަސްމީ ޖަލްސާ މާދަމާ ރޭ - Jazeera\nޤައުމީ ދުވަހުގެ ރަސްމީ ޖަލްސާ މާދަމާ ރޭ\nފާތިމަތު ފަޔާޟާ October 27, 2019 45 views0\nމިއަހަރުގެ ޤައުމީ ދުވަހުގެ ރަސްމީ ޖަލްސާ މާދަމާ ރޭ ބޭއްވުމަށް ހަމަޖެހިފައިވާކަމަށް ހޯމް މިނިސްޓްރީން ބުނެފިއެވެ.\nދަރުބާރުގޭގައި ބޭއްވުމަށް ހަމަޖެހިފައިވާ މިޖަލްސާގައި ރައީސުލްޖުމްހޫރިއްޔާ އިބްރާހީމް މުހައްމަދު ޞާލިހާއި ހޯމް މިނިސްޓަރ އައްޝެއިޚް އިމްރާން އަބްދުﷲ ބައިވެރިވެވަޑައިގަތުމަށް ހަމަޖެހިފައިވެއެވެ. މި އަހަރުގެ ޤައުމީ އިނާމު ދިނުމަށް ހަމަޖެހިފައިވަނީވެސް މިޖަލްސާގައެވެ. މީގެކުރިން ޤައުމީ އިނާމު ދެމުންގޮސްފައިވަނީ ޖުމްހޫރީ ދުވަހުގެ މުނާސަބަތާއި ގުޅުވައިގެންނެވެ. އަދި އޭގެ ކުރިން ޤައުމީ އިނާމް ދެމުންދިޔައީ މިނިވަން ދުވަހުގެ މުނާސަބަތާއި ގުޅުވައިގެންނެވެ.\nމިއަހަރުގެ ޤައުމީ ދުވަސް ފާހަގަ ކުރުމުގެ ގޮތުން ހޯމް މިނިސްޓްރީން ކުރަން ރާވާފައިހުރި ކަންކަމާއި ގުޅޭގޮތުން "ރާއްޖެ އެމްވީ" އަށް މައުލޫމާތު ދެއްވަމުން ހޯމް މިނިސްޓްރީގެ މީޑިޔާ ޑިރެކްޓަރ ހަފްސީ އަބްދުﷲ ވިދާޅުވީ އަންގާރަ ދުވަހުގެ ރޭ ހއ އުތީމުގައި ޖަލްސާއެއް ބޭއްވުމަށް ހަމަޖެހިފައިވާކަމަށެވެ. މި ޖަލްސާ ޝަރަފްވެރި ކޮށްދެއްވުމަށް ހަމަޖެހިފައިވަނީ އެންވަޔަރަންމަންޓް މިނިސްޓަރ ޑރ.ޙުސައިން ރަޝީދު ހަސަން ކަމަށް ހަފްސީ ވިދާޅުވިއެވެ.\nމީގެއިތުރުން ގައުމީ ދުވަހު މާލެއާއި ރާއްޖޭގައި މީހުން ދިރިއުޅޭ ހުރިހާ ރަށެއްގައި ހެނދުނު ދިދަ ނެގުމުގެ ރަސްމިއްޔާތު އޮންނާނެކަމަށްވެސް ހަފްސީ ވިދާޅުވި އެވެ.\nޤައުމީ ދުވަހަކީ ކޮންމެ އަހަރެއްގެވެސް ރަބީއުލްއައްވަލް މަހުގެ 1 ވަނަ ދުވަހު އެވެ. މިދުވަސް ފާހަގަކުރަނީ އައްސުލްޠާން މުޙައްމަދު ތަކުރުފާނުލް އައުޒަމް ޕޯޗްގީޒުންގެ އަތްދަށުން ދިވެހިރާއްޖެ ސަލާމަތްކުރެއްވި ކުރެއްވުމުގެ ޒިކުރާ އާކުރުމުގެ ގޮތުންނެވެ.


Kela in kan'doo hovun manaa koffi\nހއ. ކެލާގެ ކަނޑޫފާ: ކަނޑޫ ހޮވުން ވަގުތީގޮތުން ވަނީ މަނާކޮށްފައި -- ފޮޓޯ: ހއ. ކެލާ ޕޭޖް\nހއ. ކެލާ އިން ވަކި މުއްދަތަކަށް ކަނޑޫ ހޮވުން ރަށު ކައުންސިލުން މަނާ ކޮށްފި އެވެ.\nކެލާ ކައުންސިލުން ކޮށްފައިވާ އިއުލާނެއްގައި ބުނެފައި ވަނީ މަރުވެފައިވާ ކަނޑޫ ގަސްތައް ނަގައި ފަލުގައި އަލުން ކަނޑޫ އިންދަން ނިންމާފައިވާ ކަމަށެވެ. ކަނޑޫފަލުގައި ހިކިފައިވާ ކަނޑޫ ގަސްތައް ވިއްކާލަން ވެސް ވަނީ އިއުލާނު ކޮށްފައި ވެއެވެ.\nމީގެ އިތުރުން ކަނޑޫފަލުން ކަނޑޫ ހޮވުން ހަ މަސް ދުވަހަށް ކައުންސިލުން ވަނީ މަނާކޮށްފަ އެވެ.\nހިކިފައިވާ ކަނޑޫ ގަސްތައް ކައުންސިލުން ވިއްކާލަން ނިންމާފައިވާއިރު، އަގުތައް ކަނޑައަޅާފައި ވަނީ ކަނޑޫފާތައް ބެލެހެއްޓުމާއި ގުޅޭގޮތުން އީޕީއޭއިން ކަނޑައަޅާފައިވާ އުސޫލުގެ ތެރެއިން ކަމަށް ވެސް ކައުންސިލުން ބުންޏެވެ.\nކަނޑޫ ގަސްތައް ވިއްކަން ކަނޑައަޅާފައިވާ އަގުތައް\nވަށަމިނުގައި 10 ސެންޓިމީޓަރު ހަމަނުވާ ނަމަ ހިލޭ\nވަށަމިން 10 އާއި 20 ސެންޓިމީޓަރާ ދެމެދުގައި ހުރެއްޖެ ނަމަ ފަސް ރުފިޔާއަށް\nވަށަމިން 20 އާއި 30 ސެންޓިމީޓަރާ ދެމެދުގައި ހުރެއްޖެ ނަމަ 10 ރުފިޔާއަށް\nވަށަމިން 50 ސެންޓިމީޓަރަށްވުރެ ބޮޑުނަމަ ކޮންމެ ސެންޓިމީޓަރަކަށް 50 ލާރީގެ ރޭޓު\nކެލާއަކީ ރާއްޖޭގެ ކަނޑުފާތަކުގެ ތެރެއިން އެންމެ ބޮޑު ކަނޑޫފާ އޮންނަ އެއް ރަށެވެ. އެތަން 2018 ވަނަ އަހަރު ސަރުކާރުން ވަނީ ހިމާޔަތް ކޮށްފަ އެވެ. އެރަށު ޗަސް ބިމުގައިވާ ކަނޑޫފާތަކުގެ ބޮޑުބައެއް ނެތިދާތީ ސަރުކާރުން މިދިޔަ އަހަރު ވަނީ ދިރާސާއެއް ވެސް ކޮށްފަ އެވެ. ސަރުކާރުން ކުރި ފީލްޑް ސާވޭ އިން ދެއްކި ގޮތުގައި ކަނޑޫފާތައް މަރުވަނީ މޫސުމީ ބަދަލެއްގެ ސަބަބުން ނުވަތަ ވަކި ވައްތަރެއްގެ ފަނިފަކުސާއެއް ގިނަ ވެގެނެވެ.\nތިމާވެށި އީޕީއޭ ހއ. ކެލާ\nކެލާ އިން ފެނުނު ގަހަށް "ކެލަވަކި" ކިޔައިފި


fazaa ah dhathurukuri furathama billionaire ah Richard Branson\nރިޗަށް ބްރޭސަން އައީ ބައިވެރިން\nމުޅި ދުނިޔެއިން އެންމެ ފުރަތަމަ ފަޒާއަށް ދިޔަ ބިލިއަނަރަށް މަޝްހޫރު ރިޗަޑް ބްރެންސަން ވެއްޖެ އެވެ.\nމިރޭގެ ވަގުތެއްގައި ރިޗަޑް ވަނީ އޭނާގެ ކުންފުނި ވާޖިންގެ "ވާޖިން ގެލެކްޓިކްސް" ގެ ޖައްވީ އުޅަނދެއްގައި ޖައްވަށް ގޮސް މި ލަގަބު ހާސިލު ކޮށްފަ އެވެ. އަދި މި ދަތުރަށް "ޔުނިޓީ 22 މިޝަން" ގެ ނަމުން ނަންދީފައި ވެއެވެ.\nރިޗަޑް ބްރޭންސަންގެ ތާރީހީ މި ދަތުރު 20 މިނިޓަށް ދެމިގެން ދިޔަ އެވެ. އެއީ އެ އުޅަނދު ބިމުން ނައްޓާލުމާއި ފަޒާގައި ހޭދަ ކުރި ވަގުތާއި އަދި އަނބުރާ ޖެއްސި ވަގުތުގެ ޖުމްލަ އެވެ. އަދި މި ދަތުރުގައި ރިޗަޑް ބްރެންސަން އާއި އެއްކޮށް ކްރޫ މެމްބަރުންގެ ގޮތުގައި ފަސް މީހުން ބައިވެރިވި އެވެ. އޭގެ ތެރޭގައި ޕައިލެޓުންގެ ގޮތުގައި ޑޭވް މެކޭ އަދި މައިކަލް މެސުޗީ ބައިވެރިވި އިރު ކެބިންގައި ޗީފް އެސްޓްރޮނޯޓް އިންސްޓްރަކްޓާ ބެތު މޯޒެސް، ލީޑް އޮޕަރޭޝަންސް އިންޖިނިއާ ކޮލިން ބެނެޓް އަދި އެ ކުންފުނީގެ ގަވަމެންޓް އެފެއާސް އެންޑް ރީސާޗްގެ ނައިބު ރައީސް ސިރިޝާ ބަންޑްލާ ބައިވެރިވި އެވެ. ޖުމްލަ ހަ މީހުން މި ދަތުރުގައި ހިމެނެ އެވެ.\nރިޗަޑްގެ މި ދަތުރު ކޮށްފައި ވަނީ ބްލޫ އޮރިޖިންގެ ޖެފް ބޭޒޯސް ފަޒާއަށް ދަތުރު ކުރަން ނިންމާފަ ވަނިކޮށެވެ.\nމި ތާރީހީ ދަތުރުގެ ކުރިން ވަނީ މި ދެ ކުންފުނީގެ މެދުގައި ބަހުގެ ހަމަލާތަކެއް ވެސް ބަދަލު ކޮށްފަ އެވެ. ސޯޝަލް މީޑިއާގައި ޖެފް ބޭޒޯސް ބުނެފައި ވަނީ ވާޖިން ގެލެކްޓިކްގެ ދަތުރުގައި ބައިވެރިވާ ދަތުރުވެރިންނަކީ އަސްލު ފަޒާއަށް ދަތުރު ކުރާ ބައެއް ނޫން ކަމަށެވެ. ސަަބަބަކީ ބައިނަލްއަގުއާމީ މިންގަނޑުގެ ތެރެއިން ފަޒާ ކަމަށް ބެލެވޭ "ކާމަން ލައިން" އާއި ހިސާބަށް އެ ޖައްވީ އުޅަނދު ދަތުރު ނުކުރާތީ އެވެ.\nވާޖިން ގެލެކްޓިކްއިން ދުނިޔޭގެ 55 މޭލު މަތިން ދަތުރު ކުރާނެ އެވެ. ނަމަވެސް "ކާމަން ލައިން" އަކީ ދުނިޔޭގެ 62 މޭލު މައްޗެވެ.\nވާޖިން ގެލެކްޓިކްސްގެ ޖައްވީ އުޅަނދު\nވާޖިން ގެލެކްޓިކް އާއި ހިލާފަށް ބްލޫ އޮރިޖިން އިން އެ ކުންފުނީގެ ޖައްވީ އުޅަނދު "ކާމަން ލައިން" އާއި ހިސާބަށް ދަތުރު ކުރާނެ އެވެ.\nޖެފްގެ މިބަހަށް ރައްދު ދެމުން ވާޖިން ގެލެކްޓިކްއިން ބުނެފައި ވަނީ އެމެރިކާގައި ބޭނުންކުރާ މިންގަނޑުތަކަށް ބަލާއިރު ފަޒާ ކަމުގައި ކަނޑައެޅިފައިވާ އުސް މިނަށް އެ އުޅަނދަށް ދަތުރު ކުރެވެ އެވެ. މި ދަތުރުގައި ވާޖިން ގެލެކްޓިކްއިން 55 މޭލު މައްޗައް ދަތުރު ކުރި އެވެ. އެމެރިކާގައި ފަޒާ ކަމަށް ކަނޑައަޅާފައި ވަނީ 50 މޭލު މައްޗެވެ.\nރިޗަޑްގެ މި ދަތުރު ބައްލަވާލަން ސްޕޭސް އެކްސްގެ ބާނީ އިލޮން މަސްކް ވަނީ ނިއުމެކްސިކޯއަށް ގޮސް ހަމަ ލޮލުން މި މަންޒަރު ބައްލަވާފަ އެވެ.\nއެމެރިކާ ނާސާ ބައިނަލްއަގުވާމީ ޖައްވީ ސްޓޭޝަން + ރިޗަޑް ބްރޭންސަން


Dho?! Shiraanee adhives haassa, Mifaharu maa haassa\nނިއުމާގެ ފިލްމީ ކެރިއަށް 25 އަހަރު ފުރުން ފާހަގަކުރުމަށް ރޭ ބޭއްވި ހަފުލާގައި އެހާރައި މިހާރުގެ ފިލްމީ ވަރަށް ގިނަ ތަރިން ބައިވެރިވި އެވެ. އެކަމަކު ކުރީގެ ތަރި އައިޝަތު ޝިރާނީ އަށް ލިބުނީ ހާއްސަ ސަމާލުކަމެކެވެ.\nފިލްމީ ދާއިރާ އާއި ދުރުގައި ހުރި ނަމަވެސް ނިއުމާ އާއި ޝިރާނީ އަކީ އަދިވެސް ވަރަށް ގާތް ދެ އެކުވެރިންނެވެ. ފިލްމަކުން ނުފެނަސް މި ފަހުން ފިލްމީ ދާއިރާގެ އެކި އިވެންޓުތަކުން ޝިރާނީ ވަނީ ފެނިފަ އެވެ.\nނިއުމާގެ ފިލްމީ ކެރިއަރަށް 25 އަހަރު ފުރުން ފާހަގަކުރަން ބޭއްވި އިވެންޓުގައި އައިޝަތު ޝިރާނީ، ޔޫސުފް ޝަފީއު (ޔޫއްޕެ) އަދި ނިއުމާ.-- ފޮޓޯ: އެފްޑީއައި\nވަރަށް ގިނަ ބަޔަކު މިއަދު އެ ހަފުލާގައި ޝިރާނީ ފެންނަ ފޮޓޯތައް ސޯޝަލް މީޑިއާގައި އަންނަނީ ޝެއާކުރަމުންނެވެ.\nރޭގެ ހަފުލާ ވެގެން ދިޔައީ އެތައް ބައެއްގެ ލޯބި ލިބުނު ފާތިމަތު ނަހުލާގެ ފިލްމު "ކަލާޔާނުލާ" ގެ ކާސްޓް ރީޔުނިއަކަށެވެ. ނިއުމާ އާއި ޝިރާނީއާއެކު އެ ފިލްމުގައި ލީޑު ކުޅުނު ޔޫސުފް ޝަފީއު (ޔޫއްޕެ) ވަނީ އެކުގައި ފޮޓޯއެއް ނަގައިފަ އެވެ. އެންމެ ގިނަ މީހުން ޝެއާކުރީ ވެސް މި ފޮޓޯ އެވެ.\nނިއުމާގެ ފިލްމީ ކެރިއަރަށް 25 އަހަރު ފުރުން ފާހަގަކުރަން ބޭއްވި އިވެންޓުގައި ޔޫއްޕެ، ޝިރާނީ، ނިއުމާ އަދި ސީޒަން.-- ފޮޓޯ: އެފްޑީއައި\nނިއުމާ، ޝިރާނީ އަދި ޝީލާ ނަޖީބް އެކުގައި ނަގާފައިވާ ފޮޓޯއަކަށް ވެސް ވަރަށް ބޮޑު ސަމާލުކަމެއް ވަނީ ލިބިފަ އެވެ. ނިއުމާ ފޭސްބުކްގައި މި ފޮޓޯ ޝެއާކުރުމުން ކުރީގެ ފިލްމީ ތަރި އިސްމާއިލް ވަޖީހު ވެސް ވަނީ މި ފޮޓޯއަށް ކޮމެންޓުކޮށްފަ އެވެ.\n"ފިލްމީ ދާއިރާގެ އެންމެ ކުޅަދާނަ ތިން ތަރިން،" ވަޖީހުގެ ކޮމެންޓުގައި ލިޔެފައި އޮތެވެ.\nނިއުމާގެ ފިލްމީ ކެރިއަރަށް 25 އަހަރު ފުރުން ފާހަގަކުރަން ބޭއްވި އިވެންޓުގައި ޝީލާ ނަޖީބް، އައިޝަތު ޝިރާނީ އަދި ނިއުމާ.-- ފޮޓޯ: އެފްޑީއައި\nގިނަ ދުވަސްތަކަށް ފަހު ޝިރާނީ އެންމެ ފުރަތަމަ ފެނުނީ އައިސްޓީވީން ގެނެސްދިން މަރިޔަމް އައްޒަގެ ޓޯކް ޝޯ "އަޒޯނާ" އިންނެވެ. އެ ޝޯއަށް ދިން އިންޓަވިއުގައި އަދި ފަހުން ޓީވީއެމްގެ "ހެނދުނު ހެނދުނާ" އަށް ދިން އިންޓަވިއުގައި ވެސް ޝިރާނީ ބުނީ ދެން ފިލްމަކުން އޭނާ ނުފެންނާނެ ކަމަށެވެ. އެކަމަކު މިހެން ކޮންމެ ފެނިލުމަކުން ވެސް އޭނާ ހާއްސަ އެވެ.\nއަލީ ސީޒަން ދިވެހި ފިލްމް އިންޑަސްޓްރީ ނިއުމާ މުހައްމަދު ޔޫސުފު ޝަފީއު (ޔޫއްޕެ) އައިޝަތު ޝިރާނީ


SunOnline: Moolee ah 1 aharu, 10,000 ah vure gina delivery!\nއީކޮމާސް ޕްލެޓްފޯމް މޫލީ، ކަސްޓަމަރުންގެ ހިދުމަތުގައި ކާމިޔާބު އެއް އަހަރު ފުރުމުގެ މުނާސަބަތު މިއަދު ފާހަގަކޮށްފިއެވެ.\nރާއްޖެއަށް ފުރަތަމަ ފަހަރަށް، މުޅިން ތަފާތު އީ-ކޮމާސް ބާޒާރެއްގެ ގޮތުގައި މޫލީ ތައާރަފުކުރީ މިދިޔަ އަހަރުގެ އޯގަސްޓުމަހުއެވެ.\nއުރީދޫއިން މިއަދު ބުނީ، މޫލީއަށް އެއް އަހަރުފުރުން ފާހަގަކުރި އިރު، މޫލީ މެދުވެރިކޮށް މިހާރުވެސް 10000އަށް ވުރެ ގިނަ ޑެލިވަރީ ރާއްޖޭގެ އެކި ހިސާބުތަކަށް ފޯރުކޮށްދީފައިވާ ކަމަށެވެ.\nމޫލީ މެދުވެރިކޮށް، ރާއްޖޭގެ ކޮންމެ ހިސާބެއްގައި ހުރެގެން ވެސް 14 ކެޓެގެރީއަކުން، މަގުބޫލުކަން ހޯދާފައިވާ 36 ކުންފުންޏެއްގެ ކޮލިޓީ އެތައް ޕްރޮޑަކްޓެއް ވިޔަފާރިކުރުމުގެ ފުރުސަތު ކަސްޓަމަރުންނަށް ވަނީ ފަހިކޮށްދީފައެވެ.\nއޭގެ ތެރޭގައި، އިލެކްޓްރޯނިކް ސާމާނު، ގެއަށް އަދި ބަދިގެއަށް ބޭނުންވާ ސާމާނު، ފޮތާއި ސްޓޭޝަނަރީ، ގޭމިންގް ޕްރޮޑަކްޓްސް އަދި އާންމުކޮށް ބޭނުންކުރާ ކާބޯތަކެތިވެސް ހިމެނެއެވެ.\nއުރީދޫން ބުނީ މޫލީ ޕްލެޓްފޯމްގެ ކާމިޔާބީގެ އުފަލުގައި ކަސްޓަމަރުންނަށް ޝުކުރު އަދާކުރުމުގެ ގޮތުން މުޅި އޯގަސްޓް މަހު ހާއްސަ ހަރަކާތްތަކެއް ކުރިއަށް ގެންދަން ނިންމާފައިވާ ކަމަށެވެ. އަދި އެ ހަރަކާތްތަކުގެ އިތުރު މައުލޫމާތު މޫލީ ސޯޝަލް މީޑިއާ ޕޭޖުތަކުގައި އިއުލާނު ކުރާނެ ކަމަށެވެ.\nކަސްޓަމަރުންގެ ބޭނުންތައް ދެނެގަނެ، ކަސްޓަމަރުންނާއި ގާތް ގުޅުމެއް އުފައްދާ ޕާސަނަލައިޒްޑް ހިދުމަތެއް ދިނުމަކީ މޫލީގެ އެންމެ މުހިންމު މަގްސަދު ކަމަށް އުރީދޫން ބުންޏެވެ.\nއެގޮތުން ކޮވިޑް19އާ ގުޅިގެން ސަރުކާރުން އިއުލާނުކުރި ފުރަބަންދުގެ ތެރޭގައި، ކުދި އަދި މެދު ފަންތީގެ ވިޔަފާރިތަކަށް އެހީވުމުގެ ގޮތުންނާއި، ކަސްޓަމަރުން ރައްކާތެރިކަމާއެކު ގޭގައި ތިބެގެން ވިޔަފާރިކުރުމަށް ފުރުސަތު ފުޅާކޮށްދިނުމުގެ ގޮތުން، އާންމުކޮށް ބޭނުންކުރާ ކާބޯތަކެތި ވިއްކާ ވިޔަފާރިތަކާއި ގުޅިގެން މޫލީ މެދުވެރިކޮށް ޑެލިވެރީގެ ހިދުމަތް ވަނީ ފޯރުކޮށްދީފައެވެ.\nމީގެ އިތުރުން، ފިތުރު އީދާއި އަޟްހާ އީދުގެ މުނާސަބަތުގައި ހާއްސަ ޕްރޮމޯޝަންތަކާއެކު، ސަލާމަތްތެރިކަމާއެކު ގޭގައި ތިބެގެން އީދުގެ އުފާ ފާޅުކޮށް، އާއިލާ އާއި ރައްޓެހިންނަށް އީދު ހަދިޔާ ބަދަލުކުރުމުގެ ފުރުސަތު ވެސް މޫލީއިން ފަހިކޮށްދިނެވެ. އެ ޕްރޮމޯޝަންތަކުގެ ތެރެއިން އަޟްހާ އީދާ ގުޅުވައިގެން ކުރިއަށްދިޔަ މޫލީ ކާނިވަލަކީ ޑިޖިޓަލްކޮށް ރާއްޖޭގައި ބޭއްވުނު ތަފާތު ކާނިވަލެކެވެ.\nފުޅާވަމުން އަންނަ އީކޮމާސް ޕްލެޓްފޯމް މޫލީ މެދުވެރިކޮށް ފުރިހަމަ ޑިޖިޓަލް ޝޮޕިންގ އެކްސްޕީރިއެންސް އެއް ކަސްޓަމަރުންނަށް ފޯރުކޮށްދިނުމުގެ ގޮތުން، އޮންލައިން ޕޭމަންޓް، އީޒީ ރިޓާންސް އަދި މުޅި ރާއްޖެއަށް ހިލޭ ޑެލިވަރީގެ ހިދުމަތްވެސް މޫލީއިން ފޯރުކޮށްދެއެވެ.\nމި ޕްލެޓްފޯމްގެ ހާއްސަ އަނެއްކަމަކީ، ކުދި ވިޔަފާރިތަކާއި އޮންލައިން ރީޓެއިލަރުންނަށް، ފަސޭހަކަމާއިއެކު ކުރިއަށްވުރެ ގިނަ ކަސްޓަމަރުންނާއި މުއާމަލާތް ކުރުމުގެ ފުރުސަތު ފަހިވެ، ހިލޭ ވެއާހައުސް ހިދުމަތާއި ޑެލިވަރީ ހިދުމަތް ލިބުމެވެ.\nއެ ހިދުމަތްތަކާއެކު، ރާއްޖޭގެ އެކި ހިސާބުތަކަށް ވިޔަފާރިތަކުން ޕްރޮޑަކްޓްތައް ފޯރުކޮށްދިނުމުގެ ފުރުސަތު ވަނީ ފަހިކޮށްދީފައެވެ.\nއުރީދޫއިން ބުނީ ވިޔަފާރި އޮންލައިންކޮށް، އިތުރަށް ފުޅާކޮށް އަދި ގިނަ ކަސްޓަމަރުންނަށް ހިދުމަތްދޭން ބޭނުންވާ ކޮންމެ ފަރާތަކަށްވެސް މޫލީއިން އެ ފުރުސަތު ހުޅުވާލާފައިވާ ކަމަށެވެ.\nއަދި އިތުރު ފަރާތްތަކުން މޫލީ އާއި ގުޅެމުންދާއިރު، އެ ޕްލެޓްފޯމް އޮތީ ކުރިއަށް ވުރެ ގިނަ ކަސްޓަމަރުންނަށް، ކުރިއަށް ވުރެ ތަފާތު ގިނަ އުފެއްދުންތަކެއް ފޯރުކޮށްދިނުމަށް ތައްޔާރަށްކަމަށްވެސް އުރީދޫން ބުންޏެވެ.


ACC ah nufoozu foaruvan massaikkai kuri vaahaka Sameeru dhogu koffi\nރައީސް އޮފީހުގެ މިނިސްޓަރު ކަމަށް ސަމީރު އައްޔަން ކުރައްވާ މަގާމުގެ ލިޔުން ރައީސް ސޯލިހު ސަމީރަށް އަރުވަނީ -- ފޮޓޯ / މަޖިލިސް\nއޭސީސީގެ މަސައްކަތަށް ނުފޫޒު ފޯރުވަން މަސައްކަތް ކުރި ވާހަކަ ސަމީރު ދޮގުކުރައްވައިފި\nއެންޓި ކޮރަޕްޝަން ކޮމިޝަން (އޭސީސީން) ބަލަމުންދާ މައްސަލައަކަށް ރައީސް އޮފީހުގެ މިނިސްޓަރު އަހުމަދު ސަމީރު ނުފޫޒު ފޯރުވަން މަސައްކަތް ކުރެއްވި ކަމަށް އެ ކޮމިޝަނުގެ ރައީސާ މަރިޔަމް ޝިއުނާ މިއަދު ރައްޔިތުން މަޖިލީހުގެ މިނިވަން މުއައްސަސާތަކާ ބެހޭ ކޮމެޓީގައި ވިދާޅުވެ ދެއްކެވި ވާހަކަ ސަމީރު ދޮގު ކުރައްވައިފިއެވެ.\nމިނިވަން މުއައްސަސާތަކުގެ ކޮމެޓީގައި މިއަދު ވާހަކަ ދައްކަވަމުން އޭސީސީގެ ރައީސާ ޝިއުނާ ވިދާޅުވީ އޭސީސީން ބަލަމުންދާ މައްސަލައަކާ ގުޅިގެން ރައީސް އޮފީހުގެ މިނިސްޓަރަކު އެ ބޭފުޅާއާ ގުޅުން ނެތް ކަމެއްގައި އޭނާ އަށް ގުޅުއްވި ކަމަށެވެ. ވަކި ކަމެއް ވަކި ގޮތަކަށް ކުރުމަށް އެންގުމަށް މަސައްކަތް ކުރެއްވިކަން އެބޭފުޅާ ވާހަކަ ދެއްކި ގޮތުން މާނަ ކުރެވުނު ކަމަށް ޝިއުނާ ވިދާޅުވިއެވެ.\n"އެއީ ރައީސް އޮފީހުގެ މިނިސްޓަރު އަހުމަދު ސަމީރު، އަޅުގަނޑު ނަން ވެސް ބުނެލާނަން،" ޝިއުނާ ވިދާޅުވި އެވެ.\nއޭނާ ވިދާޅުވީ މައްސަލައަކާ ގުޅިގެން މައުލޫމާތުތައް ހޯދުމަށް ގުޅުމަކީ އޭގެ ޒާތުގައި މައްސަލައެއް ނޫން ކަމަށެވެ. އެހެން ނަމަވެސް ސަމީރު ދެއްކެވި ވާހަކައިން ވަކި ކަމެއް ކުރުމަށް ބޭނުންވެގެން އުޅުއްވިކަން ފާހަގަކުރެވުނު ކަމަށެވެ.\nޝިއުނާ އެފަދައިން ވިދާޅުވުމުން އެއީ ކޮން މައްސަލައަކާއި ގުޅިގެންތޯ ކޮމެޓީގެ މުގައްރިރު ރޮޒެއިނާ އާދަމް ސުވާލު ކުރެއްވުމުން ޝިއުނާ ވިދާޅުވީ އޭސީސީން ބަލަމުން ދަނީ މި ސަރުކާރުގެ ސްޓޭޓް މިނިސްޓަރެއްގެ މައްސަލައެއް ކަމަށެވެ.\n"ސްޓޭޓް މިނިސްޓަރެއްގެ މައްްސަލައެއްގައި މިނިސްޓަރު އޭސީސީއަށް ހާޒިރު ކުރަން އުޅުމުން އެ ކަމާ ހިތްހަމަޖެހިވަޑައިނުގެންނަވާތީ ގުޅުއްވީ، އެކަމު އެއީ ގުޅުއްވަން ޖެހޭ ފަދަ މައްސަލައެއް ނޫން،" ޝިއުނާ ވިދާޅުވި އެވެ.\nމި ތުހުމަތުތަކާއި ގުޅިގެން "ސީއެންއެމް"އިން ސަމީރަށް ގުޅުމުން އެންމެ ފުރަތަމަ ވެސް ޝިއުނާގެ ވާހަކަތައް ސަމީރު ދޮގު ކުރެއްވިއެވެ. އަދި ވިދާޅުވީ އޭސީސީގެ މަސައްކަތަށް ނުފޫޒު ފޯރުވުމުގެ ނިޔަތުގައި އެއްވެސް ކަމެއް ކޮށްފައި ނުވާނެ ކަމަށާއި އަދި ނުފޫޒު ފޯރުވާފައިވެސް ނުވާނެ ކަމަށެވެ.\nސަމީރު ވިދާޅުވީ ލިބުނު ކަންބޮޑުވުމަކާއި ގުޅިގެން ޝިއުނާއަށް ގުޅާ މައުލޫމާތު ސާފުކުރެއްވި ކަމަށެވެ. ޝިއުނާއަށް ސަމީރު ގުޅުއްވީ، އޭސީސީން ކަމަށް ބުނެ ސަރުކާރުގެ ސްޓޭޓް މިނިސްޓަރަކަށް ގުޅުއްވުމަށްފަހު އެ ކޮމިޝަނަށް ހާޒިރުވާން އެންގި މައްސަލައެއްގައި ކަމަށް ސަމީރު ވިދާޅުވިއެވެ. އޭނާ ވިދާޅުވީ މައްސަލައަކީ އޭސީސީއަށް ހާޒިރުވާން ސްޓޭޓް މިނިސްޓަރަށް އެންގުން ނޫން ކަމަށާއި އެކަމުގައި އެ ގުޅުއްވި ފަރާތުން އަމަލު ކުރެއްވި ގޮތާއި ބަސްމަގު ވެސް ގެންގުޅުއްވި ގޮތް ކަމަށް ސަމީރު ވިދާޅުވިއެވެ.\n"މައްސަލައެއް ބެލުމަށް ކަމަށް ބުނެ ލޭންޑް ލައިނަކުން ގުޅާފައި މިބުނަނީ މިއީ އޭސީސީންނޭ. ދެން މި ބުނަނީ އެ ކޮމިޝަނުން ބަލަމުންދާ މައްސަލައަކާ ގުޅިގެން ސްޓޭޓް މިނިސްޓަރު އެބޭފުޅާގެ އަމިއްލަ ހައިސިއްޔަތުން އެކަމުގައި ޖަވާބުދާރީވުމަށޭ ހާޒިރު ކުރެވެނީ، ލޯޔަރަކާއި އެކީގައި އޭސީސީއަށް ހާޒިރުވާށޭ. މިއީ ނޫން މިކަން އޮންނަ އުސޫލަކީ،" 17ވަނަ މަޖިލީހުގެ މިނިވަން މުއައްސަސާތަކުގެ ކޮމެޓީގެ މުގައްރިރުކަން ވެސް ކުރައްވާފައިވާ ސަމީރު ވިދާޅުވިއެވެ\nއޭނާ ވިދާޅުވީ އެކަން ހިނގާދިޔަ ގޮތުން ޝިއުނާއަށް ގުޅާ މައުލޫމާތު ސާފު ކުރެއްވި ކަމަށެވެ. ނަމަވެސް ވަކި ކަމެއް ވަކި ގޮތަކަށް ކުރުމަށް ވިދާޅުވެފައި ނޯންނާނެ ކަމަށް ސަމީރު ވިދާޅުވިއެވެ.\n"އަޅުގަނޑު އެވާހަކަތައް ހިއްސާ ކުރެއްވުމުން ޝިއުނާ ވިދާޅުވީ ތިމަންނާއަކީ ތިކަހަލަ މައުލޫމާތެއް ލިބިފައެއް ނެތޭ. ނޭނގޭ ތިކަހަލަ ކަމެއް ހިނގައިގެން އުޅޭ ކަމެއް،" އެފަދައިން ޝިއުނާ ވިދާޅުވި ކަމަށް ސަމީރު ވިދާޅުވިއެވެ.\nސަމީރު ވަނީ އޭސީސީއަށް އަލަށް އައްޔަން ކުރެއްވި މެންބަރުންގެ ޅަފަތުގައި އެފަދަ ކަންކަން ނުކުރެއްވުމަށް އިލްތިމާސް ކުރައްވާފައެވެ.\nމަޖިލިސް އޭސީސީ ރައީސް އޮފީސް


Dhivehin nulibigen aharu thakakah fahu primary grade thakah bidheysee Teacher in hoadhanee | Mihaaru\nދިވެހިން ނުލިބިގެން އަހަރުތަކަކަށް ފަހު ޕްރައިމަރީ ގްރޭޑުތަކަށް ބިދޭސީ ޓީޗަރުން ހޯދަނީ\nޓީޗަރުންގެ ދުވަސް ފާހަގަކުރަން ތާޖުއްދީން ސްކޫލުގައި މީގެ ކުރިން ބޭއްވި އެސެމްބަލީއެއްގައި، ޓީޗަރުންތަކެއް ބައިވެރިވަނީ.-- ފޮޓޯ: ހުސެން ވަހީދު/ މިހާރު\nއެ މިނިސްޓްރީގެ ޕާމަނަންޓް ސެކްރެޓަރީ (ޕީއެސް) އަހުމަދު އަލީ މިއަދު ވިދާޅުވީ ވިހެއުމުން ދޭ ހަ މަހުގެ ޗުއްޓީ އާއި އެހެނިހެން ސަބަަބުތަކާ ހެދި ބިދޭސީ ޓީޗަރުން ހޯދަން އިއުލާނުކޮށްފައިވާ ކަމަށެވެ. އެގޮތަށް އިއުލާނުކުރީ ވެސް އެ މަގާމުތަކަށް ދިވެހީން ނުލިބުމުގެ ސަބަބުން ކަމަށް ވިދާޅުވި އެވެ.\nސިވިލް ސާވިސް ކޮމިޝަން (ސީއެސްސީ) އިން ވަނީ، ވިހެއުމުން ދޭ ހަ މަހުގެ ޗުއްޓީ އަށް، ބަދަލުގައި ވަގުތީ މުވައްޒަފުން ނަގަން ނިންމައިފަ އެވެ. އެއާ އެއްގޮތަށް އެހެން އިދާރާތަކުން ވެސް މިހާރު ވަނީ އިއުލާނުކޮށްފަ އެވެ.\nޕްރައިމަރީ ގްރޭޑުތަކަށް ބިދޭސީ ޓީޗަރުން ގެނައުން މަޑުޖައްސާލާފައި އޮންނަތާ މިހާރު ވަރަށް ގިނަ އަހަރުވެއްޖެ އެވެ.\nއަހުމަދު އަލީ ވިދާޅުވީ ދިވެހި ޓީޗަރުން ލިބުމުގައި އެއް އަހަރުން އަނެއް އަހަރަށް ދަތިތަކާ ދިމާވާ ކަމަށެވެ. އެއީ ކަންބޮޑުވުމެއްކަން ފާހަގަކުރައްވައި އެ މައްސަލަ ހައްލުކުރަން މިނިސްޓްރީން މަސައްކަތް ކުރަމުން އަންނަ ކަމަށް ވިދާޅުވި އެވެ.\nދިވެހި ޓީޗަރުން ނުލިބުމުގެ ކަންބޮޑުވުން ފާޅުކުރައްވައި މާލޭގެ ސްކޫލެއްގެ ޕްރިންސިޕަލަކު ވިދާޅުވީ ޕްރައިމަރީ ގްރޭޑުތަކުގައި ތިބޭ ޓީޗަރުން ވަކިވުމުން، އެ ޖާގަ އަށް އަލުން ދިވެހިން ހޯދުމަކީ ވަރަށް ދަތިކަމެއް ކަމަށެވެ. އޭނާ ދެކެވަޑައިގަންނަވާ ގޮތުގައި މައިގަނޑު ސަބަބަކީ ޓީޗަރުންނަށް ކުރާ އިހުތިިރާމް ކުޑަވުމާއި މުސާރައިގެ މައްސަލަތަކެވެ.\n"ޓީޗިންނަކީ މީގެ ކުރިން މުސާރަ އެންމެ ރަނގަޅަށް ލިބުނު އެއް ދާއިރާ. ވަރަށް ރަނގަޅަށް އިހުތިރާމްކުރާ ބައެއް. ވަރަށް ގަދަރުވެރި މަގާމެއްގެ ގޮތުގައި އޭރު ފާހަގަކުރެވުނީ ވެސް. ނަމަވެސް މިހާރު އެއީ ވަރަށް ދަށްކަމެއްގެ ގޮތުގައި ބަލަނީ،" އޭނާ ވިދާޅުވި އެވެ.\nމި އަހަރުގެ ކިޔެވުން ފެށިއިރު އެޑިއުކޭޝަނުން ހިއްސާކުރި މައުލޫމާތުތަކަށް ބަލާއިރު، ސަރުކާރުގެ 212 ސްކޫލުގައި 7900 ދިވެހި ޓީޗަރުން މަސައްކަތްކުރެ އެވެ. ބޭރު މީހުންގެ އަދަދު އުޅެނީ 1900ގަ އެވެ.\nސްކޫލް ތައުލީމް ޓީޗަރުން އެޑިއުކޭޝަން މިނިސްޓްރީ ބިދޭސީ ޓީޗަރުން\n113 ކޮމެންޓް, 174 ރިއެކްޝަންސް\nތިމީހުންނަށް ވުރެ ދިވެހި ރިލީފް ޓީޗަރުންވެސް މާ ރަނގަޅުވާނެ ޕްރައިމަރީ ގްރޭޑްތަކަށް.\nބަންގާޅީން ގެންނަން ފެންނަނީ\nމިސަރުކާރު އައިމަ ނުލިބުނީ މިގެކުރިން މިވޭތުވެދިޔަ ދިގު މުއްދަތު ޓީޗަރުންލިބުނު އަމިއްލަ ހިލާލުމަކުން ހިލާލަނީ\nމިއީ އެޖެންޑާ 19 ގެ ދަށުން ކުރިއްސުރެ ރޭވިފައި އޮތް ކަމެއް. ޢެޖެންޑާ 19 ތަފާތުވާނެ.\nހުސް ދޮގުތީ؟ އަޅުގަނޑަކީ ޕްރައިމަރީ ޓީޗަރުކަމަށް ދެތިން ސްކޫލަށް އެޕްލައި ކުރި ޓީޗަރެއް. ވަޒީފާއެއް ނުދިން. އިންޓަނޭޝަނަލް ސްކޫލްތަކަށް ވެސް ބޭނުންވަނީ ދިވެހިންނަށް ވުރެ ބޮޑަށް ބޭރު މީހުން. ތަޖުރިބާކޮށްފަ މި ބުނަނީ. ތީ މުޅިން ތެދު ވާހަކައެއްނޫން. މިހާރު ވީ ފޫހިން މި އުޅެނީ އެހެން ވަޒީފާއެއްގަ. މިކަމުގެ އިހުމާލު ނަގާނީ ކާކުތޯ؟ ތީ ޙަޤީޤަތެއްނޫން.\nޕައިލޮޓް ޕްރޮގްރާމެއްގެ ދަށުން ޕްރައިމަރީ އާއި ސެކެންޑްރީ ޓީޗަރުންގެ މުސާރަ ބޮޑުކޮށްލަ ދެއްވާށެވެ!!! ބޭރުން ގެންނަ ޓީޗަރުންނަށް އެހާ ޅަ ކުދިން ބައްޓަންކުރަން ކަމުދާނެކަމަށް ނުބެލެވެއެވެ. އަމުދުން އެއީ ޤައުމުން ބޭރުވެގެންދާ ފައިސާއެވެ. ހީގަނެގެން ތިބީ އިންޑިޔާ މީހުންނެވެ.\nމިއޮތީ މޮޅު ސަރުކާރު. ލޮލް\nމޮޅެތި ގަވައިދުތަކާއި ސިސްޓަމް ތައް ހެދޭތޯ އަދިވެސް ބަލާ! ކީއްތޯ ވާނީ ހުނަރުވެރި ޓީޗަރުން މަގާމުގައި ދެމި ތިބޭނެ މުސާރައެއް އަދި ވަޒީފާގެ ރައްކާތެރިކަމާއި އިޙްތިރާމް ލިބޭނެ ގޮތެއް، މަގެއް ފެނޭތޯ ބެލިއްޔާ! ސިއްޙީމަރުކަޒެއްގައި އުޅޭ އެޓެންޑެންޓަކަށް ވެސް ލިބޭ، މުދައްރިސަކަށް ވުރެ ބޮޑު މުސާރައެއް! ދެން ކިޔާ އިންސާފޭ! ހަމަ ހަމަ ކަމޭ! އޭއްޗެކޭ މީއްޗެކޭ!\nސާބަހޭ އުސްތާޛްޒަކީ؛ ތިޔަ ވިދާޅުވީ ވަރަށް ބޮޑު ތެދުފުޅެއް. ޤައުމެއް ބިނާކުރެވޭނީ އަޅުގަނޑުމެންގެ ތުއްތު ދަރިންނަށް ރަނގަޅު ތަޢުލީމަކާއި ތަރުބިއްޔަތެއްދެވިގެން، މިކަން ކުރެވޭނީ ޓީޗަރުންގެ އަގުވަޒަންކޮށް އެމީހުންނަށް ހިންދަމާލެވޭވަރުކޮށްދީގެން.\nޓީޗަރުންނަށް ކުރާ އިހްތިރާމް ކުޑަވެގެން ޓީޗަރުންނުވާކަން އެހެން ހަމަ ބުނެލިއަކަށް ގަބޫލުކުރެވޭތަ؟ އެއްވެސް ދިރާސާއެއް އެއްޗެއް ނެތި ސަބަބުތަކެއް ދައްކާލުމުން ފުދޭތަ؟ މުސާރައިގެ މައްސަލަ އެންމެންވެސް ގަބޫލުކުރާއިރު، މުސާރަ ބޮޑުކޮށްފަ އިއްލާންކޮށްގެން ޓީޗަރުން ނުލިބޭތޯ އެއް ފަހަރުވެސް ބަލައިލިތަ؟\nދުވާލުދާ ހަތަރުދަމު މަސައްކަތްކޮށްގެން އެ ލިބޭ މަދު މުސާރަ ކޮޅަށްވުރެ، އަހަރެމެން ހިތްހަމަ ޖެހޭ، އަންހެނުން ދަރިން ކައިރީގައި ބަހަށްޓާފައި، ރެޔާ ދުވާލު މަސައްކަތުގަ ތެޅެންވެސް


Beijing Film Festival Gai Baiverivumuge Furusath Dhivehinnah Hulhuvaalaifi - Vaguthu\nޗައިނާގެ ބެއިންޖިންގައި މިއަހަރުގެ އޭޕްރީލް ގައި ބޭއްވުމަށް ހަމަޖެހިފައިވާ ބެއިޖިން އިންޓަރނޭޝަނަލް ފިލްމު ފެސްޓިވަލްގައި ރާއްޖެއިން ބައިވެރިވުމަށް ދައުވަތު އަރުވާފައި ވާތީ ފެސްޓިވަލްގައި ބައިވެރިވުމުގެ ފުރުސަތު ދިވެހިންނަށް ހުޅުވާލައިފިއެވެ.\nނޭޝަނަލް ސެންޓަރ ފޮރ ދި އާޓްސް އިން ކޮށްފައިވާ އިއުލާނެއްގައި ވިދާޅުވީ މި ފެސްޓިވަލްގެ ހަތަރު ސެކްޝަނެއްގައި ފިލްމު ބައިވެރި ކުރުމަށްވަނީ ހުޅުވާލާފައެވެ. މީގެތެރެއިން ޓީއާންޓަން އެވޯޑް ކޮމްޕެޓިޝަން ސެކްޝަންގެ 10 ކެޓަގަރީގައި ވާދަކުރެވޭނެއެވެ.\nވާދަކުރެވޭ ކެޓަގަރީތަކުގެ ތަފްޞީލް މަޢުލޫމާތު ކަރުދާހެއް ނޭޝަނަލް ސެންޓަރ ފޮރ ދި އާޓްސްގެ އިއުލާނުގައި ހިމަނާފައި ވެއެވެ.\nނޭޝަނަލް ސެންޓަރ ފޮރ ދި އާޓްސް އިން ވިދާޅުވީ ފިލްމު ޕެނޮރާމާ އައުޓް އޮފް ކޮމްޕެޓިޝަން ސެކްޝަންގައި ބައިވެރިކުރާ މޮޅު ފިލްމުތައް ފެސްޓިވަލް ތެރޭގައި ބެއިޖިން ތިއޭޓަރގައި ދެއްކޭނެއެވެ. އަދި އައު ފިލްމު އުފެއްދުންތެރިންގެ ހުނަރު ދައްކާލުމަށް ފޯވާޑް ފިއުޗަރ ސެކްޝަންގައި ފިލްމު ބައިވެރި ކުރެވޭނެއެވެ. މި ސެކްޝަންގެ ތިން ކެޓަގަރީއެއްގައި ވާދަކުރެވޭނެއެވެ. މީގެ އިތުރުން 60 މިނެޓްއަށްވުރެ ކުރުނޫން ޑޮކިއުމެންޓްރީ ފިލްމުތައް ޑޮކިއުމެންޓްރީ ސެކްޝަންގައި ބައިވެރި ކުރެވޭނެއެވެ.\nމިފެސްޓިވަލްގައި ފިލްމުތައް ބައިވެރިކުރުމަށްއެދޭ ފަރާތްތަކުން 31 ޖެނުއަރީ 2019 ވާ ބުރާސްފަތި ދުވަހުގެ ކުރިން އޮންލައިން ރެޖިސްޓްރޭޝަން ފުރިހަމަ ކުރެއްވުމަށް ނޭޝަނަލް ސެންޓަރ ފޮރ ދި އާޓްސް އިން އެދެއެވެ.\nއޮންލައިން ރެޖިސްޓްރޭޝަންގެ އެއްވެސް މައްސަލައެއް ދިމާވެއްޖެނަމަ، އެޕްލިކޭޝަން ފޯމް ފުރުމަށްފަހު 29 ޖެނުއަރީ 2019 ވާ އަންގާރަ ދުވަހުގެ 13:00 ގެ ކުރިން ނޭޝަނަލް ސެންޓަރ ފޮރ ދި އާޓްސް އަށް ފޮނުއްވައި ދެއްވުމަށް އެސެންޓެރުން އެދެއެވެ.\nއަދި މި ފެސްޓިވަލްއާ ބެހޭ އިތުރު މަޢުލޫމާތު އިޢުލާންއާއެކު ހިމަނާފައިވާނެ ވާހަކަ ދެންނެވީމެވެ.


Fuluheh Ge Thedhuverikamah Assaribahaai Saabas Dhenee - Vaguthu\nފުލުހެއްގެ ތެދުވެރިކަމަށް އައްސަރިބަހާއި ސާބަސް ދެނީ\nމިއީ ވަރަށް ފަހުން ހިނގި ހާދިސާއެވެ. އިންޑިއާގެ ބެންގަލޫރްގައި އަންހެނަކު މަގުމަތީގައި އުޅެނިކޮށް އޭނާގެ ފައިސާ ވޮލެޓް ގެއްލެނީއެވެ. އޭނާ އުޅުނީ އެކަމާއި ވަރަށް ބޮޑަށް ހާސްވެގެންނެވެ.\nއެ އަންހެން މީހާގެ ހުރިހާ ޑެބިޓް ކާޑެއްވެސް ހުރީ އެވޮލެޓްގައެވެ. އޭނާ އެކަމާއި ހެދި މާބޮޑު ވަރު ނުވަނީސް ޖަވާހިރެއް ފަދަ މީހަކު އޭނާއަށް އެ ވޮލެޓް ހޯދައިދިނީއެވެ. އޭނާއަށް އެ ވޮލެޓް ހޯދައިދިނީ އެ ވަގުތު މަގުމަތީގައި މަސައްކަތް ކުރަމުންދިޔަ ޓްރެފިކް ފުލުހެކެވެ.\nއެ އަންހެން މީހާގެ އަތުން ވޮލެޓް ގެއްލުނުއިރު، އޭގައި 5000 އިންޑިއާ ރުޕީސްވެސް އޮތެވެ. އަދި އިތުރު ބައެއް މުުހިންމު އެއްޗެހިވެސް އޭގައި ހުއްޓެވެ. އެއިރު އެ ހިސާބުގައި ހުރީ އެ ފުލުސް މީހާއެވެ. އެ ފުލުސް މީހާއަށް އެ ވޮލެޓް ފެނުނީ މަގުމަތީ އޮއްވާ އެރޭ 8:00 ޖެހިއިރުއެވެ. އޭނާ ވަނީ އެ ވޮލެޓް އޭނާގެ އަތުގައި ބާއްވާފައެވެ.\nއޭގެ ދެގަޑިއެއްހާ އިރުފަހުން އެ ސަރަހައްދަށް އައީ އަންހެނެކެވެ. އެ އަންހެން މީހާ އެ ސަރަހައްދަށް އައިސް އޭނާގެ ވޮލެޓް ގެއްލިގެން އުޅޭކަމަށް ބުނުމުން، އެ ފުލުސް މީހާ އެ އަންހެން މީހާއާ ވޮލެޓް ހަވާލުކުރީއެވެ.\nމި ހަދިސާ ހިނގިގޮތް އެ ފުލުސް މީހާ މީސް މީޑިޔާގައި ކިޔާދިނުމުން އޭނާއަށް އެތައް ބަޔަކު ދަނީ ތައުރީފް އޮއްސަމުންނެވެ.\nމާޗް 10, 2018 10:34\nބަލަގަ ފުލުހުން ޖެހޭނޭ ތެދުވެރި ވާން....\nމާޗް 10, 2018 14:01\nމިތާ ފުލުހެއްނަމަ ކާލާނެ\nމާޗް 14, 2018 08:33\nފުލުހުންނަށް އެކަނި އޮތް ކަމެއް ނޫން އެއީ. ހަމަ އަހަރެމެން ކަހަލަ ކޮންމެ އަމިއްލަ ފަރުދެއްގެ ވެސް ޒިންމާއެއް އެއީ


ޕެންޝަނާއި ޕްރޮވިޑެންޓު ފަންޑު | މުޢާމަލާތު | ފިޤުހު | ދީނާއިދުނިޔެ\nBack ކަވާސާ ދީނާއިދުނިޔެ ދީނާއިދުނިޔޭގެ ބައިތައް ފިޤުހު މުޢާމަލާތު ޕެންޝަނާއި ޕްރޮވިޑެންޓު ފަންޑު\nކަމެއް ހުއްދަތޯ ބެލިދާނެ މިންގަނޑުތަކެއް:\nއަޅުކަމުގެ ދާއިރާގައި ކަންކަމުގެ އަސްލަކީ ދަލީލެއް ފެންނަން ދެން މަނާވުމެވެ. މާނައަކީ، ދަލީލެއް ނެތި އަޅުކަމެއްގެ ގޮތުގައި ކަމެއް ނުކުރެވޭނެއެވެ. މިއާ ޚިލާފަށް މުޢާމަލާތުގެ ދާއިރާގައި ކަންކަމުގެ އަސްލަކީ ހުއްދަވުމެވެ. މާނައަކީ ކަމެއް ޙަރާމް ވާނީ، އޭގެ ފިޤުހީ ދަލީލެއް އޮވެގެންނެވެ. ނެތް ހާ ހިނދަކު ހުއްދަވާނެއެވެ.\nވީމާ އަހަރެމެން ފައިސާ ހޯދަން، ނުވަތަ ދިރިއުޅެން ކުރާ މަސައްކަތްތަކާއި، ދުންޔަވީ ކަންކަމުގެ އަސްލަކީ ހުއްދަވުމެވެ. ނަމަވެސް ތަފާތު ސަބަބުތަކަށްޓަކައި(އަޚްލާޤީ، އިޖްތިމާޢީ، އަދި އިޤްތިޞާދީ ސަބަކާއި ހެދި) ދީނުގައި ބައެއް މަސައްކަތްތަކާއި މުޢާމަލާތްތައް ޙަރާމް ކޮށްފައި އޮވެއެވެ.\nއެގޮތުން ފައިސާއަށް ބަލާއިރު، އިސްލާމީ ޝަރީޢަތުގައި ވިޔަފާރި ނުވަތަ ފައިސާގެ މުޢާމަލާތެއް ޙަރާމް ވާނީ -ގިނަފަހަރަށް- މި ކަންތައްތަކުގެ ތެރެއިން ކަމެއް އޭގެ ތެރެއަށް ވަދެގެންނެވެ. އެއީ، ރިބާ، މަކަރު، އަނިޔާ، ގެއްލުން ދިނުން، ގެއްލުން ލިބުން، އެވެ.\nލިބޭ ފައިސާއަކީ ހުއްދަ އެއްޗެއްތޯ، ބެލިދާނެ މިންގަނޑުތަކެއް ހުރެއެވެ. އެއީ:-\n1- ޙަރާމް ކަމެއްކޮށްގެން ލިބޭ އެއްޗަކަށް ނުވުން. (މިސާލަކަށް: ވައްކަން ކުރުން، ފޭރުން، ރިޝްވަތުހިފުން، އެނގި ހުރެ ނުޙައްޤު ކޮޅަށް ވަކާލާތު ކޮށްދީގެން، ކަސްބީ ވިޔަފާރި، އަދި މި ނޫންވެސް މިފަދަ ޙަރާމް ކަންތައްތައް)\n2- ޙަރާމް އެއްޗެއް ވިއްކައިގެން ނުވަތަ ކުއްޔަށް ދީގެން ލިބޭ އެއްޗަކަށް ނުވުން. (މިސާލަކަށް: މަސްތުވާތެކެތި، ރާ، އޫރު ފަދަ އެއްޗެހި ވިއްކައިގެން، ނުވަތަ ޑިސްކޯއެއް ހިންގަން ތަނެއް ކުއްޔަށް ދީގެން ފަދަ....)\n3- ޙަރާމް މަސައްކަތެއްގައި ބައިވެރިވެ ނުވަތަ އެހީތެރިވެގެން ލިބޭ އެއްޗަކަށް ނުވުން. (މިސާލަކަށް: ރިބާ މުޢާމަލާތު ކުރާ ބޭންކުތަކުގައި މަސައްކަތް ކުރުމާއި، ރިބާ މުޢާމަލާތު ކުރާ ކުންފުނިތަކުގެ ހިއްސާ ގަތުމާއި، ވަގު ވިޔަފާރީގައި ބައިވެރިވުމާއި، ފައިސާ ދޮތުމާއި، ރިޝްވަތު ހިފުން ފަދަ ކަމެއްގައި ބައިވެރިވުން)\n4- ރިބާ އޭގެ ތެރެއަށް ވަދެފައިވާ އެއްޗަކަށް ނުވުން. މީގެ މާނައަކީ، ދަރަންޏެއް ދީފައި، އެ ދިން ރައުސްމާލަށް ވުރެ އިތުރައް އަތުލެވޭ އެއްޗަކަށް ވެގެން ނުވާނެ.\n5- އެ މުޢާމަލާތެއްގައި ޣަރަރު (ވާނެ ގޮތް ނޭނގުމުގެ ނުރައްކާ) ހިމެނޭ މުޢާމަލާތެއް ކޮށްގެން ނުވާނެއެވެ. (މިސާލަކަށް: ވިޔަފާރީގެ ގޮތުގައި ދެވޭ އަމާންކުރުމުގެ ޚިދުމަތް(އިންޝުރެންސް). ނަސީބު ނަމްބަރުން އެއްޗެއް ލިބިދާނެ ކަމަށް ހީކޮށް، އެ ނަސީބު ކޫޕަންތައް ގަނެގެން އޭގައި ބައިވެރިވުން. އަދި ނުބޭނޭ މަހެއް ވިއްކުން.)\n6- ވާނެގޮތް ނޭނގުމުގެ ނުރައްކާ ހިމެނި، އަދި އެކަކަށް ގެއްލުންވުމުން އަނެކާއަށް ފައިދާ ވާތީ، މަނާވާ އަނެއް ކަމަކީ ޖުވާއެވެ. ވީމާ ޖުވާ ކުޅުމާއި، ބާޖުމެރުމަކީ ދީނުގައި ޙަރާމް ކަމެކެވެ. އެ ގޮތުން ޓީވީ އަކަށް ނުވަތަ ރޭޑިއޯއަކަށް، ވަކި ނަމްބަރަކަށް އެތައް ބަޔަކު ގުޅައިގެން، މަދު ބަޔަކަށް އިނާމު ލިބޭ މުބާރާތް ތަކަކީ ވެސް ޖުވާގެ ތެރޭގައި ހިމެނޭ ކަމެކެވެ. މުވާޞަލާތީ ކުންފުންޏަށް އެތައް ލައްކަ ރުފިޔާއެއް ލިބިފައި، އިނާމު ލިބޭނީ ދެ ތިން މީހަކަށް، ދިހަވަރަކަށް ހާސް ރުފިޔާއެވެ. އިނާމު ހޯދުމުގެ ބޭނުމުގައި ގުޅި އެހެން އެންމެންނަށް ވާނީ ގެއްލުމެވެ. ވަކިވަކި ފަރުދުންގެ ގޮތުގައި ބަލައިފިއްޔާ އިޙްސާސް ކުރެވޭހާ ބޮޑު ޢަދަދެއް އެ މީހެއްގެ ޖީބުން ނުދާނެއެވެ. ނަމަވެސް އެތައް ހާސް ބަޔަކު ގުޅުމުން، އެއީ ބޮޑު ޢަދަދެކެވެ. އަދި މުވާޞަލާތީ ކުންފުންޏަށާ އެކަން އިންތިޒާމު ކުރާ ފަރާތަށް އެތަކެއް ހާސް ނުވަތަ ލައްކަ ލިބޭނެއެވެ. ފަހަރެއްގައި ވެސް މިއީ ޢަދުލުވެރި ގޮތެއް ނޫނެވެ.\nނޯޓް1: ފަހަށް ރައްކާ ކުރުމާއި، މުސްތަޤްބަލުގެ ޖީލަށް މާލީ ރައްކާތެރިކަމެއް ހޯދައި ދިނުމާއި، މީހުންގެ މުދަލަށާއި ހަށިގަނޑަށް ލިބޭ ގެއްލުންތައް ފޫބައްދައިދިނުން، ބައިވެރިވާ އަމާންކުރުން (ކޯއޮޕަރެޓިވް އިންޝުރެންސް) ފަދަ ކަންތައްތަކަކީ، ދީނުގައި މަނާ ކަމެއް ނޫނެވެ. ކިއެއްތަ، އެއީ ދީން ބާރު އަޅާ ކަންތަކެކެވެ. ނަމަވެސް، މި ޢަމަލުގެ ތެރެއަށް ރިބާ އާއި، މީހުންގެ ފައިސާ ނު ހައްޤުން ކެއުމާއި، ޖުވާއަކަށް ވާފަދަ ގޮތަކަށް ކުރެވޭ ވިޔަފާރިއަމާންކުރުމާއި (ކޮމާޝަލް އިންޝުރެންސް) ޣަރަރް (ވާނެ ގޮތް ނޭނގުމުގެ ނުރައްކާ) ވަދެއްޖެނަމަ އެއީ ޙަރާމް ކަމަކަށް ވެދެއެވެ.\nނޯޓް2: އަމާންކުރުން (އިންޝުރެންސް) ހުއްދަ ނުވަނީ، ޙަޤީޤަތް ނޭނގޭ ކަމަކަށް ޢަޤުދު ކުރެވުމާއި، އެކަކަށް ވާ ގެއްލުމަކީ އަނެކަކަށް ވާ ފައިދާ ކަމުގައި އޮންނާތީއެވެ. ހުރިހާ ފިޤްހީ މަޖްމަޢްތަކުން ނެރެފައިވާ ޤަރާރުތަކުގައި ވަނީ އަދި ގާތްގަނޑަކަށް ހުރިހާ ޢިލްމުވެރިން ވެސް ދެކެލައްވަނީ، ވިޔަފާރިއެއްގެ ގޮތުގައި އަމާންކުރުމުގެ ޚިދުމަތްދޭ ކުންފުނިތަކުން މިދޭ އަމާންކޮށްދިނުމަކީ ހުއްދަ އެއްޗެއް ނޫން ކަމަށެވެ. ނަމަވެސް އިސްލާމީ ގިންތިއަކަށް ފެތޭ އަމާންކުރުމެއް އޮވެއެވެ. އެއަށް ކިޔެނީ ''ބައިވެރިވާ އަމާންކުރުން'' (ކޯއޮޕަރެޓިވް އިންޝުރެންސް) ނުވަތަ ''ތައުމީން އައްތަޢާވުނީ'' އެވެ.\nމިއީ އެންމެން ބައިވެރިވެގެން، އެކަކަށް ގެއްލުމެއް ވެއްޖެނަމަ އެ އެންމެން ބައިވެރިވި ފައިސާއިން އެ ގެއްލުން ފޫބައްދައިދޭ އަމާންކުރުމެކެވެ. އަދި މި ފަދަ ބައިވެރިވާ އަމާންކުރުމުގައި ކުންފުނިތަކަށް ދެވޭ އިޝްތިރާކުތައް، ޙަލާލް ކަންކަމުގައި މޭވާކޮށްފައި(އިންވެސްޓު)، ގެއްލުންތައް ފޫ ބައްދައި ދިނުމަށް ފަހު، ބާކީ ހުންނަ ފައިސާ ބައިވެރިންނަށް ބަހާލެވެއެވެ. އަމާންކުރުމުގެ ވައްތަރުތަކާއި އެ ޙަރާމް ވާ ސަބަބާއި، އިސްލާމީ ގޮތަށް ކުރެވޭ އަމާންކުރުމާއި އަދި އޭގެ ފައިދާ، ތަންކޮޅެއް ތަފްޞީލުކޮށް ކިޔުމަށް މި ގުޅުމަށް ފިތާލާށެވެ.\nޕެންޝަނަކީ ވަޒީފާ އަދާ ކުރުމުގައި ވަކި މުއްދަތެއް ހޭދަކުރުމުން، ނުވަތަ ވަޒީފާ އަދާކުރަނިކޮށް ނުކުޅެދުމުން، ނުވަތަ ވަޒީފާ އަދާނުކުރާ މުސްކުޅި ޢުމުރަށް ދިއުމުން، ވަކި ޝަރުޠުތަކެއް ފުރިހަމަވުމުން، ސަރުކާރުން ނުވަތަ މަސައްކަތުގެ ވެރިފަރާތުން، އެ މުވައްޒަފަކަށް ވަކިވަކިން ދޭ ފައިސާއެކެވެ. ބައެއް ފަހަރު އެއްފަހަރާ ވެސް މި ފައިސާ ދެވެއެވެ. ގިނަ ޤައުމުތަކުގައި، މުވައްޒަފު މަރުވެއްޖެނަމަ އޭނާ ބަލަހައްޓަމުން އައި އަނބިމީހާއި ދަރިންނަށް ވެސް -ވަކި ޢުމުރަކަށް ދަންދެން- މި ފައިސާއިން ދެވެއެވެ.\nޕެންޝަނަކީ އެހެން ގޮތަކަށް ބުނާނަމަ، މަސައްކަތް ކޮށްކޮށްފައި ގައިބާރު ކެނޑޭ ދުވަހަކަށް ފަހަށް ރައްކާކުރެވޭ އާމްދަނީއެކެވެ. މި ފައިސާގެ މަޞްދަރަކީ، ޕެންޝަން ފަންޑަށް މުވައްޒަފު ލަމުން އައި ނިސްބަތަކާއި އަދި ސަރުކާރުން ނުވަތަ މަސައްކަތުގެ ވެރިފަރާތުން ލަމުން އައި ނިސްބަތަކާއި ޕެންޝަން ފަންޑުގެ ފައިސާތައް މޭވާކޮށްގެން އިތުރުވާ ފައިސާއެވެ. ޕެންޝަނުގެ މައިގަނޑު ދެ ވައްތަރަކީ ލިބޭ ފައިދާ ކަނޑައެޅިފައިވާ(Defined Benefit plans) ވައްތަރާއި ބައިވެރިވާ މިންވަރު ކަނޑައެޅިފައިވާ (Defined Contribution plans) ވައްތަރެވެ. މިހާރު ގިނަ ޤައުމުތަކުންނާއި ކުންފުނިތަކުން ބަދަލުވަމުންދަނީ، ބައިވެރިވާ މިންވަރު ކަނޑައެޅޭ ނިޒާމާ ދިމާލަށެވެ. މި ނިޒާމުގައި، އޭނާގެ ފައިސާތައް މޭވާކުރާނެ ދާއިރާއަކާއި ގޮތެއް ކަނޑައެޅުމުގެ ތަނަވަސް އިޚްތިޔާރުތަކެއް، މުވައްޒަފަށް ލިބެއެވެ. މިފަދަ އިޚްތިޔާރުތަކެއް ލިބުމަކީ، އެއީ މުސްލިމެއްވިއްޔާ، އިސްލާމީ ޝަރިޢަތުގައި ހުއްދަ ދާއިރާތަކުގައި ފައިސާ މޭވާކުރުމުގެ އިޚްތިޔާރު ކުރުމުގެ ފުރުސަތު ލިބޭނެ ކަމެކެވެ.\nމަތީގައި އެ ވަނީ ޕެންޝަނުގެ އަސްލު ޢާއްމު ތަޢާރަފެކެވެ.\nނަމަވެސް ރާއްޖޭގައި ދެވޭ ޕެންޝަނަކީ މިއާ ތަފާތު އެއްޗެކެވެ. ރާއްޖޭގައި ޕެންޝަނުގެ ނަމުގައި ދެވޭ ޕެންޝަން ނިޒާމަކީ ދުނިޔޭގެ އެހެން ތަންތަނާ އަޅާ ބަލާއިރު ވަރަށް ތަފާތު ނިޒާމެއް ކަމަށް، ދުނިޔޭގެ ބޭންކުން (ވޯލްޑް ބޭންކް) ނެރެފައިވާ ދިރާސާއެއްގައި ބުނެފައިވެއެވެ. ތަފާތު ކަމަކީ ވަޒީފާއިން މުސްކުޅިކުރީމާ (ރިޓަޔާ ވުން) ޕެންޝަން ލިބޭ ގޮތަށް އޮތުމުގެ ބަދަލުގައި، މެދުނުކެނޑި ވިހި އަހަރު ޚިދުމަތް ކުރުމުން އެއް ޕެންޝަން އަދި ސާޅީސް އަހަރުން ދެ ޕެންޝަން ލިބޭ ގޮތަށް ރާއްޖޭގައި އޮތުމެވެ. ތަފާތު އަނެއް ކަމަކީ ރާއްޖޭގައި ދެވޭ ޕެންޝަނަކީ އޭގައި މުވައްޒަފުގެ އެއްވެސް ހިއްސާއެއް ނެތި ސީދާ ސަރުކާރު ބަޖެޓުން ދޭ އެއްޗަކަށް ވުމެވެ. އަދި މި ރިޕޯޓުގައި މި ނިޒާމުގައި ހުރި އުނިކަންތައްތަކާއި، ދުނިޔޭގެ އެހެން ޤައުމުތަކުގައި ވެސް އޮންނަ ފަދަ، މިއަށް ވުރެ ހަރުދަނާ ރަނގަޅު ނިޒާމެއް ޤާއިމު ކުރުމަށް ވެސް ލަފާދީފައިވެއެވެ. (ދުނިޔޭގެ ބޭންކު ދިރާސާ ނަމްބަރ: 34818MV)\nދެން ޕެންޝަނުގެ ޙުކުމަކީ ކޮބައިތޯ ބަލާއިރު، ރައްޔިތުން ބަލަހައްޓައި އެ މީހުންނަށް ބޭނުންވާ އަސާސީ ކަންތައްތައް ފޯރު ކޮށްދިނުމަކީ ސަރުކާރުގެ (ފިޤުހީ ބަހަކުން ބުނާނަމަ ވަލިއްޔުލް އަމްރު) ވާޖިބެކެވެ. މުޖްތަމަޢްގެ އެންމެންނަށް އިޖްތިމާޢީ ރައްކާތެރިކަން ހޯދައިދިނުމަކީ ސަރުކާރެއްގެ ވާޖިބެކެވެ. މުސްކުޅިން ބެލެހެއްޓުމަކީ ސަރުކާރުގެ ވާޖިބެކެވެ. އަދި އާމްދަނީއެއް ނުލިބޭ މީހުންނާއި، އަނިޔާވެގެން ނުވަތަ އެ ނުންވެސް ގޮތަކުން ނުކުޅެދިގެން މަސައްކަތް ނުކުރެވޭ ދުވަހު، އެމީހުން ބެލެހެއްޓުމަކީ ވެސް ސަރުކާރުގެ ވާޖިބެއް ކަމުގައި، އިސްލާމީ ޝަރީޢަތް ދެކެއެވެ. އަދި މިއީ ތަމައްދުން ކޮންމެ ޤާނޫނެއް ވެސް ޤަބޫލުކުރާ ކަމެކެވެ.\nމި ގޮތުން ބަލާއިރު ޕެންޝަނަކީ މި ބީދައިން ދެވޭ އެއްޗެކެވެ. އެއީ ޚިދުމަތުގެ އަގުވަޒަން ކުރުމާއި، މީހުން ބެލެހެއްޓުމުގެ ވާޖިބު އަދާ ކުރުމުގެ ގޮތުން ދެވޭ އެއްޗެކެވެ. ވީމާ އެއްވެސް ޢިލްމުވެރިއަކު މިއީ ހުއްދަ ނޫން އެއްޗެއް ކަމަށް ވިދާޅެއް ނުވެއެވެ. އަދި ފިޤުހު މަޖްމަޢްތަކުން ވެސް ވަނީ މިއީ ހުއްދަ އެއްޗެއް ކަމަށް ނިންމާފައެވެ.\nނަމަވެސް ޝަރުޠަކީ ޕެންޝަން ފަނޑުގެ ފައިސާތައް ހުއްދަ ދާއިރާތަކުގައި މޭވާކުރުމެވެ. އެހެން ނޫނިއްޔާ، މޭވާކޮށްގެން އިތުރުވާ ބައި އެއީ ހުއްދަ އެއްޗަކަށް ނުވާނެއެވެ. ނަމަވެސް އޭނާ ބައިވެރިވި ނިސްބަތާއި މަސައްކަތުގެ ވެރިފަރާތުން ބައިވެރިވި ނިސްބަތް އެއީ އޭނާއަށް ޙައްޤު އެއްޗެކެވެ. އަދި ޕެންޝަން ފަނޑު ޙަލާލް ދާއިރާތަކުގައި މޭވާކުރުމަކީ، އެއާ ހަވާލުވެގެން ތިބޭ ބަޔަކަށް ދީނީ ގޮތުން ވާޖިބެކެވެ. ހަމަ އެހެންމެ، އެކަމަށް ފަރުދުން ބާރު އެޅުމަކީ ވެސް އެމީހެއްގެ ވަރުން އެ މީހަކަށް ވާޖިބުކަމެކެވެ.\nރާއްޖޭގައި ޕެންޝަން އަދި އޮތް ގޮތުން، އޭގެ ތެރެއަށް ހުއްދަ ނޫން އެއްވެސް ކަމެއް ނުވަދެއެވެ. އެހެނީ، މިހާރު ދެވޭ ޕެންޝަނަކީ ސީދާ ސަރުކާރު ބަޖެޓުން، ސަރުކާރު މުވައްޒަފުންނަށް ''ހިލޭސާބަހަށް'' ދޭ އެއްޗެކެވެ. ވީމާ ރާއްޖޭގައި މި ދެވޭ ޕެންޝަނާ މެދު ޝަރުޢީ އެއްވެސް ސުވާލުމާކެއް ނެތެވެ. އެއީ ސައްތައިން ސައްތަ ޙަލާލް އެއްޗެކެވެ.\nޕްރޮވިޑެންޓު ފަންޑު: (ފަހަށް ރައްކާކުރުމުގެ ފަންޑު)\nފަހަށްރައްކާ ކުރުމުގެ ފަންޑު (ޕްރޮވިޑެންޓް ފަންޑު) ގައި ވެސް އޮންނަ ގޮތަކީ، މަހު މުސާރައިން ކޮންމެވެސް ވަރެއް ފަންޑަށް ކަނޑަނީއެވެ. އަދި ސަރުކާރުން ނުވަތަ މަސައްކަތުގެ ވެރިފަރާތުން ވެސް އެ މީހުން ލާންޖެހޭ ނިސްބަތެއް ލައެވެ. ބައެއް ޤައުމުތަކުގައި ސަރުކާރުން ނުވަތަ މަސައްކަތުގެ ވެރިފަރާތުން ލާންޖެހޭ ނިސްބަތް މުވައްޒަފު ލާ ނިސްބަތަށް ވުރެ ބޮޑެވެ. މިސާލަކަށް މެލޭޝިއާގައި މުވައްޒަފު ލަނީ މުސާރައިގެ %11 އެވެ. މަސައްކަތުގެ ވެރިފަރާތުން %12 އެވެ. އަބޫދާބީގައި މުވައްޒަފަކު ލަނީ %5 އެވެ. މަސައްކަތުގެ ވެރިފަރާތުން %15 އެވެ. އަދި އެތާ އިމާރާތު ސަރުކާރުން ވެސް %6 ލައެވެ. ކުވައިތުގައި މުވައްޒަފު %5 އަދި މަސައްކަތުގެ ވެރިފަރާތުން %10 އެވެ. އިންޑިއާގައި މުވައްޒަފު %12 އަދި މަސައްކަތުގެ ވެރިފަރާތުން %13 އެވެ. ސުޢޫދިއްޔާގައި މުވައްޒަފު %9 އަދި ސަރުކާރުން ވެސް %9 އެވެ. ރާއްޖޭގައި މުވައްޒަފު %5 އަދި ސަރުކާރު ވެސް ހަމަ މި ވަރެވެ.\nރާއްޖޭގައި އަމިއްލަ ކުންފުނި ނުވަތަ އަމިއްލަ ފަރާތްތަކުގެ ދަށުގައި މަސައްކަތް ކުރާ މުވައްޒަފުންނަށް، މިފަދަ އެއްވެސް ޚިދުމަތެއް ޤާނޫނެއްގެ ބާރުން ނުދެވޭކަން ވެސް މިތާ ފާހަނގަކޮށްލަންޖެހެއެވެ. ޙަޤީޤަތުގައި މިއީ ޤައުމެއްގެ ހުރިހާ މަސައްކަތު މީހުންނަށް ވެސް ލިބެންޖެހޭ ޙައްޤެކެވެ. މީހުންނަކީ، މަސައްކަތް ކޮށްކޮށްފައި ބަލިވެ މުސްކުޅިވީމާ އެއްލާލެވޭ ޙިމާރެއް ފަދަ އެއްޗެއް ނޫނެވެ.\nދުނިޔޭގެ ގިނަ ޤައުމުތަކުގައި، ފަހަށްރައްކާ ކުރުމުގެ ފަންޑަކީ މިއީ މަޖްބޫރީ ގޮތަކަށް އޮންނަ ނިޒާމެކެވެ. މާނައަކީ، ވަޒީފާއަށް ވަންނަ މީހާ ބޭނުން ވިޔަސް ނު ވިޔަސް، އޭނާގެ ވަޒީފާ ޢަޤުދުގައި، މި ދެންނެވިހެން ކޮންމެ މަހަކު ވަކި މިންވަރެއް ކަނޑާފައި މުސާރަ ދެވޭނެ ކަމަށާއި، އަދި ވަކި މުއްދަތެއް ހަމަވުމުން، އެ މީހުން އެ ކެނޑި މުސާރައިގެ ތެރެއަށް އިތުރު ލާރި ލާފައި ދޭނެ ކަމަށް ބުނެފައި އޮވެއެވެ. އަނެއްބައި ޤައުމުތަކުގައި މިއީ އިޚްތިޔާރީ ކަމެކެވެ. ރާއްޖޭގައި އަދި މިއީ އިޚްތިޔާރީ ކަމެކެވެ.\nއެކަތި އަނެކައްޗާ އޮޅުވާނުލުން:\nފަހަށް ރައްކާކުރުމުގެ ފަންޑާ، ރިބާއާ ދޭތި ބައެއް މީހުންނަށް، އޮޅެއެވެ. އެއީ މަދު ޢަދަދެއް ދީފައި ގިނަ ޢަދަދެއް ފަހުން އަތުލާތީއެވެ. ނަމަވެސް ޙަޤީޤަތުގައި މިއީ ރިބާއާއި ތަފާތު އެއްޗެކެވެ. ސަބަބަކީ ރިބާ މުޢާމަލާތުގައި އިތުރުވާ އެއްޗަކީ، ދަރަނި އަނބުރާ އަދާ ކުރާ އިރު އިތުރު ކުރަން ޝަރުޠު ކުރެވޭ އެއްޗެކެވެ. ފަހަށް ރައްކާކުރުމުގެ ފަންޑަށް އިތުރުވާ ބަޔަކީ ސަރުކާރުން ނުވަތަ މަސައްކަތުގެ ވެރިފަރާތުން ވެދޭ އެހީއެއްގެ ގޮތުގައި (ހަމަހިލޭ) އިތުރު ކުރާ އެއްޗެކެވެ. ރިބާ މުޢާމަލާތަކީ ދަރަނީގެ މުޢާމަލާތެކެވެ. ފަހަށް ރައްކާކުރުމުގެ ފަންޑުގައި މިއީ ދަރަނީގެ މުޢާމަލާތެއް ނޫނެވެ. ރިބާ މުޢާމަލާތުގައި ނިޔަތަކީ، ރައުސްމާލަށް ވުރެ އިތުރު ފައިސާ އަތުލުމެވެ. މީގައި ނިޔަތަކީ ސަރުކާރުން ނުވަތަ މަސައްކަތުގެ ވެރިފަރާތުން މުވައްޒަފަށް އެހީތެރިވެ ބައިވެރިވުމެވެ.\nއަދި ބައެއް މީހުންނަށް މިއާއި، ވިޔަފާރިއަމާންކުރުމާ (ކޮމާޝަލް އިންޝުރެންސް) ދޭތި އޮޅެއެވެ. ނަމަވެސް މި ދޭތީގެ ތަފްޞީލުތަކާއި މަޤްޞަދުގައި ވެސް ތަފާތުތަކެއް އެބަހުއްޓެވެ. ވިޔަފާރިއަމާންކުރުމަކީ ވިޔަފާރި ފައިދާއަށް ކުންފުނިތަކުން ކުރާ ކަމެކެވެ. ފަހަށް ރައްކާކުރުމުގެ ފަންޑަކީ މިއީ ސަރުކާރުގެ ފައިދާއަކަށް ކުރާ ކަމެއް ނޫނެވެ. ވިޔަފާރިއަމާންކުރުމުގެ ޢަޤުދަކީ އަގަކާއި އަގު ކުރެވޭ އެއްޗެއް ހިމެނޭ ޢަޤުދެކެވެ. ފިޤުހުވެރިން އެއްބަސްވެލައްވަނީ މިފަދަ ޢަޤުދުތަކުގައި، ލިބޭނެވަރާއި ދައްކާނެވަރު ނޭނގުމާއި(ޖަހާލާ)، ވާނެ ގޮތް ނޭނގުމުގެ ނުރައްކާ ހިމެނުން (ޣަރަރް) މާފު ނުކުރެވޭނެ ކަމަށެވެ. މާނައަކީ މިއިން ކަމެއް ހިމެނިއްޖެނަމަ ޢަޤުދު ބާޠިލްވާނެއެވެ. ނަމަވެސް، ތަބައްރުޢް ޢަޤުދު (ހަމަހިލޭ ނުވަތަ ހަދިޔާގެ ޢަޤުދުގައި) މި ދެކަންތައް ކުޑަކޮށް ހުއްޓަސް މާފު ކުރެވޭ ކަމަށެވެ. ފަހަށް ރައްކާކުރުމުގެ ޢަޤުދަކީ ފަހުން މި ބުނެވުނު ވައްތަރު ޢަޤުދެކެވެ.\nއަމާންކުރުމުގައި، ބަދަލެއް ލިބޭނީ ކުންފުނިން ކަނޑައަޅާފައިވާ ގެއްލުމެއް ވަކި ޝަރުޠުތަކަކާއެކު ކުރިމަތިވުމުންނެވެ. ނަމަވެސް ފަހަށް ރައްކާކުރުމުގެ ފަންޑުގެ ފައިސާއަކީ، ކޮންމެ ހާލަތެއްގައި ވިޔަސް އޭނާއަށް ލިބޭނެ އެއްޗެކެވެ. އަދި ގެއްލުމަކާ ގުޅިފައިވާ ކަމެއް ނޫނެވެ.\nވިޔަފާރި އުޞޫލަށް ކުރެވޭ އަމާންކުރުން ބިނާވެފައި އޮންނަނީ، ފަހުން ވެދާނެ ކަމެއްގެ ބިރަށްޓަކާ ފައިސާތަކެއް ކުންފުންޏަށް ދެއްކުމުގެ މައްޗަށެވެ. ފަހަށް ރައްކާކުރުމުގެ ފަންޑަކީ ފަހަށް ރައްކާކުރުމުގެ މައްޗަށް ބިނާވާ އެއްޗެކެވެ. ހަނދާން ނައްތާލައިގެން ނުވާނެ އަނެއް ކަމަކީ، ފަހަށް ރައްކާކުރުމުގެ ފަންޑު -އޭގެ ޒާތުގައި- ހުއްދަ އެއްޗަކޭ ކިޔާފައި ވިޔަފާރިއަމާންކުރުމަކީ ހުއްދައެއްޗެކޭ ނުބުނެވޭނެއެވެ. އަދި ފަހުން މި ބުނި އެތި ޙަރާމްވީމާ، ކުރިން ބުނެވުނު އެތި ކޮންމެހެން ޙަރާމެއް ނުވާނެއެވެ.\nނަމަވެސް މި ފަންޑުގެ ފައިސާތައް އިތުރުކުރަން ޖެހޭނީ ހުއްދަ ގޮތްގޮތަށް ހުއްދަ މަޝްރޫޢުތަކުގައި މޭވާ (އިންވެސްޓް) ކޮށްގެންނެވެ. ފަންޑުގެ ފައިސާތައް ރިބާ ބޭންކަކަށް ލައި، އެއަށް ''ފައިދާ'' (އިންޓްރެސްޓް) އަތުލާފައި ދެންޏާ، އެއީ މައްސަލައެކެވެ. އިސްލާމީ އިޤްތިޞާދީ ހަމަތަކަށް ނުބަލާ ތަނެއް ވިއްޔާ، މި ފަންޑުގެ ފައިސާ ރިބާ ބޭންކަކުން ރިބާ ލިބޭ ގޮތަކަށް ނުވަތަ، ހުއްދަ ނޫން ވައްތަރުތަކުގެ ބޮންޑުތައް ގަނެ އެއިން ރިބާ (އިންޓްރެސްޓް) ހޯދައި، ނުވަތަ ދީން ހުއްދަ ނުކުރާ މަސައްކަތް ކުރާ ކުންފުނިތަކުގެ ހިއްސާ ގަނެވެސްފާނެއެވެ.\nފަހަށް ރައްކާކުރުމުގެ ފަންޑުގެ މައްސަލަ ޖެހޭ ހަމައެކަނި ތަންކޮޅަކީ މިއީއެވެ. މައްސަލަ ޖެހޭ ނުވަތަ ޖެހިދާނެ ތަންކޮޅަކީ ފަންޑުގެ ފައިސާތައް ހުއްދަ ނޫން ގޮތް ގޮތަށް އިތުރު ކުރުމެވެ.\nނަމަވެސް ބައެއް ޢިލްމުވެރިން ވިދާޅުވަނީ، މި ފަންޑުގައި ބައިވެރިވުން މަޖްބޫރު ކުރެވޭ ޤައުމުތަކުގެ ސަރުކާރުން އެކަން އެހެން ކުރިއަސް، ފައިސާ ލިބިގަންނަ މީހާ ފާފަވެރި ނުވާނެ ކަމަށެވެ. ސަބަކީ ފަންޑުގެ ފައިސާތައް ރިބާ މުޢާމަލާތްތަކުގެ ތެރެއަށް ވެއްދުމަކީ، އޭނާ ރުހިގެން އަދި އިޚްތިޔާރުގައި، ސަރުކާރުން ކުރާ ކަމެއް ނޫނެވެ. އަދި އޭނާއާ ސަރުކާރާ ދެމެދު ކުރެވިފައިވާ ޢަޤުދަކީ ޞައްޙަ ނިޔަތަކު ކުރެވުނު ޞައްޙަ ޢަޤުދަކަށް ވާތީއެވެ. ޞައްޙަ ނިޔަތަކީ، ސަރުކާރުން މުވައްޒަފުންނާ އެހީތެރިވެ ބައިވެރިވުމެވެ.\nވީމާ ފާފަވެރިވާނީ ފަންޑުގެ ފައިސާއިން ރިބާ މުޢާމަލާތް ކުރާފަރާތެވެ. މަޖްބޫރުވެގެން އެ ފަންޑުގައި ބައިވެރިވާ މުވައްޒަފެއް ނޫނެވެ. މިފަދައިން ވިދާޅުވެފައި ވަނީ ޝައިޚް ސުޢޫދް ބިން ޢަބްދުﷲ އަލްފުނައިސާން އެވެ.\nއަނެއްކޮޅުން ބައެއް ޢިލްމުވެރިން ވިދާޅުވެފައި ވަނީ، ފަހަށް ރައްކާކުރުމުގެ ފަނޑު ހުއްދަވާނީ ހަމަ އެކަނި ސަރުކާރު ވަޒީފާތަކުގައެވެ. އެއީ ރައްޔިތުން ބެލެހެއްޓުމާ އެ މީހުންގެ ބޭނުންތައް ފުއްދައިދިނުމުގެ މަސްއޫލިއްޔަތު ބޮލުގައި އެޅިފައިވަނީ ސަރުކާރާ ކަމަށް ވާތީއެވެ. އެ ގޮތުން ސަރުކާރުން ދޭ އެއްޗަކީ، ސަރުކާރުގެ ވާޖިބެއް ފުއްދުން ކަމަށެވެ. ޝައިޚް މުޙައްމަދު ޞާލިޙް އަލްމުނައްޖިދް ދެއްވާފައިވާ ފަތުވާއެއްގައި ވަނީ މި ބީދައިންނެވެ.\nނަމަވެސް އަނެއްބައި ޢިލްމުވެރިންގެ ރައުޔަކީ، އަމިއްލަ ފަރާތްތަކުގެ މުވައްޒަފުންނަށް ވިޔަސް ސަރުކާރު މުވައްޒަފުންނަށް ވިޔަސް، މި ފަންޑު ހުއްދަ ކަމަށެވެ. ސަބަބަކީ މިއީ އެކަކު ފަހަށް ރައްކާކޮށް، އަނެކަކު އޭނާއަށް އެހީތެރިވުމުގެ ނިޔަތުގައި އެ ފައިސާގެ ތެރެއަށް އިތުރު ފައިސާއެއް ހިލޭ ސާބަހަށް ލައިގެން ކުރެވޭ މުޢާމަލާތަކަށް ވާތީއެވެ.\nއަމިއްލަ ކުންފުނިތަކުގައި މިގޮތަށް ދެވޭ ޕްރޮވިޑެންޓު ފަންޑު ހުއްދަވާނީ، އެ ނިޒާމަކީ ހަމަ ޙަޤީޤަތުގައި ވެސް މުވައްޒަފުން ގެ ފައިދާއަކަށް، މުވައްޒަފުންނަށް އެހީވުމުގެ ގޮތުން ކުރެވޭ ކަމަކަށް ވާނަމައެވެ. އޭގެ ބަދަލުގައި މި ކަމަކީ، ކުންފުނީގެ ބޭންކު އެކައުންޓަށް ގިނަ ފައިސާތަކެއް ޖަމާކޮށް، އެއިން ކުންފުނީގެ އަމިއްލަ ބޭނުންތަކާއި ފައިދާތަކެއް ފުއްދާފައި، ރިބާ ބޭންކަކުން ރިބާ ފައިދާ އަތުލާފައި، ބޭންކުން އަތުލި ފައިދާއަށް ވުރެ މަދު އިންސައްތައެއް މުވައްޒަފުންނަށް ބެހުން ކަމަށް ވާނަމަ، އެކަން ހުއްދައެއް ނުވާނެއެވެ. އެ ވާނީ ޙަރާމް ކަމަކަށެވެ. އަދި މީހުންނަށް ހެދޭ މަކަރަކަށެވެ. ވީމާ އެ މީހުން ހަދާ ގޮތް އެނގިހުރެ މިފަދަ ނިޒާމެއްގައި ބައިވެރިވުން ހުއްދައެއް ނުވާނެއެވެ.\nމަޖްބޫރީ ގޮތަކަށް އޭނާގެ މުސާރައިން ބައެއް ކަނޑާފައި މިފަދަ ނިޒާމެއްގައި އޭނާ ބައިވެރިކޮށްފިއްޔާ، އޭނާއަށް ހުއްދަވާނީ މުސާރައިން ކެނޑިބަޔާއި މަސައްކަތުގެ ވެރިފަރާތުން ލީ ބައި އެކަންޏެވެ. އެ ދޭތީގެ ފައިދާއަށް އިތުރުވާ ބައި ހުއްދައެއް ނުވާނައެވެ. ނަމަވެސް ބޮޑަށް ރަނގަޅީ، އެ ވެސް އަތުލުމެވެ. އަމިއްލައަށް ބޭނުންކުރާކަށް ނޫނެވެ. އެކަމަކު، ޙަރާމް ފައިސާ ހޭދަ ކުރަންޖެހޭ ގޮތަށް ހޭދަ ކޮށްލާށެވެ. މިފަދަ ފައިސާތަކަށް ހަދާނެ ގޮތާބެހޭ ގޮތުން ކަވާސާގައި ޖަހާފައިވާ ލިޔުން ކިޔަން މި ގުޅުމަށް ފިތާލާށެވެ.\nފަހަށް ރައްކާކުރުމުގެ ފަންޑަކީ އޭގައި ބައިވެރިވުން ހުއްދަ އެއްޗެކެވެ. އޭނާގެ މުސާރައިން ލީ އެއްޗަކާއި ސަރުކާރުން ލީ އެއްޗެއް އެއީ، ހުއްދަ އެއްޗެކެވެ. ނަމަވެސް މި ދެބަޔަށް އިތުރުވާ ''ފައިދާ'' އެއީ ކިހިނެއްވާ ފައިދާއެއްތޯ ބަލަން ޖެހެއެވެ. އެއީ ހުއްދަ މަޝްރޫޢުތަކާ ކަންކަމުގައި މޭވާކޮށްގެން އިތުރުވާ ''ފައިދާ'' އެއް ނަމަ އެއްވެސް މައްސަލައެއް ނެތެވެ.\nއެއީ މޭވާކުރުމެއް ނެތި، ހަމައެކަނި ރިބާ ޖަމާކޮށްގެން ލިބޭ ''ރިބާފައިދާ'' ނަމަ، މި އިތުރުވި ބައި ވާނީ ހުއްދަ ނޫން އެއްޗަކަށެވެ. ނަމަވެސް، މުސާރައިން ލީ ބަޔާއި ސަރުކާރުން ލީ ބައި ހުއްދަވާނެއެވެ. ހުއްދަ ނޫންބައި ޖެހޭނީ އަތުލާފައި، ޙަރާމް ފައިސާ ހޭދަކުރަން ޖެހޭ ގޮތުގެ މަތިން ހޭދަކޮށްލާށެވެ.\nސަރުކާރު ބޮންޑު ގަތުމާއި، ރިބާ ބޭންކުތަކަށް ފަންޑުގެ ފައިސާތައް ލައި ރިބާ (އިންޓްރެސްޓް) އަތުލުމާއި، ދީނުގައި ހުއްދަ ނޫން މަސައްކަތް ކުރާ ކުންފުނިތަކުގެ ހިއްސާގަތުން ފަދަ ކަންކަމަކީ، ހުއްދަ ނޫން ދާއިރާތަކެވެ. ތަރައްޤީވެފައިވާ ބޮޑެތި ޤައުމުތަކުގައި މިފަދަ ފަންޑުތަކުގެ ފައިސާ އެ މުވައްޒަފަކު ބޭނުން ދާއިރާއެއްގައި މޭވާކުރުމުގެ އިޚްތިޔާރު ލިއްބައިދެއެވެ. އަދި ފަންޑުގެ އޭނާގެ ފައިސާ މޭވާ ކުރެވެނީ ކޮންތަނެއްގައި ކިހިނެއް ކަން ވެސް ޖުމްލަގޮތެއްގައި ބެލެއެވެ.\nއިސްލާމީ ޤައުމުތަކުގައި، ޕެންޝަން/ޕްރޮވިޑެންޓު ފަނޑު ޙަލާލް ދާއިރާތަކުގައި މޭވާކުރުމަކީ، އެއާ ހަވާލުވެގެން ތިބޭ ބަޔަކަށް ދީނީ ގޮތުން ވާޖިބެކެވެ. ހަމަ އެހެންމެ، އެކަމަށް ފަރުދުން ބާރު އެޅުމަކީ ވެސް އެމީހެއްގެ ވަރުން އެ މީހަކަށް ވާޖިބުކަމެކެވެ.


Harukashi fikuraai laadheenee fikuru ves naththaalan jehey: Member Nasheed | Mihaaru\nނޮޅިވަރަމް ދާއިރާގެ އަމިއްލަ މެމްބަރު މުހައްމަދު ނަޝީދު އަބްދުﷲ މަޖިލިހުގައި ވާހަކަ ދައްކަވަނީ. --- ފޮޓޯ: މަޖިލިސް\nހަަރުކަށި ފިކުރާއި ލާދީނީ ފިކުރު ވެސް ނަައްތާލަން ޖެހޭ: މެމްބަރު ނަޝީދު\n07 އޮކްޓޯބަރ 2019 - 11:57 31 comments\nރާއްޖޭގައި ހަރުކަށި ފިކުރާއި ލާދީނީ ފިކުރު ވެސް ނައްތާލަން ޖެހޭ ކަމަށް ރައްޔިތުންގެ މަޖިލިހުގެ ނޮޅިވަރަމް ދާއިރާގެ އަމިއްލަ މެމްބަރު މުހައްމަދު ނަޝީދު އަބްދުﷲ މިއަދު މަޖިލިހުގައި ވިދާޅުވެއްޖެ އެވެ.\nމޯލްޑިވިއަން ޑިމޮކްރަސީ ނެޓްވޯކް (އެމްޑީއެން) އިން ނެރުނު ރިޕޯޓުގައި އިސްލާމް ދީނަށް ފުރައްސާރަކޮށް ވާހަކަތަކެއް ލިޔުނު މައްސަލައިގައި މަޖިލިހަށް އޭނާ ހުށަހެޅުއްވި ކުއްލި މައްސަލައިގެ ބަހުސްގައި ނަޝީދު ވިދާޅުވީ ލާދީނީ ފިކުރާއި ހައްދުފަހަނައަޅާފައިވާ ފިކުރު އޮއްވައި ގައުމު ކުރިއަށް ނުދާނެ ކަމަށެވެ. އެހެންވެ އެ ދެ ފިކުރު ވެސް ރާއްޖެ އިން ނައްތާލަން ޖެހޭ ކަމަށް ވިދާޅުވި އެވެ.\nއެކަމަކު އޭނާގެ ވާހަކަ ކުރިއަށް ގެންދަވަމުން އެންމެ ބޮޑަށް ހަމަލާ ދެއްވީ ލާދީނީ ފިކުރުގެ މީހުންނަށެވެ. އެގޮތުން އޭނާ ލާދީނީ މީހުން ސިފަކުރެއްވީ ރާއްޖެ އަށް ކުރިމަތިވެފައިވާ "ކަތުރުފަނިތަކެއް"ގެ ގޮތުގަ އެވެ.\n"ދީނާ ދެކޮޅަށް މަސައްކަތް ކުރާ މީހުން ރާއްޖޭގެ އައިޑެންޓިޓީ އިން ކަނޑާލަން އެބަ ޖެހޭ. ކީއްވެތޯ އެކަންކަން ނުކުރެވެންވީ؟" ނަޝީދު ވިދާޅުވި އެވެ.\nއޭނާ ވިދާޅުވި ގޮތުގައި ހަރުކަށި ފިކުރުގެ މީހުން އަންނަނީ ވެސް ލާދީނީ މީހުންގެ އަމަލުތަކުގެ ސަބަބުންނެވެ.\nMDN ge report aa gulhigen majileehah kulli massala eh\nކީރިތު ޤުރުއާނުގައި ހުރި ބައެއް ކަންކަމާއި ކީރިތި ރަސޫލާގެ ބައެއް ހަދީސްތަކުގެ އަސްލު އޮޅުވާލައި، އެއީ ތާކުންތާކު ނުޖެހޭ ވާހަކަތަކެއްގެ ގޮތުގައި ސިފަކުރެވޭ ގޮތަށް، އެމްޑީއެންގެ ރިޕޯޓްގައި ހިމަނާފައިވެ އެވެ. އެ ރިޕޯޓް ފުރަތަމަ ނެރުނީ 2015 ގައި ކަމަށްވެ އެވެ. އެކަމަކު އޭރު ނެރުނީ ރިޕޯޓްގެ ހުލާސާއެއް ކަމެއް އަދި މުޅި ރިޕޯޓްކަމެއް ޔަގީނެއް ނޫނެވެ. ރިޕޯޓްގެ މައްސަލަ ފެންމަތިވީ ދާދި ފަހުންނެވެ.\nސަރުކާރާއި ސަރުކާރަށް ތާއީދުކުރައްވާ ބައެއް މެމްބަރުން ގެންދަވަނީ ކުރީގެ ރައީސް އަބްދުﷲ ޔާމީންގެ ސަރުކާރު އޮއްވާ ނެރުނު ރިޕޯޓަކާ މެދު ފިޔަވަޅު ނޭޅުމުން، އޭރުގެ ވެރިންނަށް ފާޑުވިދާޅުވަމުންނެވެ.\nއެކަމަކު ނަޝީދު ވިދާޅުވި ގޮތުގައި އެމްޑީއެންގެ ރިޕޯޓު ނެރުނު އިރަކާ މެދު ބަހުސް ކުރުމަށް ވުރެ ބޮޑަށް ބަލަންވީ އެމީހުންނާ މެދުގައި ފިޔަވަޅު އަޅައި ހައްގު އަދަބު ދޭށެވެ. އަދި ލާދީނީ ފިކުރާއި ހަރުކަށި ފިކުރު އިތުރު ވަނީ ފިޔަވަޅު އަޅަން ޖެހޭ ވަގުތު ނޭޅީމަ ކަމަށް ވިދާޅުވި އެވެ.\nނަޝީދު ވިދާޅުވީ އެމްޑީއެންގެ ރިޕޯޓުގައި ދީނީ ބައެއް އިލްމުވެރިންގެ ނަންތައް ހުރުމުން އޭގެ ތެރެއިން ބައެއް ބޭފުޅުންނަށް ބައެއް ގައުމުތަކުން ތައުލީމް ހާސިލް ކުރުމުގެ ފުރުސަތު ވެސް ގެއްލިފައިވާ ކަމަށެވެ. އެހެންކަމުން އެ ރިޕޯޓް އޭނާ ސިފަކުރެއްވީ ރާއްޖެއިން އިސްލާމް ދީން ނައްތާލަން އުޅޭ ބައެއްގެ އަމަލެއްގެ ގޮތުގަ އެވެ.\nއިތުރު ލިޔުންތައް ދީން ރައްޔިތުންގެ މަޖިލިސް އިސްލާމް އިސްލާމީ ޝަރީއާ މަޖިލީހުގެ މެމްބަރުން މޯލްޑިވިއަން ޑިމޮކްރެސީ ނެޓްވޯކް ހައްދުފަހަނައެޅުން މެމްބަރު މުހައްމަދު ނަޝީދު އަބްދުﷲ (ނޮޅިވަރަމް)


Chelsea aa dhekolha Morinho, Ufaa faalhu kurumeh nei!\nޕްރެމިއާ ލީގުގައި މާދަމާ ރޭ ޗެލްސީ އާއި މެންޗެސްޓާ ޔުނައިޓެޑް ވާދަކުރާ މެޗަކީ ހުރިހާ ގޮތަކުން ވެސް ހާއްސަ މެެޗެކެވެ. މިއީ ޗެލްސީގެ ތާރީހުގައި އެންމެ ކާމިޔާބު ކޯޗު ހޯސޭ މޮރީނިއޯ ޗެލްސީގެ ދަނޑުގައި އެކުލަބާ ދެކޮޅަށް ނުކުންނަ މެޗެވެ. މިހެންވެ މޮރީނިއޯ އާއި ސަޕޯޓަރުންނަށް ވެސް މިއީ ހާއްސަ މެޗެކެވެ.\nމޮރީނިއޯ އަކީ ދެ ފަހަރެއްގެ މަތީން ޗެލްސީ އަށް ކޯޗުކޮށްދީ އެކުލަބަށް ޕްރެމިއާ ލީގު ތަށި ތިން ފަހަރު ކާމިޔާބުކޮށްދީފައިވާ ކޯޗެެކެވެ. މީގެ ކުރިން ޗެލްސީއާ ދެކޮޅަށް އޭނާ ނުކުތީ އިޓަލީގެ އިންޓަމިލާން ގޮވައިގެން 2010 ވަނަ އަހަރުގެ ޗެމްޕިއަންސް ލީގުގަ އެވެ. އެފަހަރު ޗެލްސީ ބަލިކޮށް، ގޮސް ޗެމްޕިއަންސް ލީގު ކާމިޔާބުކުރީ ވެސް މޮރީނިއޯ އެވެ.\nނަމަވެސް މާދަމާރާގެ މެޗު މާބޮޑަށް ހާއްސަވަނީ ޗެލްސީއާ ވާދަވެރި އިނގިރޭސި ޓީމެއްގައި މޮރީނިއޯ ހުރުމުންނެވެ. ނަމަވެސް މެންޗެސްޓާ ޔުނައިޓެޑްގެ ކޯޗު ބުނީ ޔުނައިޓެޑުން ޗެލްސީ ކޮޅަށް ގޯލު ޖެހި ނަމަވެސް އޭނާ މާބޮޑަށް އުފާފާޅު ނުކުރާނެ ކަމަށެވެ.\n"ޓީމާހެދި މޮޔަވެފައިވާ ކުޑަކުއްޖެއްހެން އަހަރެން އުފާފާޅެއް ނުކުރާނަން އަހަރެންގެ ޓީމު ލަނޑު ޖެހި ނަމަވެސް. އަހަންނަަށް އެނގޭ އަހަރެންގެ އިމޯޝަންސްތައް ކޮންޓްރޯލްކުރަން. އެގާބިލްކަން އަހަރެންގެ ކިބާގައި އެބަހުރި،" މޮރީނިއޯ ބުންޏެވެ.\nއޭނާ ބުނީ ޗެލްސީއާ އެކު ވަރަށް ފޮނި ގިނަ ހަނދާންތަކެއް އޭނާގެ އެބަހުރި ކަމަށާއި ނަމަވެސް އެހަނދާންތައް ބަހައްޓާނީ އޭނާގެ ސިކުނޑީގައި ކަމަށެވެ. އަދި ޗެލްސީގެ ސަޕޯޓަރުން އޭނާއާ މެދު އަމަލުކޮށްފާނެ ގޮތަކާމެދު ނުވިސްނާ ކަމަށް ވެސް މޮރީނިއޯ ބުންޏެވެ.\n"އަހަރެން މި މެޗުގައި ކުރަންޖެހޭ ކަންތައްތަކެއް އެބަހުރި. އަހަރެންގެ ޓީމު މޮޅުކޮށްދޭން އަހަރެންޖެހޭ. ބަޔަކު އަހަންނާމެދު ގޯސްކޮށް ވިސްނީމަ އަހަރެން ވެސް ގޯސްކޮށް ވިސްނަންވީތަ. ނޫން. އަހަރެން ކަންތައްކުރާނީ ރަނގަޅަށް. ސަޕޯޓަރުން އަހަންނާމެދު ދެކޭނީ ކިހިނެތްކަމާމެދު ނުވިސްނަން. ފަހަރުގައި މި 90 މިނިޓްގައި އެމީހުން ގަޔާވާ މީހަކަށް އަހަރެން ނުވެދާނެ. އަހަރެން މިހުރީ އެމީހުންނާ ދެކޮޅަށް ނުކުންނަ ޓީމުގައި. އެއީ މައްސަލައެއްނޫން،" މޮރީނިއޯ ބުންޏެވެ.\nއޭނާ އަދި ބުނީ ޗެލްސީގެ ވެރިޔާ ރަޝިޔާގެ މަހުޖަނު ރޯމަން އަބްރޮމޮވިޗް އަކީ އޭނާގެ ރަހުމަތްތެރިއެއްނޫން ކަމަށެވެ.\n"އަހަންނާއި އޭނާއާ ދެމެދު އޮތީ ކޯޗަކާއި ކުލަބުގެ ވެރިއަކާ ދެމެދު އޮންނަ ގުޅުން. އެއީ ވަރަށް ޕްރޮފެޝަނަލް އަދި ވަރަށް އިހްތިރާމާއެކު އޮތް ގުޅުމެއް. އޭނާ އަކީ އަހަރެންގެ މާގާތް ރަހުމަތްތެރިއެއްނޫން،" މޮރީނިއޯ ބުންޏެވެ.\nމި މެޗަސް ދެ ޓީމު ނުކުންނައިރު ގަދަ ހަތަރަކަށް ވަނުމަށް މިއީ މޮޅުވާން ޖެހޭ މެޗެކެވެ. މެޗާ ބެހޭ ގޮތުން ޗެލްސީގެ ކޯޗު އެންޓޯނިއޯ ކޮންޓޭ ބުނީ މޮރީނިއޯ އަށް އިހްތިރާމް ކުރަންވާނެ ކަމަށާއި އެއީ އިހްތިރާމް ލިބިގެންވާ މީހެއް ކަމަށެވެ.\nޗެލްސީ މެންޗެސްޓާ ޔުނައިޓެޑް ހޯސޭ މޮރީނިއޯ


މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 އޭޕްރިލް 23 ވާ އަންގާރަ ދުވަހުގެ 14:00 ގެ ކުރިން، އަރިއަތޮޅު އުތުރުބުރީ ބޮޑުފޮޅުދޫ ކައުންސިލްގެ އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް: council.folhudhoo@gmail.comއަދި ފެކްސް: 6660657 މެދުވެރިކޮށްވެސް ބަލައިގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރު ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2019 އޭޕްރިލް 24 އާއި 2019 މެއި 02 ވަނަ ދުވަހާއި ދެމެދު އަރިއަތޮޅު އުތުރުބުރީ ބޮޑުފޮޅުދޫ ކައުންސިލްގެ އިދާރާގައެވެ. ނުވަތަ މި އިދާރާއިން ކަނޑައަޅާ ތަނެއްގައެވެ. އަދި މި މުއްދަތުގެ ތެރޭގައި އިންޓަވިއު ނުބޭއްވޭނަމަ ކުރިމަތިލާ މީހުންގެ ތެރެއިން އިންޓަވިއުކުރަންޖެހޭ މީހުންނަށް މުއްދަތު ހަމަވުމުގެ ކުރިން އެކަން އެންގޭނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6660657 އަށެވެ. ފެކްސް ކުރާނެ ނަންބަރަކީ، 6660657 އެވެ. އީ-މެއިލް ކުރާނީ council.folhudhoo@gmail.comއަށެވެ.


ކަނޑުއަޑިން ޚަޒާނާ ނެގި ކުންފުނީގެ އޮފީސް ޗެކްކޮށްފި\nސޯލް (އޮގަސްޓް 8) - ބޮޑު ޚަޒާނާއެއް ހުރި ބޯޓެއް ކަނޑު އަޑިން ހޯދައިފި ކަމަށް ބުނި ސައުތު ކޮރެއާގެ ޝިނިލް ގްރޫޕުގެ އޮފީސް ފުލުހުން ބަލާ ފާސްކޮށްފި އެވެ.\n"އަސްކަރީ ހިދުމަތާ ގުޅެން ޖެހުނަސް ކަންބޮޑެއްނުވޭ"\nމޮސްކޯ (ޖޫން 27) - މި ފަހަރުގެ ވޯލްޑް ކަޕުގައި ކަނޑައެޅި ޓާގެޓް ހާސިލްނުވެ އަސްކަރީ ހިދުމަތާ ގުޅެންޖެހުނަސް ކަންބޮޑުނުވާ ކަމަށް ދެކުނު ކޮރެއާގެ ފޯވާޑް ސޮން ހެއުން މިން ބުނެފި އެވެ.\nދެ ކޮރެއާގެ ވެރިން އަނެއްކާވެސް ބައްދަލުކޮށްފި\nޕިއޮންޔަން (މެއި 26) - ނޯތު ކޮރެއާގެ ލީޑަރު ކިމް ޖޮން-އުން އާއި ސައުތު ކޮރެއާގެ ރައީސް މޫން ޖައި-އިން މިއަދު އަނެއްކާ ވެސް ބައްދަލު ކުރައްވައިފި އެވެ.\nފާހާނާގެ ޑަސްބިނުން މީހަކަށް ހަތް ގަނޑު ރަން ލިބިއްޖެ\nދެކުނު ކޮރެއާގެ އެއާޕޯޓެއްގައި، ސާފުކުރާ މީހެއްގެ ވަޒީފާ އަދާކުރާ މީހަކަށް އެތަނުގެ ފާހާނާއެއްގެ ޑަސްބިން ތެރެއިން ހަތް ގަނޑު ރަން ފެނި އަދި އޭނާއަށް އެ ރަންތައް މިލްކުވާނެ ކަމުގެ ޔަގީންކަން ބޮޑުވެއްޖެ އެވެ.\nއެމެރިކާ ސިފައިން ސައުތު ކޮރެއާ އިން ނުފައިބާނެ\nސޯލް (މެއި 3) - ކޮރެއާ ހަނގުރާމަ ރަސްމީކޮށް ނިމުނުކަމުގެ އެއްބަސްވުމަކަށް އާދެވުނު ނަމަވެސް އެމެރިކާ ސިފައިން ސައުތު ކޮރެއާ އިން ނުފައިބާނެ ކަމަށް އެ ގައުމުގެ ސަރުކާރުން ބުނެފި އެވެ.\nބޯޑަރުގައި ހުރި ސްޕީކަރުތައް ސައުތު ކޮރެއާ އިން ނަގައިފި\nސޯލް (މެއި 1) - ދެ ކޮރެއާ ގުޅޭ ބޯޑަރުގައި ޕްރޮޕަގެންޑާ ފަތުރަން ހަރުކޮށްފައި ހުރި ސްޕީކަރުތައް ސައުތު ކޮރެއާ އިން މިއަދު ނަގައިފި އެވެ.\n"ސައުތު ކޮރެއާއަށް އެތެރެވި ވަގުތު ޖަޒުބާތުން ފުރުނު"\nޕަންމުންޖޮމް (އެޕްރީލް 27) - ދެ ކޮރެއާ ގުޅޭ ބޯޑަރު ހުރަސް ކުރުމަށް ފަހު ސައުތު ކޮރެއާއާވީ ފަޅިއަށް ވަދެވަޑައިގެންނެވި ވަގުތު ޖަޒުބާތުން ފުރުނު ކަމަށް ނޯތު ކޮރެއާގެ ލީޑަރު ކިމް ޖޮން-އުން ވިދާޅުވެއްޖެ އެވެ.\nނިއުކްލިއާ ހަތިޔާރު ނައްތާލަން ކޮރެއާގެ ވެރިން އެއްބަސް\nޕަންމުންޖޮން (އެޕްރީލް 27) - ކޮރެއާ ޕެނިންސުލާ އަކީ ނިއުކްލިއާ ހަތިޔާރު ނެތް ތަނަކަށް ހަދަން ނޯތު ކޮރެއާ އާއި ސައުތު ކޮރެއާގެ ވެރިން އެއްބަސްވެވަޑައިގެންފި އެވެ.\nބޯޑަރު ހުރަސްކުރައްވައި ކިމް ސައުތު ކޮރެއާ އަށް\nސޯލް (އެޕްރީލް 27) - ކޮރެއާ ހަނގުރާމަ 1953 ވަނަ އަހަރު ނިމުނު ފަހުން ދެ ކޮރެއާގެ ބޯޑަރު ހުރަސްކޮށް ސައުތު ކޮރެއާ އަށް ފުރަތަމަ ވަދެވަޑައިގެންނެވި ނޯތު ކޮރެއާގެ ލީޑަރަކަށް ކިމް ޖޮން-އުން...\nދެ ކޮރެއާގެ ވެރިންގެ ސަމިޓް ދެ ގައުމު ގުޅޭ ބޯޑަރުގައި\nސޯލް (އެޕްރީލް 26) - ނޯތު ކޮރެއާގެ ލީޑަރު ކިމް ޖޮން-އުން އާއި ސައުތު ކޮރެއާގެ ރައީސް މޫން ޖައެ-އިންގެ މާދަމާގެ ސަމިޓް ބޭއްވުމަށް ހަމަޖެހިފައި ވަނީ ދެ ކޮރެއާގެ ބޯޑަރުގައި ހުންނަ ޕީސް ހައުސްގައި ކަމަށް އޮފިޝަލުން ބުނެފި އެވެ.\nދެ ކޮރެއާގެ ވެރިންގެ ސަމިޓުގައި ކިމްއަށް ސްވިސް ކެއުން\nޕިއޮންޔޮން (އެޕްރީލް 25) - ދެ ކޮރެއާގެ ވެރިން އަންނަ ހުކުރު ދުވަހު ބާއްވާ ސަމިޓުގައި ރޭގަނޑުގެ ފަރިއްކޮޅުގައި ނޯތު ކޮރެއާގެ ލީޑަރު ކިމް ޖޮން-އުން އަށް ޚާއްސަކޮށްފައި ވަނީ ސްވިސް ޕޮޓޭޓޯ ޑިޝްއެއް ކަމަށް އޮފިޝަލުން ބުނެފި އެވެ.\nސައުތު ކޮރެއާގެ ކުރީގެ ރައީސް 24 އަހަރަށް ޖަލަށް\nސޯލް (އެޕްރީލް 6) - ކޮރަޕްޝަނާއި ވެރިކަމުގެ ބާރު ނަހަމަގޮތުގައި ބޭނުން ކުރިކަމުގެ ކުށުގައި ސައުތު ކޮރެއާގެ ކުރީގެ ރައީސް ޕާކް ގުއެން-ހައި 24 އަހަރަށް ޖަލަށްލާން އެ ގައުމުގެ ކޯޓަކުން މިއަދު ހުކުމް ކޮށްފި އެވެ.\nބައިލައްކަ ކަސްޓަމަރުން އެޕަލް އަށް ދައުވާކޮށްފި\nއެޕަލްގެ އައިފޯން ބޭނުންކުރާ ކަސްޓަމަރުންނަށް ތުރާވާ ގޮތަށް ފޯންގެ ސޮފްޓްވެއާ ސްލޯ ކުރި ކަމަށް ބުނާ މައްސަލާގައި، ދެކުނު ކޮރެއާގެ 50،000 އަށް ވުރެ ގިނަ ކަސްޓަމަރުން އެޕަލް އާއި އެ ކުންފުނީގެ ކޮރެއާ ގޮތްޕާ ދެކޮޅަށް ދައުވާ ކުރަން ސޯލް ސެންޓްރަލް ޑިސްޓްރިކް ކޯޓަށް ހުކުރު ދުވަހު ހުށަހަޅައިފި އެވެ.\nދެ ކޮރެއާގެ ވެރިންގެ ސަމިޓް އެޕްރީލް 27 ގައި\nސޯލް (މާޗް 29) - ނޯތު ކޮރެއާ އާއި ސައުތު ކޮރެއާގެ ލީޑަރުންގެ ސަމިޓް އަންނަ މަހު 27 ގައި ބާއްވަން ނިންމައިފި އެވެ.\nއެމެރިކާ އާއި ނޯތު ކޮރެއާގެ މަންދޫބުން ބައްދަލު ކުރަނީ\nހެލްސިންކީ (މާޗް 18) - އެމެރިކާ އާއި ނޯތު ކޮރެއާ އަދި ސައުތު ކޮރެއާގެ މަންދޫން ފިންލެންޑުގައި ބައްދަލު ކުރަން ނިންމައިފި އެވެ.\nކިމް ޖޮން-އުން ބޭނުން ވަނީ ސައުތު ކޮރެއާއާ ގާތް ގުޅުމެއް ބާއްވަން\nޕިއޮންޔޮން (މާޗް 6) - ސައުތު ކޮރެއާއާ ގާތް ގުޅުމެއް ބާއްވަން ނޯތު ކޮރެއާގެ ލީޑަރު ކިމް ޖޮން-އުން ބޭނުންވާ ކަމަށް އެ ގައުމުގެ ރަސްމީ މީޑިއާ އިން ބުނެފި އެވެ.\nސައުތު ކޮރެއާގެ ވަފުދާ ކިމް ޖޮން-އުން ބައްދަލު ކޮށްފި\nޕިއޮންޔޮން (މާޗް 5) - ނޯތު ކޮރެއާ އަށް މިހާރު ވަޑައިގެން އުޅުއްވާ ސައުތު ކޮރެއާގެ ވަފުދުގެ ބޭފުޅުންނާ ނޯތު ކޮރެއާގެ ލީޑަރު ކިމް ޖޮން-އުން ބައްދަލު ކުރައްވާ، ރޭގަނޑުގެ ފަރިއްކޮޅެއް ދެއްވައިފި އެވެ.\nއޮލިމްޕިކްސް ނިންމުމަށް ނޯތު ކޮރެއާގެ ޖެނެރަލެއް ފޮނުވަނީ\nޕިއޮންޔޮން (ފެބްރުއަރީ 22) - ސައުތު ކޮރެއާގައި ކުރިއަށްދާ ވިންޓަ އޮލިމްޕިކްސް ނިންމުމުގެ ރަސްމިއްޔާތަށް ނޯތު ކޮރެއާގެ އިސް ޖެނެރަލެއް ފޮނުވަން ނިންމައިފި އެވެ.\nނޯތު ކޮރެއާ ވަފުދުގެ ޚަރަދު ސައުތު ކޮރެއާ އިން ދީފި\nސޯލް (ފެބްރުއަރީ 15) - ވިންޓަ އޮލިމްޕިކްސް އަށް ސޯލް އަށް ދަތުރުކުރި ނޯތު ކޮރެއާގެ ވަފުދަށް ޚަރަދުވި 2.86 ބިލިއަން ކޮރެއަން ވޮން (2.64 މިލިއަން ޑޮލަރު) ސައުތު ކޮރެއާ އިން ދޭން ނިންމައިފި އެވެ.\nކުރީގެ ރައީސް އަށް ނުފޫޒު ފޯރުވި މީހާ 20 އަހަރަށް ޖަލަށް


ރިލްވާން މައްސަލައިގަ މަސައްކަތް ކުރިން، އިތުބާރު ގެއްލުން ނޫން ކަމެއް ނުވި: އުމަރު – Dhuvas Online\nއުމަރު ނަސީރު -- ފޮޓޯ: ޕޮލިސް\nރިލްވާން މައްސަލައިގަ މަސައްކަތް ކުރިން، އިތުބާރު ގެއްލުން ނޫން ކަމެއް ނުވި: އުމަރު\nމިނިވަން ނޫހުގެ ނޫސްވެރިޔާ އަހުމަދު ރިލްވާން ގެއްލުނު މައްސަލައިގަ ގިނަ މަސައްކަތްތަކެއް ކުރެވުނު ކަމަށް އޭނާ ގެއްލުނު އިރު ހޯމް މިނިސްޓަރަކަށް ހުންނެވި އުމަރު ނަސީރު ވިދާޅުވެއްޖެ އެވެ.\nރިލްވާން ގެއްލުނީ ކުރީގެ ރައީސް އަބްދުﷲ ޔާމީންގެ ވެރިކަމުގައި 2014 ވަނަ އަހަރުގެ އޮގަސްޓު މަހުގެ އަށް ވަނަ ދުވަހު އެވެ. މިއަދާއި ހަމައަށް ރިލްވާންގެ އެއްވެސް ހަބަރެއް ވެފައި ނުވާއިރު މިހާތަނަށް ހިންގި އެއްވެސް ތަހުގީގެއްގައި އެ މައްސަލައިގެ ނިމޭ ހިސާބަށް ގޮސްފައެއް ނުވެ އެވެ.\nއުމަރު އޭނާގެ ފޭސްބުކްގައި ވިދާޅުވެފައިވަނީ ރިލްވާންގެ މައްސަލައިގައި ކުރެވެން ހުރި ހުރިހާ މަސައްކަތެއް އޭރު ވާނީ ކޮށްފައި ކަމަށެވެ. އެކަމަކު ދޮގާއި އޮޅުވާލުން އެއީ ސިޔާސީ ހަތިޔާރަކަށް ހެދުމުން އިތުބާރު ގެއްލުން ނޫން ކަމެއް ވެފައި ނުވާ ކަމަށެވެ.\nމީގެ ކުރިން އުމަރު ވަނީ އެ މައްސަލަ ތަހުގީގުކުރަމުން ދަނިކޮށް އެކަމަށް ޔާމީން ހުރަސްއެޅުއްވި ކަމުގެ ތުހުމަތުކުރެއްވި އެވެ. އިތުރު ތަފްސީލް ދެއްވާފައެއް ނުވެ އެވެ.\nމަރާލާފައިވާ މީހުންނާއި ގެއްލުވާލާފައިވާ މީހުންގެ މައްސަލަތައް ބެލުމަށް ރައީސް އިބްރާހިމް މުހައްމަދު ސޯލިހު ވެރިކަމަށް ވަޑައިގެންނެވި ދުވަހު އުފެއްދެވި ކޮމިޝަނުން މިހާތަނަށް ކުރި ތަހުގީގަށް ފަހު ބުނެފައިވަނީ ދީނީ ހަރުކަށި ފިކުރުގެ ބަޔަކު ރިލްވާން ވަގަށް ނަގައި މަރާލާފައިވާ ކަމަށެވެ. އަދި ހަށިގަނޑު ކަނޑުފައްތާފައިވާ ކަމަށެވެ.\nރިލްވާން ގެއްލުނުތާ ހަ އަހަރު ފުރުމުން، ރައީސް އިބްރާހިމް މުހައްމަދު ސޯލިހު ކުރެއްވި ޓްވީޓެއްގައި ވިދާޅުވީ ރިލްވާނަށް އިންސާފު ހޯދައި ދިނުމުގެ ކަންކަން ހުއްޓާނުލައި މި ސަރުކާރުން ކުރިއަށް ގެންދާނެ ކަމުގެ ޔަގީންކަން ދެއްވައިފަ އެވެ. އެ މަނިކުފާނު އެކަމަށް ޔަގީންކަން ދެއްވީ، ރިލްވާން ގެއްލުވާލިތާ އިއްޔެ ހަ އަހަރު ފުރުނުއިރު ވެސް އިންސާފު ނުލިބޭތީ އެކަމުގެ ކަންބޮޑުވުން އާއިލާ އިން ފާޅުކޮށްފައި ވަނިކޮށެވެ.


ޑރ. މުއިއްޒު، މަގާމަށް ގާބިލު ތައުލީމީ ބޭފުޅެއް - DhiDaily\nޑރ. މުއިއްޒު، މަގާމަށް ގާބިލު ތައުލީމީ ބޭފުޅެއް\nޕީޕީއެމްގެ ފަރާތުން މާލޭ ސިޓީގެ މޭޔަރުކަމަށް ވާދަކުރައްވާ ކުރީގެ ހައުސިން މިނިސްޓަރު ޑރ. މުހައްމަދު މުއިއްޒު އެއީ އެ މަގާމަށް އެންމެ އެކަށީގެންވާ ފަރާތް ކަމަށް ކެމްޕެއިންތަކުގައި ވާހަކަ ދެކެވިގެން ދެއެވެ. ޑރ. މުއިއްޒުގެ ގާބިލިއްޔަތު އެންމެ ބޮޑަށް ފެނިގެންދާ އެއް ކަމަކީ ތައުލީމީ ދާއިރާއެވެ.\nރާއްޖޭގައި ހައުސިން މިނިސްޓަރުގެ މަގާމުގައި މަސައްކަތް ކުރައްވާފައިވާ ޑރ. މުއިއްޒަކީ ތައުލީމީ ގޮތުން ގާބިލު ބޭފުޅެއް ކަން އެންމެ ފުރަތަމަ ސާނަވީ ތައުލީމުގެ ހިސާބުންވެސް އެނގިގެން ދެއެވެ.\nއެގޮތުން 1995 ވަނަ އަހަރުގައި ޖުމްލަ ނުވަ މާއްދާއިން ޑރ. މުއިއްޒު ވަނީ ޑިސްޓިންކްޝަން ހާސިލްކުރައްވާފައެވެ. މަޖީދިއްޔާ ސްކޫލުން ސާނަވީ ތައުލީމް ހާސިލުކުރެއްވިއިރު އިމްތިހާނުން ބޮޑު ކާމިޔާބީއެއް ހޯއްދަވައި ޑރ. މުއިއްޒު ވަނީ އެ އަހަރު ރާއްޖެއިން އެއްވަނަ ހޯއްދަވާފައެވެ.\nއެއަށްފަހު އިނގިރޭސިވިލާތުގެ ޔުނިވާސިޓީ އޮފް ލަންޑަން އިން ވަނީ އޭނާ ސްޓްރަކްޗަރަލް އިންޖިނިއަރިންގެ ދާއިރާއިން ބެޗެލާސް ޑިގްރީއަށް ކިޔަވާފައެވެ. އަދި 2001 ވަނަ އަހަރުގައި ބެޗެލާސް ޑިގްރީ ހާސިލްކުރެއްވިއެވެ.\nއަދި ޖެހިގެން އައި އަހަރު ޔުނިވާސިޓީ އޮފް ލަންޑަން އިން ޑރ. މުއިއްޒު ވަނީ ސިވިލް އިންޖިނިއަރިންގެ ދާއިރާއިން މާސްޓާސް ހާސިލްކުރައްވާފައެވެ.\nއެހާ ހިސާބުން މުއިއްޒުގެ ތައުލީމީ ކުރިއެރުމަށް އިތުރު ބޮޅެއް ހާސިލުކުރެއްވުމަށްޓަކައި ސިވިލް އިންޖިނިއަރިންގެ ދާއިރާއިން ޕީއެޗްޑީ ހާސިލްކުރެއްވިއެވެ. ޔުނިވާސިޓީ އޮފް ލީޑްސް އިން ޑރ. މުއިއްޒު ޕީއެޗްޑީ ހާސިލްކުރައްވާފައިވަނީ 2009 ވަނަ އަހަރުގައެވެ.


vnews - AC Milan balikoh Lazio4vana magaamah jehilaifi\nއިޓާލިއަން ލީގުގެ ހަތަރު ވަނަ މަގާމަށް ލާޒިއޯ ޖެހިލައިފި\nއޭސީ މިލާން ކޮޅަށް ލަނޑު ޖެހުމަށްފަހު ލާޒިއޯގެ ފޯވާޑް އިމޯބައިލް އުފާފާޅުކުރަނީ---\nއިޓާލިއަން ލީގުގައި ރޭ އޭސީ މިލާން އަތުން 4-1 ލަނޑުން މޮޅުވެ ލީގް ތާވަލްގެ ހަތަރު ވަނަ މަގާމަށް ލާޒިއޯ ޖެހިލައިފި އެވެ.\nރޭގެ މެޗުން ލާޒިއޯ މޮޅުވުމުން ލީގް ތާވަލްގައި އެޓީމް އޮތީ ކުޅުނު ތިން މެޗުން ލިބުނު ހަތް ޕޮއިންޓާއެކު ހަތަރު ވަނަ މަގާމް ގައެވެ. މެޗުން ބަލިވި އޭސީ މިލާން އޮތީ ކުޅުނު ތިން މެޗުން ލިބުނު ހަ ޕޮއިންޓާއެކު ހަތް ވަނަ މަގާމަށް ވެއްޓިފައެވެ. ލީގް ތާވަލްގެ އެއް ވަނަ މަގާމްގައި މިވަގުތު އަދި އޮތީ ކުޅުނު ތިން މެޗު ވެސް ކާމިޔާބު ކުރި ޔުވެންޓަސް އެވެ. އެޓީމަށް ލިބިފައި ވަނީ ނުވަ ޕޮއިންޓެވެ.\nދަނޑުގައި ފެން ބޮޑުވުމުގެ ސަބަބުން، މެޗް ފަށަން އޮތް ގަޑިއަށް ވުރެ އެއް ގަޑިއިރު ފަހުން ފެށި މިމެޗުގައި ލާޒިއޯއިން ޖެހި ހަތަރު ލަނޑުގެ ތެރެއިން ތިން ލަނޑު ޖެހީ އިޓަލީގެ ފޯވާޑް އިމޯބައިލްއެވެ. އޭނާ މެޗުގެ ފުރަތަމަ ލަނޑު ޖެހީ ލިބުނު ޕެނަލްޓީއަކުންނެވެ. ލާޒިއޯގެ ހަތަރު ވަނަ ލަނޑު ޖެހީ ލިވަޕޫލްގެ ކުރީގެ މިޑްފީލްޑަރު ލުއިސް އަލްބާޓޯއެވެ.\nރޭގެ މެޗުގައި ލާޒިއޯ ކޮޅަށް އޭސީ މިލާނުން ޖެހި ހަމައެކަނި ލަނޑު އެޓީމަށް ކާމިޔާބު ކޮށްދިނީ ރިކާޑޯ މޮންޓޮލީވޯއެވެ.


Footboalha Dhandeh Varu Vaa Ginihila Eh Dhuniye Aai Aadhayaaiy Hilaafah Kairin - Vaguthu\nފުޓުބޯޅަ ދަނޑެއްވާވަރުވާ ގިނިހިލައެއް ދުނިޔެއާއި އާދަޔާއި ޚިލާފަށް ކައިރިން\nފުޓުބޯޅަ ދަނޑެއްވަރުވާ ބިޔަ ގިނިހިލައެއް ދުނިޔެއާއި ވަރަށް ގާތުން ދަތުރުކޮށްފައިވާ ކަމަށް ސައިންސްވެރިން ބުނެފިއެވެ.\n2010 ވަނަ އަހަރު، ދުނިޔެ ހިމެނޭ ސޫރުދަ ނިޒާމު (ސޯލާ ސިސްޓަމް) ތެރެއިން ސައިންސްވެރިން ހޯދާފައިވާ މި ގިނިހިލަ ދުނިޔެ ފަސްކޮށް ދިޔައީ ރޭގެ ވަގުތެއްގައި، ދުނިޔެ އާއި ހަނދާއި ދެމެދުންނެވެ. މި ބިޔަ ގިނިހިލަ ދަތުރުކޮށްފައިވަނީ ދުނިޔެ އާއި ހަނދާއި ހުންނަ ދުރުމިނުގެ ދެބައިކުޅަ އެއްބައި ކައިރިން ކަމަށް ވެއެވެ.\n"2010 ޑަބްލިއުސީ 9" ގެ ނަމުން ނަންދީފައިވާ މި ހިނގިހިލައަކީ، ފާއިތުވެދިޔަ 300 އަހަރުވެސް ދުނިޔެއާއި މިހައި ކައިރިން ބޮޑު ގިނިހިލައެއް ދަތުރުކުރި ހަމައެކަނި ފަހަރު ކަމަށް ސައިންސްވެރިން ބުނެއެވެ. މި ގިނިހިލައިގެ ސަބަބުން ދުނިޔެއަށް އޭގެ އެއްވެސް އަސަރެއް ކޮށްފައި ނުވާއިރު، ދުނިޔެއާއި ފުށުއެރިނަމަ، އަރައި ނުގަނެވޭވަރު ގެއްލުން ލިބިގެންދާނެ ކަމަށް ތަޖުރިބާކާރުން ވަނީ ބުނެފައެވެ.\nރޭގެ ވަގުތެއްގައި "2010 ޑަބްލިއުސީ 9" ދުނިޔެ ހުރަސްކޮށް ދިޔައިރު، އެ ގިނިހިލަ ދިޔައީ ދުނިޔާއި 126،000 މޭލު ދުރުންނެވެ.\n"2010 ޑަބްލިއުސީ 9" އަކީ ދުނިޔެއާއި އާދަޔާއި ޚިލާފަށް ކައިރިން ދަތުރުކުރާނެ ކަމަށް ބެލެވުނު 10،000 ގިނިހިލައިގެ ތެރޭގައި ހިމެނޭ ގިނިހިލައެކެވެ. މި ގިނިހިލަ މީގެ ކުރިންވެސް ދުނިޔެ ދައުރުވާ ސަރަޙައްދު ހުރަސްކޮށް ގޮސްފައިވާއިރު، އޭގެ އެއްމަސް ފަހުން ސައިންސްވެރިންގެ ރާޑަތުތަކަށް ގިނިހިލަ ގެއްލުނެވެ. އެއަށްފަހު އެ ގިނިހިލަ ފެނުނީ މިދިޔަ ހަފްތާގައި ކަމަށާއި، މި ފަހަރުގެ ދައުރުވުމުގައި ގިނިހިލަ ދުނިޔެއާއި އާދަޔާއި ޚިލާފަށް ގާތުން ދަތުރުކުރާނެކަން އެނގުނު ކަމަށް ސައިންސްވެރިން ބުނެފައިވެއެވެ.\nސައިންސްވެރިން ބުނެފައިވަނީ، ގަޑިއަކު 30،000 މޭލުގެ ބާރުމިނުގައި ދަތުރުކުރަމުންދާ "2010 ޑަބްލިއުސީ 9"ވެސް ދައުރުވަނީ ދުނިޔެ ފަދައިން މި ސޫރުދަ ނިޒާމުގެ ތަރި ވަށައިގެން ކަމަށެވެ. މިއީ "2010 ޑަބްލިއުސީ 9" ދުނިޔެއާއި އެންމެ ގާތުން ދަތުރުކުރި ފަހަރު ކަމުގައިވާއިރު، ކުރިއަށް އޮތްތަނުގައި ގިނިހިލަ ދުނިޔޭގައި ފުށުއެރުމުގެ ފުރުސަތު ކުޑަވެގެން ގޮސްފައިވާ ކަމަށް އެފަރާތްތަކުން ވަނީ ބުނެފައެވެ.\n2013 ވަނަ އަހަރު ދުނިޔޭގައި ގިނިހިލައަކުން ޖެހުނެވެ. އެ ގިނިހިލަ ވެއްޓިފައިވަނީ ރަޝިޔާގެ ހުޅަނގުން މެދުތެރޭގައި އޮންނަ ސިޓީއެއްކަމަށްވާ ޗެލިޔަބިންކްސް އަށެވެ. އަލިފާނާއި އެކު ބާރު ދުވެލީގައި އެ ސަރަޙައްދަށް މިސްރާބުޖެހި ގިނިހިލަ ވަނީ ބިމާއި 25 ކިލޯމީޓަރު މަތިން ގޮވާފައެވެ. އެހެން ނަމަވެސް އެ ގޮވުމުގެ ބާރުގަދަ ކަމުންނާއި، އެއިން ބުރައިގެން ދިޔަ ހިލަކޮޅުތަކުން ޖެހި ބައެއް ގެތަކަށް ގެއްލުން ލިބި ބައެއް މީހުނަށް ވަނީ އަނިޔާވެސް ވެފައެވެ.\nދުނިޔޭގައި ގިނިހިލައަކުން ޖެހި ބޮޑު ގެއްލުމެއް ލިބިދާނެ ކަމުގެ ކަންބޮޑުވުން ކުރިންވެސް ބައެއް ތަޖުރިބާކާރުން ފާޅުކޮށްފައިވެއެވެ. އެގޮތުން ގިނިހިލައެއް ދުނިޔެއާއި ދިމާލަށް މިހާރުވެސް މިސްރާބު ޖަހާފައި ވެދާނެކަމަށާއި، އެހެނަސް އެ ގިނިހިލަ ފެންނާނީ ދެން އިތުރަށް އެކަމުން ސަލާމަތްވާން ފިޔަވަޅެއް އެޅޭވަރަށްވުރެ ވަގުތު ކުޑަތަން ވެފައިވަނިކޮށް ކަމަށް އެފަރާތްތަކުން ބުނެއެވެ. އާދަޔާއި ޚިލާފަށް ބާރަށް ދަތުރުކުރާ ގިނިހިލަތަކުން ދުނިޔެ ސަލާމަތްކުރުމަށް ޚާއްސަ އާލާތެއް ތައްޔާރު ކުރުމުގެ މަސައްކަތް ސައިންސްވެރިން މިހާރު ދަނީ ކުރަމުންނެވެ.\nމެއި 16, 2018 - 19:45\nހުރިހާރާޑަރުތަކެއްތިބީ މިސައިލުތަކާއަމާޒުވެފަ. ހުރިހާ މިސައިލުތަކެއްތިބީ ދުޝްމަނުންނާ އަމާޒުކޮށްފަ . ހުރިހާ ސިޔާސީލީޑަރުންނާއި ފަނޑިޔާރުންތިބީ ހުރަގެތަކުގަ ހިލިހިލާޖެހިފަ . ހުރިހާ ގާނޫނުތައްނުބައިކޮށް މާނަކުރުމުގާ ޖާނުންވަރުގަދަކޮށްތިބި މީހުންތިބީއަވަދިނެތިފަ .. ދެންކިހިނެއްތޯ ގިނިހިލައެއް ބޯމައްޗަށްވެއްޓިދާނެކަމަށް ފިކުރުވެސް ކޮށްލެވޭނީ .. ؟؟\nބޮޑު ދެ ގިނި ހިލަ މާދަމާ ދުނިޔެ ހުރަސް ކުރަނީ\nކަށްބޮލަކާ ވައްތަރު ގިނިހިލަ ދުނިޔެ ކައިރިން ދަތުރުކުރާނީ ނޮވެމްބަރު މަހު\nދިރުންތަކަށް ނުރައްކާ ކުރިމަތިކޮށް "ބެނޫ" ދުނިޔެއާއި ދިމާލަށް އެބަ އާދޭ\n4 މަސް ކުރިން 3


Covid-19: Male' fiyavai diseaehen rahrashugai alhaafaivaa haasa fiyavalhuthah uvaalaifi | Mihaaru\nކޮވިޑް-19: މާލެ ފިޔަވައި އެހެން ރަށްރަށުގައި އަޅާފައިވާ ހާއްސަ ފިޔަވަޅުތައް އުވާލައިފި\n15 ޖޫން 2020 - 10:357comments\nޑިރެކްޓަ ޖެނެރަލް އޮފް ޕަބްލިކް ހެލްތު މައިމޫނާ އަބޫބަކުރު އެގޮތަށް ނިންމެވިއިރު، ކޮވިޑް-19 ޖެހިފައިވާ މީހަކު އޭޕްރީލް 15 ގައި މާލެ އިން ފުރަތަމަ ފަހަރަށް ފެނުމާ ގުޅިގެން މާލެ ސަރަހައްދު ލޮކްޑައުން ކޮށްފައި އޮތް އޮތުމަށް މިއަދުން ފެށިގެން ވަނީ ބޮޑު ލުއިތަކެއް ދީފަ އެވެ. އެގޮތުން ކޮންމެ ދުވަހެއްގެ ފަތިހު5ން ރޭގަނޑު 10 އާ ހަމައަށް ހުއްދައަކާ ނުލައި އެންމެންނަށް ވެސް ބޭރުގައި އުޅެވޭނެ އެެވެ.\nމައިމޫނާ، ސޮއިކުރައްވައި ރޭ ނެރުނު އެންގުމެއްގައި ވަނީ ސިއްހީ ނުރައްކަލުގެ ކުއްލި ހާލަތުގެ ދަށުން ހުރިހާ ރަށެއްގައި ހާއްސަ ފިޔަވަޅުތަކެއް އެޅުމަށް އެންގި އެންގުން މިއަދުން ފެށިގެން ބާތިލް ކަމަށެވެ.\nކޯވިޑް-19 ފެތުރުން ކޮންޓްރޯލް ކުރުމަށްޓަކައި މާލެ ސަރަޙައްދު ފިޔަވައި ރާއްޖޭގެ ހުރިހާ ރަށެއްގައި ޚާއްޞަ ފިޔަވަޅުތަކެއް އެޅުމަށް އެންގި އެންގުން ބާތިލުކުރުން\nއިތުރު މަޢުލޫމާތުާ: https://t.co/2Cxe8k7OTN\n— Health Protection Agency (@HPA_MV) June 14, 2020\nހާއްސަ ފިޔަވަޅުތައް އުވާލުން\nއެހެން ކަމުން ޖަމާއަތުގައި ނަމާދު ކުރުމާއި ގިނަ ބަޔަކު އެއްވެ ކުރާ ކަންކަން ކުރުމަށް މިހާރު ރަށްތަކުގައި މަނަލެއް ނުވާނެ އެވެ. ހުއްދަ ނެގުމަކާ ނުލައި މާލެ ފިޔަވައި އެހެން ރަށްތަކުން އެއް ރަށުން އަނެއް ރަށަށް ދަތުރު ކުރެވޭނެ އެވެ.\nކުރިން އޮތް ގޮތުން ވެސް މިއަދުން ފެށިގެން، މާލެ ފިޔަވައި ރާއްޖޭގެ ހުރިހާ ރަށެއްގައިި ޖަމާއަތުގައި ނަމާދު ކުރެވޭނެ އެވެ. މިސްކިތްތައް ހުޅުވައިލަން މިއަދާ ހަމައަށް ހުއްދަ ނުދީ އޮތީ ކޮވިޑް-19 ފެތުރޭތީ، އެޗްޕީއޭ އިން މޮނިޓަރިން އަށް ލާފައިވާ މާލެ އާއި ކުރިން އެ ހާލަތުގައި އޮތް ނ. މަނަދު އެވެ. އެކަމަކު، މޮނިޓަރިން އުވައިލިތާ މިއަދަށް 14 ދުވަސް ހަމަވުމުން، މަނަދޫގެ މިސްކިތްތަކުގައި ވެސް ޖަމާއަތުގައި މިހާރު ނަމާދު ކުރެވޭނެ އެވެ.\nކޮވިޑް-19 އަށް ރާއްޖޭން ޕޮޒިޓިވްވި މީހުންގެ އަދަދު 2,035 އަށް އަރާފައިވާއިރު، މާލެ ފިޔަވައި މި ބަލީގެ މީހުން ފެނިފައިވަނީ މަނަދޫގެ އިތުރުން ހއ. އުލިގަމާއި އެ އަތޮޅު ތަކަންދު އާއި ށ. ނަރުދޫ އާއި ކ. ތުލުސްދޫ އާއި އެއަތޮޅު ހިންމަފުށިންނެވެ. އައްޑޫގައި ކަރަންޓީން ކޮށްފައިވާ މީހަކު ވެސް ވަނީ ޕޮޒިޓިވް ވެފަ އެވެ.\nއިތުރު ލިޔުންތައް ސިއްހަތު މައިމޫނާ އަބޫބަކުރު (ޑީޖީ، އެޗްޕީއޭ) ބަލިތައް ލޮކްޑައުން ސިއްހީ ކުއްލި ނުރައްކަލުގެ ހާލަތު ވިލިމާލެ ހުޅުމާލެ މާލެ ހެލްތު ޕްރޮޓެކްޝަން އެޖެންސީ


ރާސްތާ2 46 – Esfiya\nލިވަޕޫލްގެ ފަހަތަށް ކުޅޭ ކުޅުންތެރިޔާ މުޅިން ހުސްކޮށް ހުރި ޔޫސުފްއަށް ބޯޅަ ދިނެވެ. ޔޫސުފް ހަލުވަކަމާއެކު ބޯޅަ ހިފައިގެން ދެމިގަތެވެ. ޕެނަލްޓީ އޭރިއާ ބޭރުގައި ހުރެފައި ގޯލާ ދިމާއަށް ބޯޅަ ފޮނުވާލަން އުޅުނު ވަގުތު ސަޕޯޓަރުން ތެރޭގައި ހުރި ނަވާރްފެނި ޔޫސުފް ގަނޑުވިއެވެ. ފެންނަމުން ދިޔައީ ހުވަފެނެއް ކަމަށް ހީކޮށް ޔޫސުފް އެސްފިޔަޖަހައިފައި ހުޅުވާލިއެވެ. އޭރުވެސް އެ އިން ގޮތަށް ނަވާރް އިނެވެ. ޔޫސުފް އެއިން ގޮތަށް އައިސް ފަހަތުން ދަތި އަޅުވާ އޭނާ ވައްޓާލިއެވެ. އެއާއެކު ލިވަޕޫލް ސަޕޯޓަރުން ހަޅޭއްލަވައިގަތެވެ. ރެފްރީ ފައުލު ނުދެއްކުމާއެކު ކުޅުންތެރިންނާއި ސަޕޯޓަރުން ރަތަށް އެރިއެވެ.\nތެދުވިއިރު ޔޫސުފްއަށް ހީވީ އެހެން ބާރެއް ލިބިފައި ހުރި ހެންނެވެ. އެއް ފަހަރު ނަވާރްއަށް ބަލާލާއިފައި އަނެއް ފަހަރު ބޯޅައަށް ބަލާލިއެވެ. އޭރު އޭނާގެ ލޮލުން ފެންނަމުން ދިޔައީ ބަނޑުހައިވެފައި ހުރި ސިންގާއެއް ކާއެތިކޮޅަށް ބަލާއިރު ފެންނަކަހަލަ ވިދުމެކެވެ. ލަނޑު ޖަހަން ކެއްމަދުވެފައި ހުރި ކަމެވެ. ބާރު ސްޕީޑްގައި ދުވެފައި ގޮސް ޔޫސުފް ބޯޅަ އަތުލިއެވެ. އެއަށްފަހު ޕެނަލްޓީ އޭރިއާ އަރިމަތިން ތަންކޮޅެއް ބޭރަށް ޖެހިލިއެވެ. އޭރު އޭރިއާ ތެރޭ ހުސްކޮށް ކުޅުންތެރިއަކު އިނެވެ. އަދި އަރިމަތިން އެއް ކުޅުންތެރިއެއް ހުސްކޮށް އޮތެވެ. އެކުޅުންތެރިޔާ ގާތު ކުރިއަށް އަރަން ބުނެފައި އޭރިއާ ތެރޭގައި ހުރި ކުޅުންތެރިޔާއަށް ބޯޅަ ފޮނުވާކަމަށް ހެދިއެވެ. ހުރިހާ ޑިފެންޑަރުން އެކުޅުންތެރިޔާއަށް ދިޔަ ވަގުތު ބަލައިފައި އަރި މަތީ ހުރި ކުޅުންތެރިޔާއަށް ބޯޅަ ދިނެވެ. ހަލުވި ކަމާއެކު ގޮސް އެކުޅުންތެރިޔާ އަރިމަތިން ބޯޅަ ގޯލުގެ ތެރެއަށް ފޮނުވާލިއެވެ. އެއާއެކު ސަޕޯޓަރުންގެ އަޑު މުޅި ދަނޑުގައި ގުގުމާލިއެވެ.\nއެ ވަގުތު ލިބުނު އުފާވެރިކަން ބަޔާން ކުރަންވެސް ޔޫސުފްއަށް ނޭންގެއެވެ. ދެލޮލުން ކަރުނަ އޮހޮރެން ފެށިއެވެ. ޖާޒީގައި އިން ކުލަބުގެ ބެޖަށް އޭނާ ބޮސްދިނެވެ. އެއަށްފަހު އެހެން ކުޅުންތެރިން ތިބި ދިމާއަށް ގޮސް އުފާފާޅު ކުރިއެވެ.\nފުންމައިގެން ގޮނޑިން ތެދުވެފައި އަލައިކާ ހަޅޭއްލަވައިގަތެވެ. “ދެޓްސް މައި ބްރޯ! ސޯ ޕްރައުޑް އޮފް ޔޫ!” ޔޫސުފްއަށް އަޑުނީވޭނެކަން އެނގޭއިރުވެސް އަޑުގެ ނެތްތަނަށް ހަޅޭއްލަވަމުން ދިޔައެވެ.\nއެތްލެޓިކޯ ކުޅުންތެރިންނަށް މާޔޫސްކަން ލިބިގެން ދިޔައެވެ. ފަހު ހާފުގައި އެ މީހުންނަށް ރަނގަޅަށް ނުކުޅެވޭކަން އަމިއްލައަށް އިޙްސާސް ކުރެވެމުން ދިޔައެވެ. ލަނޑުޖެހުމަަށް ފަހު ލިވަޕޫލުން ކުޅެމުން ދިޔައީ އާދަޔާ ޚިލާފު ރޫޙެއްގައެވެ. އެއް ލަނޑުން އެމީހުންގެ ހިތް ފުރުނު ހެނެއް ހިއެެއްނުވެއެވެ. އެތްލެޓިކޯގެ ފަހަތަށް ކުރަމުން ދިޔަ ބާރުން އިތުރު ލަނޑަކަށް އެމީހުން ބޭނުންވެފައި ހުރި މިންވަރު ހާމަވެގެން ދިޔައެވެ. ލިވަޕޫލުން އެތްލެޓިކޯއަށް ބާރުކުރަމުން ދަނިކޮށް މެޗުގެ ފަހު ސިކުންތުކޮޅުގައި ލިބުނު ކޯނަރަކުން އެތްލެޓިކޯ މެޑްރިޑުން ލަނޑު ޖެހިއެވެ. އެ މީހުންނަށް އެ ލަނޑު ކާމިޔާބުކޮށްދިނީ އެ ޓީމުގެ އިސްކޮޅުން ދިގު ސްވެޑަނަށް ނިސްބަތްވާ ކީޕަރެވެ. ޒުވާން އެ ކީޕަރު ލަނޑު ޖެހުމާއެކު އެތްލެޓިކޯ ސަޕޯޓަރުންގެ އަޑު ގަދަވިއެވެ. ލިވަޕޫލް ކުޅުންތެރިން މާޔޫސްވެ ދަނޑު މައްޗަށް ތިރިވެގެން ތިއްބެވެ. އެތްލެޓިކޯގެ އެ ލަނޑާއެކު މެޗުގެ ފުރިހަމަ ވަގުތު ހަމަވިއެވެ. ދެ ޓީމު އެއްވަރުވެފައި އޮތުމާއެކު ނަތީޖާ ނެރެން އިތުރު ވަގުތުގެ ދެ ހާފް ކުޅެން ޖެހުނެވެ. ދެ ޓީމުގެ ކުޅުންތެރިން ވަރުބަލިވެފައި ތިބި ނަމަވެސް ހިތްވަރު އެލުވައެއް ނުލައެވެ. އެތްލެޓިކޯއިންވެސް އާ އަޒުމަކާއި ހިތްވަރަކާއެކު ކުޅެމުން ދިޔައެވެ.\nފަނަރަ މިނެޓުގެ ހާފު ފެށިގެން މޮޅަށް ކުޅެމުން ދިޔައީ އެތްލެޓިކޯއިންނެވެ. ފަހަ ވަގުތު ބައިކޮޅަށް ވަން ލަނޑުގެ ސަބަބުން ލިވަޕޫލް ކުޅުންތެރިންނަށް ވަނީ އަސަރުކޮށްފައެވެ. ކުދި ކުދި ކުށްތައް ކުޅުންތެރިންނަށް ހެދެމުން ދިޔައެވެ. ނަތީޖާއެއްގެ ގޮތުން ފުރަތަމަ ހާފް ނިމެން ދަނިކޮށް އެތްލެޓިކޯއިން ގާތް ގާތުގައި ދެ ލަނޑު ޖަހައި ލީޑު ފުޅާކުރިއެވެ. ލިވަޕޫލް ކުޅުންތެރިންނާއި ސަޕޯޓަރުންނަށް ޝޮކު ޖައްސަމުންނެވެ. ކުޅުންތެރިންނާއި ސަޕޯޓަރުންގެ ލޯތައް ކަރުނައިން ފުރަމުންނެވެ.\nއާރާޝް މޭގައި މޫނު ފޮރުވި ގޮތަށް މާނީ ރޯންފެށިއެވެ. އާރާޝް ހަނދާނަށް އައީ އެމީހުންގެ ޅަ ދުވަސްވަރެވެ. ލިވަޕޫލް މެޗަކުން ބަލިވެއްޖެ ނަމަ މާނީ ރޯ ރުއިމެވެ. އޭރު އޭނާ މާނީއާއި އިތުރަށް ދިމާކޮށް ރޮއްވާނީއެވެ. މިއަދުވެސް މާނީ ރޯންފެށުމުން އާރާޝް ގާތަށް ހިނިއައެވެ. ނަމަވެސް ހިނިގަނޑު މައިތިރި ކުރަމުން މާނީ މަސަލަސް ކުރެވޭތޯ ބެލިއެވެ. އަނެއްކޮޅުން ދަނޑުމަތީގައި ހުރެ ގިސްލަ ގިސްލާފައި ޔޫސުފް ރޯ މަންޒަރު އާރާޝްއަށް ފެނުނެވެ. މާނީ ނުހުއްޓުމުން މާއިޒްއާއި އޭނާ ހުއްޓުވަން ހަވާލުކޮށްފައި އާރާޝް ދަރިފުޅާއި ބައްދަލު ކުރަން ދިޔައެވެ.\nއޭނާ ތިރިއަށް ފޭބުމުން ފުރަތަމަ ސެކިއުރިޓީ މީހުން އޭނާ ވަނަކަ ނުދިނެވެ. ނަމަވެސް ލިވަޕޫލްގެ ކޯޗު ފިރްމިނޯ ހުއްދަ ދިނުމާއެކު އޭނާއަށް ޔޫސުފް ގާތަށް ދެވުނެވެ. “ބައްޕަ. ވީ ލޮސްޓް އިޓް” އާރާޝް އައުމާއެކު އާރާޝް ގައިގައި ޔޫސުފް ބައްދައިގަތެވެ. ނޫސްވެރިންގެ ކެމެރާތަކަށް އެ މަންޒަރު ވަގުތުން އަރައިގެން ދިޔައެވެ. “ނޫން ދަރިފުޅާ ތިހާ އަވަހަށް ހިތްވަރު އެލުވައިލައިގެން ނުވާނެ. މިއީ ފުޓުބޯޅަ. އަދި ކުރިއަށް އަތް ނުލައި އޮތް ފަނަރަ މިނެޓު އެބައޮތް. އެއީ ފުޓުބޯޅައިގައި ވަރަށް ގިނަ ވަގުތު. ކޮންމެ ފަދަ ގޮތެއް ވުމަކީވެސް އެކަށީގެން ވާކަމެއް. ބީ ސްޓްރޯންގް އެންޑް ފައިޓްބެކް. އައި ބިލީވް އިން ޔޫ. އައި ބިލީވް އިން އޯލް އޮފް ޔޫ. ހިތްވަރު ދޫ ނުކުރޭ. އަދި އެއް ވާހަކަ! މިރޭގެ މެޗުން ބަލިވިއަސް ބައްޕަ ދަރިފުޅާ މެދު ވަރަށް ފަޚުރުވެރިވާކަން ހަނދާން ކުރާތި!” ޔޫސުފްއަށް އިތުރު ހިތްވަރެއް ލިބުނު ކަހަލައެވެ. ބައްޕައަށް ބަލާލުމަށްފަހު ބޯ ޖަހައިލިއެވެ. އަދި ޓީމުގެ ހުރިހާ ކުޅުންތެރިންނަށް ބަލާލާފައި މެޗުގެ ނަތީޖާ އަނބުރާލަން ހިތްވަރު ދިނެވެ.\nއާރާޝް އެނބުރި ދިޔައިރު މާނީ ހުއްޓާލައިފިއެވެ. އާރާޝް މާނީ އަތުގައި ހިފައިލައިފައި ހުރިހާ ކަމެއްވެސް ރަނގަޅުވާނެ ކަމަށް ބުންޏެވެ.\nދެވަނަ ހާފު ފެށުމުގެ ކުރިން ޔޫސުފް ނަވާރް ފެނޭތޯ ހޯދައިލިއެވެ. ކުރިންވެސް ހުރިތަނުގައި ނަވާރް އިނެވެ. ނަވާރް ބޯޖަހައިލައިފައި ކޮންމެސް އެއްޗެއް ބުނެލިކަން އެނގެއެވެ. ނަމަވެސް ބުނީ ކީކޭކާމެއް ސާފެއް ނުވެއެވެ.\nރެފްރީ ކަށިގަނޑު ފުމެލުމާއެކު ލިވަޕޫލުން ކުޅެން ފެށިއެވެ. ނަމަވެސް އިރުކޮޅެއްގެ ތެރޭގައި އެތްލެޓިކޯއިން މެޗު ކޮންޓްރޯލް ކުރިއެވެ.\nދަނޑުގެ މެދެއްހާ ހިސާބުން ލިވަޕޫލް ކުޅުންތެރިން ބޯޅަ ހޯދިއެވެ. ނުހަނު ހަލުވިކަމާއެކު އެ ބޯޅަ ޕެންލްޓީ އޭރިއާ ތެރެއަށް ގެންދިޔައެވެ. ތަންކޮޅެއް ދުރުގައި ހުރެފައި ގޯލާއި ދިމާއަށް ފޮނުވާލި ބޯޅަ ކީޕަރު އަތުން ޖަހައި ކުޅުމުގެ ތެރެއަށް ފޮނުވާލިއެވެ. އެ ބޯޅަ އެރީ ސީދާ ޔޫސުފްގެ ފަޔަށެވެ. ބަލާކަށް ނުހުރެ ހުރި ބާރެއް ލާފައި ގޯލުގެ މަތީ ކަނަށް ޔޫސުފް ބޯޅަ ފޮނުވާލިއެވެ. ލަނޑު ޖެހި ނަމަވެސް ލިވަޕޫލް ކުޅުންތެރިން އުފާ ފާޅެއް ނުކުރެއެވެ. އެމީހުން ބެލީ އަވަހަށް ކުޅުން ފެށޭތޯއެވެ. އެތްލެޓިކޯއިން މެޗު ލަސްކުރަން މަސައްކަތް ކުރިއެވެ. އެހެނަސް ލިވަޕޫލް ކުޅުންތެރިން އެއަށްވުރެ ހުށިޔާރުވެ ބޯޅަ އަތުލިއެވެ. އޭރިއާ ބޭރުގައި ހުރެފައި ޔޫސުފް ގޯލަށް ފޮނުވާލި ބޯޅަ ކީޕަރު އަތް ދަށުން ލައިފައި ގޮސް ގޯލުތެރެއަށް ވަނެވެ. އެއާއެކު ނަތީޖާ ތިނެއް ތިނަކުން އެއްވަރުވިއެވެ. އެ ލަނޑު ޖެހުމާއެކު ލިވަޕޫލް ކުޅުންތެރިން އުފާފާޅު ކުރިއެވެ. ހުރެވުނުތަންވެސް ޔޫސުފްއަކަށް ނޭންގުނެވެ. ހަޅޭއްލަވަމުން ސަޕޯޓަރުންނާ ދިމާއަށް އެނބުރި ޖާޒީގައި އިން ލިވަޕޫލް ބެޖަށް ބޮސްދިނެވެ. އަދި ދެއަތުން ސަޕޯޓަރުންނަށް ސަޕޯޓުކުރަން އިޝާރަތް ކުރަމުން ދިޔައެވެ.\nމެޗުގެ އެންމެ ފަހުސިކުންތުގައި ލިބުނު ހިލޭ ޖެހުމަކުން ޔޫސުފް ލިވަޕޫލް މޮޅު ކޮށްދިނެވެ. ޗެމްޕިއަންސް ލީގު ފައިނަލު މެޗުގައި ހެޓްރިކް ހެދި އެންމެ ޒުވާން ކުޅުންތެރިއަށްވެ ތާރީޚުގެ ތެރެއަށް ވަނެވެ. ބޯޅަ ގޯލަށް ވަންނަންދެކަށް ބަލަހައްޓައިގެން ކުޅުންތެރިންނާއި ސަޕޯޓަރުން ތިއްބެވެ. ވަންކަން ޔަޤީންވުމާއެކު މުޅި ދަނޑު ހަޅޭކުގެ އަޑުން ގުގުމައިގަތެވެ. ބެންޗުގައި ތިބި ކުޅުންތެރިންނާއި އޮފިޝަލުން ފުންމައިގެން ތެދުވެ އުފާފާޅު ކުރިއެވެ. ދަނޑުގައި ތިބި ކުޅުންތެރިން ޔޫސުފް ގަޔަށް އަރައިގަތެވެ.\nމާނީއާއި އަލައިކާ ވެސް ފުންމައިގެން ތެދުވެ ހަޅޭއްލަވައިގަތެވެ. އާރާޝް ގައިގައި ބައްދައިގަންލެން ބާރު ކަމުން އާރާޝްއަށް ނޭވާވެސް ލެވުނީ ކިރިޔާއެވެ.\nއެހެންނާ އުފާ ފާޅުނުކުރާ ޔާޒްވެސް ކުޑަކޮށް ހަޅޭއްލަވައިލައިފައި އުފާ ފާޅުކުރިއެވެ. އެންމެންގެ ހަޅޭކުގެ އަޑު އިވުމުން ޔާޒް އުނގުގައި އިން ޔަޒަންވެސް ކަރު ބުޑުން ހަޅޭއްލެވިއެވެ. މީހުން އަތްތިލަބަޑި ޖަހާތަން ފެނުމުން ޔަޒަންގެ ކުޑަކުޑަ ދެއަތް ތިލަ ޖަހަން ފެށިއެވެ. އަޑުގަދަވުމުން ޔާޒްއަށް ވީ މަޖާ ކަމަކަށެވެ.\nރެފްރީ ކަށިގަނޑު ފުމުމާއެކު ބެންޗުގައި ތިބި ކުޅުންތެރިންނާއި ސަޕޯޓަރުން ދަނޑަށް އަރައިގަތެވެ. ޔޫސުފްގެ އިތުރަށް ޓީމުގެ ތިބި ތިން މުސްލިމު ކުޅުންތެރިން ޝުކުރުގެ ސަޖިދަޖެހިއެވެ. ލިވަޕޫލް ހުރިހާ ކުޅުންތެރިން ވަގުތުން ވަގުތަށް ޗެމްޕިއަން ޖަހައިފައި ހުރި ޖާޒީއަށް ބަދަލުކުރިއެވެ.\nހިތްހަލާކުވެފައި ތިބި އެތްލެޓިކޯ ކުޅުންތެރިން ހުއްޓުން އަރައިފައި ދަނޑުމަތީގައި ތިއްބެވެ. ބައެއް ކުޅުންތެރިން ގިސްލަ ގިސްލައިފައި ރޮމުން ދިޔައިރު އަނެއްބައި ކުޅުންތއރިންގެ ލޮލުން ހަމައެކަނި ކަރުނަ ފައިބަފައިބައި ހުއްޓެވެ. އެއްބައި ކުޅުންތެރިން ދަނޑުމަތީ އޮށޯވެގެން ވެސް ރޯން ތިއްބެވެ.\nއެތްލެޓިކޯ މެޑްރިޑްގެ ކެޕްޓަން ރޯތަންފެނި ގިނަ ބައެެއްގެ ހިތްތަށް ހަލާކުވިއެވެ. ތިރީސް ފަސް އަހަރުގެ ކުޅުންތެރިޔާ އެ މެޗަށްފަހު ކުޅުންހުއްޓާލާނެކަން ވަނީ އިއުލާނުކޮށްފައެވެ. އުއްމީދުކޮށްގެން ހުރީ ޗެމްޕިއަންސް ލީގު ތަށްޓާއެކު ކުޅުން ހުއްޓާލާށެވެ. ނަމަވެސް ހިތްދަތި ގޮތަކަށް އެންމެ ފަހު ވަގުތު ދެކުނު ހުވަފެން ފުނޑު ފުނޑު ވެގެން ދިޔައީއެވެ. އެކުޅުންތެރިޔާ މަސަލަސް ކުރުމަށް އެހެން ކުޅުންތެރިން މަސައްކަތް ކުރަމުން ދިޔައެވެ. ލިވަޕޫލްގެ ޒުވާން ކުޅުންތެރިންވެސް އެ ކުޅުންތެރިޔާ ގާތަށް ގޮސް ހިތްވަރު ދިނެވެ.\nޔޫސުފްއަށް ލިބިފައިވި އުފާވެރިކަން ބަޔާން ކުރަންވެސް ދައްޗެވެ. އާއިލާ އެންމެން ކަހަލަ ގޮތަކަށް ދަނޑަށް ފޭބުމުން އޭނާގެ ލޮލުން ކަރުނަ އޮހިގެން ދިޔައެވެ. އާރާޝް އާއިާނީ އައިސް ބައްދާލުމާއެކު ހިތް ފުރިގެން ދިޔައެވެ. “އައި އޭމް ސޯ ޕްރައުޑް އޮފް ޔޫ! މަންމަގެ ދަރިފުޅު” ޔޫސުފް ލޮލުން ފައިބަމުން ދިޔަ ކަރުނަތައް މާނީ ފުހެދިނެވެ.\n“ކޮންގްރާ ބްރޯ!” އަލްޔަސް ވެސް އައިސް ޔޫސުފްއާއި ސަލާންކޮށްފައި ބައްދާލިއެވެ. އެކުވެރިޔާއަށްޓަކައި އޭނާވެސް އުފާ ކުރިއެވެ.\nނޫސްވެރިން އާރާޝް އަދި ޔޫސުފް ދެމީހުން އެއްކޮށް އިންޓަވިއުއެއް ނަގަން ބޭނުންވިއެވެ. ޔޫސުފް ކޮނޑުގައި ދިވެހި ދިދަ އެއްސުމަށްފަހު އިންޓަވިއު ނަގަން ދިޔައެވެ. ނޫސްވެރިޔާ ފުރަތަމަވެސް ޔޫސުފްއަށް މަރުހަބާކިއެވެ. ޗެމްޕިއަންސް ލީގު ފައިނަލުގައި ހެޓްރިކް ހެދުމުން ކުރެވެނީ ކޮން ކަހަލަ އިޙްސާސެއްތޯ އެހިއެވެ. “ޝުކުރިއްޔާ. ދެން ވަރަށް އުފާވޭ އަހަރެން އެހީވެދީގެން ލިވަޕޫލަށް މި ކާމިޔާބީ ލިބުމުން. މިއަދުވެސް ބުނާނީ އަބަދުވެސް އަހަރެން ބުނާ ވާހަކަ. މިއީ ހަމަ މުޅި ޓީމު އެކީ ހިތްވަރާއެކު ކުޅެގެން ނެރެވުނު ނަތީޖާއެކޭ” ޔޫސުފް ޖަވާބުދީ ނިމުނުން ނޫސްވެރިޔާ ދެން އޮތް ސުވާލު އަމާޒު ކުރީ އާރާޝްއާއެވެ. “ހަމަ ވަރަށް ޕްރައުޑްއޭ ބުނާނީ. ދަރިފުޅު ކޮންމެ ޓީމަކަށް ކުޅުނަސް އަބަދުވެސް އަހަރެންގެ ސަޕޯޓް ލިބޭނެ. ޔޫސުފްގެ ބޮޑު ހިއްސާއަކާއެކު ލިވަޕޫލަށް މި ތަށި ހޯދީތީ ވަރަށް އުފާވޭ. އަސްލު މިހާ އަވަހަށް ފުޓުބޯޅައިގައި މިހާ އުހަށް ދަރިފުޅު އަންނާނެ ކަމަކަށް ހިއެއް ނުކުރަން. އެކަމު މިއަދު ޔޫސުފް އަހަރެން އަދި މުޅު ދުނިޔެއަށް ވެސް ސާބިތުކޮށްދީފި ހިތްވަރާއެކު މަސައްކަތް ކޮށްފިނަމަ ކާމިޔާބީއަކީ ދުރުގައިވާ އެއްޗެއް ނޫންކަން” އާރާޝް ދަރިފުޅަށް ތަޢުރީފު ކުރިއެވެ. ދަރިފުޅާއި މެދު ފަޚުރުވެރިވާ ކަން ތަކުރާރުކޮށް ބުނަމުން ދިޔައެވެ.\nއާރާޝްއާއި އެއްކޮށް އިންޓަވިއު ނިންމާލިތަނުން އެހެން ނޫސްވެރިޔަކު ޓީމުގެ އިތުރު ދެ ކުޅުންތެރިންނާއި އެކު އޭނާ އައުމަށް އެދުނެވެ. އެއީ އޭނާއާއި އެކު ކުރިއަށް ކުޅޭ ދެކުޅުންތެރިންނެވެ. ފުރަތަމަވެސް ނޫސްވެރިޔާ އެމީހުންނަށް މަރުޙަބާކިޔެވެ. އޭނާ ސުވާލު ކުރަން އުޅެނިކޮށް ދުވަމުން އަންހެން ކުއްޖަކު އައެވެ. އެ ހިސާބާއި އަރާ ހަމަވިއިރު އެކުއްޖާ މައި ނޭވާ ލަމުން ދިޔައެވެ. އެ އަންހެންކުއްޖާގެ މޫނު ފެނުމާއެކު ޔޫސުފްއަށް ދެލޯ ބޮޑުކޮށްލެވުނެވެ. “ނަވާރް؟” ވައި އަޑުން ކަހަލަ ގޮތަށް ޔޫސުފްއަށް ނަވާރްގެ ނަން ކިޔައިލެވުނެވެ. ނަވާރް އޭނާއަށް ބަލައިލައިފައި ހިނިތުންވެލުމުންވެސް ހިނިތުންވާކަށް ޔޫސުފްއަކަށް ނޭންގުނެވެ. އޭނާ ހުރީ ފާޑަކަށް ޝޮކު ޖެހިފައެވެ. ނޫސްވެެރިޔާ އަތުން ނަވާރް މައިކު އަތުލިއެވެ. ނަވާރް ކުރަން އުޅޭ ކަމެއް ނޭންގިގެން ހައިރާންވެފައި ބަލަހައްޓައިގެން ޔޫސުފްއަށް ހުރެވުނެވެ.\n“ޔޫސުފް ހަސަން އާރާޝް. ވިލް ޔޫ މެރީ މީ؟”\nSalam all. Here is the 46th episode of Rastha2. Next Monday or Tuesday In Sha Allah\nStory varah reethi ingeyy.. keep going kiyaaa.. btw i haveaqstn. Alyas ge pic ga einee kaaku tha???\nThanks dear. Alyas ge pic ga ei Mason Mount kiyaa football player eh\nAlhey……say yes yoosuf…..awwwn…. can’t wait to read next partttt\nHeheh lets see yoosuf ge answers\nHaha heehee halaaku.. yoosuf sock jehunee… n Varah reethi mi vaahaka…. maasha allah..\nއޯންންން…ވަރަށް ރީތި މިބައިވެސް…ޔޫސުފް ކީކޭބާ ދޯ ބުނާނީ؟..ވެއިޓިންގ އިނގެ…ލަވް ޔޫ ސިސީ😛💕\nPlease kiyaaa miadh adhi 1 part up kohdheebala i cant wait\nAlhey dear sry ingey dhen up kureveyny monday or Tuesday ga\nMaa filmy hyvany hindhi filmeh hen varah drama ehaa dhivehinna nufethey..aafathis ga liyaa thary jamaa vahaka kiyaabala..hiyaalu muhsadhi vaane..varah rythi vahaka hurey liyefa..\nDhivehinna v gulhey… Ekm faranjee gaumakun kiyavaafa huri meehaka v nugulhey… V v v reethi story eh… Dhivehinge hihthaka kulhelaane kan hama yageen\nEy awlhey. Usuf gaathu buney yes bunaashey. He should say yes. Story is really amazing. Love you sis. ❤❤❤🤙🤙🤙❤🤙❤🤙❤\nHeheh thankss dear ly2♥\n😲😲😲😲😲aalhyyy😲😲😲 yoosuf say yes😁😁😁woww😍😍woww … speech less… Woww 😍😍😍 varah Varah varah Varah Reethi mi part😍😍😍😍😍 curiously waiting for yoosuf’s answer…………. N curiously waiting for the next part 😁😁😁😁luv yeahhhh ❤❤❤❤❤😘😘❤❤❤❤❤😘😘❤❤❤❤😘🥰🥰🥰🥰🥰🥰✌ ttly ✌\nYoosuf say Yes.💯💯💯💯💯\nMi part varah varah varah reethi💯💯💯💯💯💯💯💯💯💯💯💯💯💯💯💯💯💯💯💯💯💯\nCuriously waiting waiting waiting 💕💕💕💕Ly sis ❤❤❤\nWowwwww….haadha furihama eyy mi part vx…..varah reethi….i think yoosuf bunaany yes henn….alhey can’t wait to read nxt part….avahah up kohla dhehchey kiyaa….lysm….waiting….\nހިޖުރަ (ހަވަނަ ބައި)\nދީނީ ލޯބި July 27, 2015\nޒެރާޝް ކިޔުންތެރިންގެ ސަމާލު ކަމަށް\nހިތާމަ ލޯބި March 20, 2020


Muhinmu evves liyekiyumeh nahthaehnulaane: Muaz | Mihaaru\nޕީޕީއެމުން ބޭއްވި ނޫސްވެރިންގެ ބައްދަލުވުމެއްގެ މުއާޒް ވާހަކަ ދައްކަވަނީ: ވިދާޅުވީ ފިތުނަވެރި، ބައިބައިވުން އުފުދޭ ވާހަކަ ނުދެއްކެވުމަށް -- މިހާރު ފައިލް ފޮޓޯ\n25 ސެޕްޓެމްބަރ 2018 - 21:58\nއެކަމާ ގުޅޭ ގޮތުން ރައީސް އޮފީހުގެ ތަރުޖަމާނު އިބްރާހިމް މުއާޒް އަލީ ވިދާޅުވީ ސަރުކާރުގެ އެއްވެސް މުހިންމު ލިޔެކިޔުމެއް ނައްތާލުމުގެ މަސައްކަތް ކުރަމުން ނުދާ ކަމަށެވެ. އަދި ކުނިބުންޏަށްވާ ލިޔެކިޔުން ނައްތާލުމަށް ކޮންމެ އޮފީހެއްގައި ވެސް އަބަދުވެސް ޝްރެޑަރު ހުންނާނެ ކަމަށް އޭނާ ވިދާޅުވި އެވެ.\n"ފިތުނަވެރި، ބައިބައިވުން އުފެދޭ ވާހަކަ ނުފެތުރުމަށް އިލްތިމާސް ކުރަން،" ސޯޝަލް މީޑިޔާގައި އޭނާ ލިޔުއްވާފައިވެ އެވެ.\n"Sarukaaru ge evves mua'ssasaa ehgai huri muhimmu evves liyekiyumeh natthaeh nulaane. Kuneege gothugai beynun nethigendhaa karudhaas natthaalumah, paper shredder abadhuves sarukaaru office thakugai hurey. Fithunaveri, baibaivun ufedhey vaahaka nufethurumah ilthimaas kuran" -im\n— ɪʙʀᴀʜɪᴍ ᴍᴜᴀᴢ ᴀʟɪ (@SpokespersonMV) September 25, 2018\nމިއަދު ބޭއްވި ނޫސްވެރިންގެ ބައްދަލުވުމެއްގައި މާރިޔާ ވިދާޅުވެފައި ވަނީ ސަރުކާރުގެ އެއްވެސް ލިޔުމެއް ނައްތާލާ ނަމަ އެކަމުގެ ޒިންމާ އުފުލަންޖެހޭނެ ކަމަށެވެ.\nރައީސް އިބްރާހިމް މުހައްމަދު ސޯލިހް އިދިކޮޅު އިއްތިހާދު މާރިޔާ އަހުމަދު ދީދީ، ޑިފެންސް މިނިސްޓަރު އިބްރާހިމް މުއާޒް އަލީ (މުއާ)\nކުނިބުންޏަށްވާ ލިޔެކިޔުމަކީ ކޮބަޔޯ. މި ދުވަސްވަރު ކުއްލިއަކަށް ބައެއް ލިޔުން ކުނި ބުންޏަށްވަނީ ކިހިނެކޯ.\nމުޢާޒޫ! ރަގަޅު ވާހަކައެއް ތިޔަބުނީ. މިހާރު އެލިޔުންތައް ތިޔަ ސަރުކާރަކަށް މުޙިންމެއް ނުވާނެ!\nކޮބަ ޔާމީން މިގައުގަ އެބަހުރިތޯ ފިލީތޯ\nއެމް. އެމް.ޖީ އިބޫ\nމުހިންމުނޫން ލިޔެކިޔުން އެބަހުރިތަ؟ އެެއްވެސް އެއްޗެއް ނައްތާނުލީއްޔާ ކީއްވާނީ؟؟؟\nޑޮންޓް އޮރީ! އިޓްސް ގޮއިން އަވޭ ބާބެކްއު!!! ވީ އޯލް ޑޫ އިޓް\nމުއާޒޫ.މަސްމާރުކޭޓް ކާރީގަ އަޑުގަދަކޮއްލަން ދާނެ ކެރޭނެތަ؟؟ ލަދު ކޮބާ؟؟\nއެކަން އެބަ އިގޭ ވަރަށް ސާފުކޮށް\nމުހިންމު އެއްވެސް ލިޔުމެއް ނައްތާނުލާކަމަށް ބުނީމާ ލިޔުންތަކެއް ނައްތާލާކަން އެބަ އެނގެއެވެ. އެކި މީހުންނަށް އެކި ހާލަތުގައި މުހިންމުވާނީ އެކި އެއްޗިއްސެވެ.\nވެރިަކްނ ބަދަލުވުމަކި ލިޔެކިޔުން ޖެހޭ ހާލަތެއްކަމަށް ގަބޫލުެއްނުކުރެވޭ. ލިޔކިޔުން ބަހައްޓާ ހޭޏޑް އޯވަރ ކުރަންޖެހޭނީ. އޭރުން ހަވާލުވަާ ބަޔަކަަށް ފަސޭހަވާނީ . އެއީ ރަނގަޅު ގޮތަކީ. ސްމޫތް ޓްރާންސިޝަނަަކށް މަގުފަހިކުރައްވާ. ޕްރޮފެޝަނަލް ކޮށް މަސައްކަތްކުރައްވާ،\nހުޅުޖަހާ މީހުންނަށް ހީވާނީ އެހެންމީހުންވެސް ހުޅުޖަހާނެހެން\nއަދިވެސް ވަނީ ހީއެއްތަ؟ އެއޮތީ އެވެރިންނަށް މުހިންމުނުވާ ލިޔުންތައް ނައްތާލާކަމަށް ބުނެފައެއްނޫންބާ؟


America Ge Kunfunyakun MH370 Hoadhumuge Masakkaiy Fashaifi\n11 މަސް, 1 ހަފްތާ,3ދުވަސް,4ގަޑި, 17 މިނެޓް, 39 ސިކުންތު ކުރިން 2240ފަތޯނާ ފާއިޒް\n2014 ވަނަ އަހަރުގެ މާޗް މަހުގެ 8 ވަނަ ދުވަހު ގެއްލުނު މެލޭޝިއަން އެއާލައިންސްގެ ފްލައިޓް އެމްއެޗް ތްރީ ސެެވެންޓީ ހޯދުމުގެ މަސައްކަތް ކުރުމަށް އެމެރިކާގެ ކުންފުންޏެއް ކަމަށްވާ "އޯޝަން އިންފިނިޓީ"އަށް މެލޭޝިއާ ސަރުކާރުން ހުއްދަ ދީފިއެވެ.\n"އޯޝަން އިންފިނިޓީ"އިން މިހަފްތާގެ ކުރީ ކޮޅުގައި ވަނީ އެމްއެޗް370 ހޯދުމަށް އިންޑިއާ ކަނޑުގެ ދެކުނުގެ ސަރަހައްދުތައް ބެލުމުގެ މަސައްކަތް ފަށާފައެވެ. އެގޮތުން އެކުންފުނިން އިންޑިއާ ކަނޑުގެ ދެކުނުގެ ސަރަހައްދުތައް ބަލަމުން އަންނަނީ ސީބެޑް ކްންސްޓްރަކްޓާއެއްގެ އެހީގައެވެ.\nބޮއެންގ 777 މަރުކާގެ ފްލައިޓް އެމްއެވް 370 ގެއްލިފައިވަނީ މެލޭޝިއާގެ ވެރިރަށް ކުއަލަލަމްޕޫރުން ޗައިނާގެ ވެރިރަށް ބެއިޖިންއަށް ދަތުރު ކުރަމުން ދަނިކޮށެވެ. އޭރު އެފްލައިޓްގައި 227 ފަސިންޖަރުންނާއި 12 ފަޅުވެރިން ތިއްބެވެ. އެ ފްލައިޓުން ދަތުރު ކުރި 239 މީހުންގެ ތެރެއިން އެއްވެސް މީހެއްގެ ފުރާނަ ސަލާމަތް ކުރެވިފައެއް ނުވެއެވެ. މީގެ ކުރިން އެމްއެޗް370 ހޯދުމަށްޓަކައި، އޮސްޓްރޭލިއާއާއި، ޗައިނާއާއި މެލޭޝިއާއިން ގުޅިގެން ވަނީ މަސައްކަތްތަކެއް ކޮށްފައެވެ.\nއެހެންނަމަވެސް، އެމަސައްކަތް ނިންމާލަންޖެހުނީ ނާކާމިޔާބީއާއި އެކީގައެވެ. އެގޮތުން ގެއްލުނު ފްލައިޓް ހޯދުމަށް އޭރު ކުރި މަސައްކަތަށް 200 މިލިއަން ޑޮލަރު ޙަރަދުވެފައިވާއިރު، އެ ފްލައިޓް ހޯދުމަށް 10،46ދުވަހު މަސައްކަތް ކޮށްފައިވެއެވެ. މެލޭޝިއާއާއި ޗައިނާއާއި އޮސްޓްރޭލިއާއިން ފްލައިޓް ހޯދުމަށް ކުރި މަސައްކަތަށް ފަހު، އާއްމު ކުރި ރިޕޯޓްގައި ބުނެފައިވަނީ އެމްއެޗް370 ގެއްލުނީ ކީއްވެގެން ކަން ނޭނގޭ ކަމަށެވެ. އަދި އެ ފްލައިޓް ވެއްޓުނީ ކޮންތާކަށް ކަމެއްވެސް ހޯދިފައެއް ނުވެއެވެ.\nއެހެންކަމުން ފްލައިޓު ވެއްޓުނު ހާދިސާއާއި ގުޅިގެން މަރުވި މީހުންގެ އާއިލާތަކުން މިކަމާ ދޭތެރޭގައި ވަރަށް ބޮޑަށް ހިތްހަމަނުޖެހުން ފާޅު ކުރަމުން ދިޔައެވެ. އެކަމާ ގުޅިގެން މިދިޔަ އޮކްޓޯބަރުމަހުގައި މެލޭޝިއާ ސަރުކާރުން ވަނީ ފްލައިޓް ހޯދުމަށް "އޯޝަން އިންފިނިޓީ"އާއި ހަވާލު ކުރުމަށް އެކުންފުންޏާއެކު މަޝްވަރާ ކުރަމުންދާކަން ހާމަކޮށްފައެވެ.\nއަދި މިހާރު އެ ކުންފުނިން އެމްއެޗް370 ހޯދުމުގެ މަސައްކަތް ފަށާފައިވާއިރު، ފްލައިޓްގެ އެއްވެސް ބައިތަކެއް އެކުންފުންޏަށް ފެނިއްޖެނަމަ، މެލޭޝިއާ ސަރުކާރުން ވަނީ އެކުންފުންޏަށް އިނާމް ދިނުމަށްވެސް ނިންމާފައެވެ. މެލޭޝިއާ ސަރުކާރާއެކު ވެފައިވާ އެއްބަސްވުމުގެ ދަށުން "އޯޝަން އިންފިނިޓީ"އިން ވަނީ ގެއްލުނު ފްލައިޓް ހޯދުމަށް 25،000 އަކަ ކިލޯމީޓަރުގެ ކަނޑުގެ ސަރަހައްދެއް ބެލުމަށް ނިންމާފައެވެ.\nއެމްއެޗް370 ގެއްލުނު ހާދިސާ އަކީ ވައިގެ ދަތުރުފަތުރުގެ ދާއިރާގެ ތާރީހުގައި މިހާތަނަށް ދިމާވި އެންމެ އޮޅުން ބޮޑު ހާދިސާގެ ގޮތުގައި ވަނީ ފާހަގަ ކުރެވިފައެވެ.


Shi’in Ge Thin Usul – Bilad al Sham Media\nOctober 1, 2013 by huneef\nShi’in Ge Thin Usul\nBismillahir-Rahmaanir-Raheem Download PDF CLICK Shi’inge Thin Usul Download WORD DOC CLICK Shi’inge Thin Usul\nރަސޫލާ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ:\n“تركت فيكم أمرين لن تضلوا ما تمسكتم بهما. كتاب الله وسنة نبيه”\nމާނައީ: “ތިމަންކަލޭގެފާނު ތިޔަބައިމީހުންގެ ތެރެއަށް ދެ އެއްޗެއް ދޫކުރައްވަމެވެ. އޭގައި ހިފަހަށްޓާހާހިނދަކު ތިޔަބައިމީހުން މަގުފުރެދިގެން ނުދާނެއެވެ. އެއީ اللهގެ ފޮތާއި އެރައްބުގެ ނަބިއްޔާގެ ސުންނަތެވެ.”\nއަދިވެސް ޙަދީޘްކުރެއްވިއެވެ: “عليكم بسنتي وسنة الخلفاء الراشدين المهديين”\nމާނައީ: “ތިޔަބައިމީހުންނަށް އޮތޯ ތިމަންކަލޭގެފާނުގެ ސުންނަތުގައި ހިފުމެވެ. އަދި ތިމަންކަލޭގެފާނުގެ ފަހުން ވަޑައިންނަވާ ތެދުމަގުލިބިގެންވާ ޚަލީފާއިންގެ ސުންނަތުގައި ހިފުމެވެ.”\nމިލިޔުމަކީ ޝިޢީންގެ މަޒުހަބު ބިނާވެފައިވާ ދެތިން ނުކުތާއަކާއި ބެހޭގޮތުން ވާހަކަދެކެވޭ ލިޔުމެކެވެ. މިލިޔުން ލިޔުނު ސަބަބަކީ ޝިޢީ ދަޢުވަތު ރާއްޖޭގައި ފެށިގެން ދާތާ ދުވަސްތަކެއް ފާއިތުވެގެން ދިޔައިރުވެސް އެއާއިމެދު މާބޮޑު ފަރުވާލެއް އަޅާލުމެއް ލިބިފައިނުވާތީއެވެ. މިއީ އެންމެ އިސްކޮށް ކުރީގެ އެސް-އެސް މިހާރު ޝިޢީ އަޙްމަދު ޝަމީލު މުޙައްމަދު (ލުއްޑު) އާއި އިންޑިއާގައި އައި-ޓީ ކިޔަވަމުންދާ އިބްރާހީމް އަޒުހަދު ހުރެ ކުރިއަށްގެންދާ ދަޢުވާއެކެވެ. އެހެންކަމުން މިލިޔުމުގައި މިވަނީ ޝިޢީންގެ މަޒުހަބު އެއެއްގެ މައްޗަށް ބިނާވެފައިވާ ދެތިން އުޞޫލެއްގެ ވާހަކައާއި ކުރުގޮތަކަށް އޭގެ މައްޗަށް އަލިއަޅުވާލުމެކެވެ. މިކިޔާ ދަސްކުރާ މީހާއަށް އޭގެން ފައިދާކުރާނެ ކަމުގެ އުންމީދުގައެވެ. އަދި މި މަދު އުޞޫލުތައް ދަސްކޮށްފިނަމަ މިނުބައި ދަޢުވާއާއި ދެކޮޅަށް ތެދުވުމަށް މީހާއަށް ކުޅަދާނަކަން ލިބުމަށް ފުދޭނޭކަމަށް އުއްމީދުކުރެވެއެވެ. އެހެނީ އެދަޢުވާއަކީ އެއްވެސް އަޞްލެއް ބުރަދަނެއްނެތް ދޮގުތަކެއްގެ މައްޗަށް ބިނާވެފައިވާ އެއްޗެކެވެ.\nދަންނާށެވެ. ޝިޢީ މަޒްހަބު އުފެއްދި މީހާއަކީ ޢަބްދުﷲ ބުނު ސަބައަ އޭ ކިޔުނު ޔަހޫދީއެކެވެ. އެމީހުންގެ މަގުފުރެދުން ބަޔާންކުރަން މިވަރުވެސް ފުދޭނެއެވެ. އަދި މިމީހުންނީ ޔަހޫދީންނަށްވުރެވެސް ނުބައި ބައެކެވެ. އެހެނީ މިއީ މުރުތައްދުންނެވެ. އަދި ޔަހޫދީއެއް ކައިރީގައި އެމީހުންގެ ދީނުން އެންމެ ހެޔޮމީހުންނަކީ ކޮބައިތޯ ސުވާލުކޮށްފިނަމަ ބުނެއެވެ. “އެއީ މޫސާ ޢަލައިހިއްސަލާމުގެ އަޞްޙާބުންނެވެ.” އެހެނެއްކަމަކު މިއުއްމަތަށް ނިޞްބަތްވެގަނެގެން އުޅޭ ޝިޢީންނާއި މިދީނުގެ އެންމެ ނުބައި މީހުންނަކީ ކޮބައިތޯ ސުވާލުކޮށްފިނަމަ ބުނެއެވެ: “މުޙައްމަދު ޞައްލަﷲ ޢަލައިހި ވަސައްލަމަގެ އަޞްޙާބުންނެވެ.”\n1) އެމީހުންގެ ކާބަފައިންކަމުގައިވާ ޔަހޫދީންފަދައިން، ޝިޢީންނަކީ ދޮގުވެރިކަމުގައި މަޝްހޫރު ބައެކެވެ. އެމީހުން ތަޤިއްޔާއޭ ކިޔާ އުކުޅެއް ބޭނުންކުރެއެވެ. އެއީ ހިތުގައިވާގޮތް ނޫންގޮތެއް ދުލުން ބޭރުކުރުމެވެ. އަދި އެމީހުން މިއީ ދީނީ ޢަޤީދާގެ ކަމެއްކަމުގައ ދެކި އެކަންނުކުރާމީހާއީ އީމާންނުވާ ކާފަރެއްކަމުގައި ބުނެއެވެ. މުޙައްމަދު ބިން ޔަޢުޤޫބު ޝިޢީންގެ މައި ފޮތެއްކަމުގައިވާ އުޞޫލް އަލް ކާފީގައި ބުނެފައިވެއެވެ: “ހަމަކަށަވަރުންވެސް ދީނުގެ ދިހަބައިގެ ތެރެއިން ނުވަ ބަޔަކީ ތަޤިއްޔާއެވެ. (އޮޅުވާލާ ދޮގުހަދާ މަކަރުހެދުމެވެ.) އަދި ތަޤިއްޔާ އެމީހެއްގެ ކިބައިގައި ނެތް މީހާގެ ކިބައިގައި ދީނެއްނުވެއެވެ.” އަދި އަބޫ ޢަބްދުﷲގެ އަރިހުން ރިވާކޮށް ހަމައެފޮތުގައިވެއެވެ: “ތަޤިއްޔާ އެމީހެއްގެ ކިބައިގައި ނެތްމީހާގެ ކިބައިގައި އީމާންކަމެއް ނެތެވެ.” މީގެންވެސް އެނގެނީ އޮޅުވާލާ ދޮގުހެދުމީ އެމީހުން ކައިރީގައި اللهއާއި ގާތްވުމަށް ކުރެވޭ އަޅުކަމެއް ކަމެވެ. އެހެނެއްކަމަކު މިއީ މުނާފިޤުންގެ ޞިފައެކެވެ. الله ވަޙީކުރެއްވިއެވެ:\n“يَقُولُونَ بِأَلْسِنَتِهِم مَّا لَيْسَ فِي قُلُوبِهِمْ”\nމާނައީ: ” އެއުރެން (އެބަހީ މުނާފިޤުން) ގެ ހިތްތަކުގައި ނުވާއެއްޗެއް، އެއުރެންގެ ދޫތަކުން ބުނެތެވެ.”\nއަދި އިބްނު ތައިމިއްޔާ އެކަލޭގެފާނުގެ ފޮތް މިންހާޖުއް ސުންނާގައި ވިދާޅުވެފައިވަނީ ޝިޢީންނަކީ އެންމެ ދޮގުވެރި ޖަމާޢަތްކަމަށް ޢިލްމުވެރީން އެއްބަސްވެ އިއްތިފާޤުވެގެންވާކަމުގައެވެ. އަދި އިމާމް މާލިކު އަރިހުން ރިވާކުރައްވާފައިވެއެވެ. މާލިކު އަރިހުގައި އެމީހުންނާއިމެދު ސުވާލުދެންނެވުނެވެ. ވިދާޅުވިއެވެ: “އެމީހުންނާއި ވާހަކަނުދައްކާށެވެ. އަދި އެމީހުންގެ ކިބައިން ރިވާނުކުރާށެވެ. އެހެނީ އެއީ ދޮގުހަދާ ބަޔެކެވެ.” އަދި އިމާމު ޝާފިޢީ އަރިހުން ރިވާވެގެންވާގޮަތުގައި އެކަލޭގެފާނު ވިދާޅުވަނީ އެމީހުންނަށްވުރެ ދޮގު ހެކިދޭ ބަޔަކު އެކަލޭގެފާނު ދެކެވަޑައިނުގަންނަވާކަމުގައެވެ.\nއެހެންކަމުން ޝިޢީން އެމީހުންގެ ޙަޤީޤީ ޢަޤީދާ ފޮރުވާން މަސައްކަތްކުރާނެއެވެ. ސުންނީންގެ ކުރިމަތީ މާ ރަނގަޅު ބައެއްކަމުގައި ދެއްކި ސުންނީ ޢަޤީދާއާއި ގާތްވެ އުޅޭނެއެވެ. އެގޮތުން ތިރީގައި އަންނަނިވި އުޞޫލުތަކަކީވެސް އެމީހުންނާއި އެއްވެސް ގުޅުމެއްނެތް ކަންކަންކަމުގައި ބުނެ އޭގެން ބަރީއަވާން މަސައްކަތްކުރާނެއެވެ. ޚާއްޞަކޮށް އެމީހުންގެ އަދަދު މަދުވެ ބަލިކަށިވެފައިވާ ދަނޑިވަޅުތަކުގައެވެ. މިސާލަކަށް ޝަމީލްއާއި އަޒްހަދު ހިންގި ޝިޢީ ސައިޓެއްގައި ފުރަތަމަ ތިން ޚަލީފާއިންނަކީ މުނާފިޤުންކަމަށް ދޭހަވާގޮތަށް ލިޔެފައިވެއެވެ. ނަމަވެސް އެމީހުންނަށް ނުރައްކާ ހީވާން ފެށިހިނދުން އެކަންކަން ފޮރުވަން މަސައްކަތްކުރިއެވެ. އަދި އަޒްހަދުވަނީ އަޅުގަނޑަށް އޭނާ ބަލާ ޝިޢީ ބައިވަރު ވީޑިއޯތައް މީގެ އަހަރުތަކެއް ކުރީން ދީފައެވެ. އޭގައިވެސް ވަނީ ފުރަތަމަ ތިން ޚަލީފާއިންނަށާއި އެނޫންވެސް ޞަޙާބީންނަށް އެއްޗެހި ކިޔާ އެބޭކަލުންނީ މުނާފިޤުންކަމުގައި ޞިފަކޮށްފައެވެ. މިވީޑީއޯތައްވެސް އޭނާ ދިނީ ތަޤިއްޔާގެ ދަށުން ފުރަތަމަ އޮޅުވާލައިގެންނެވެ. އަދި މަޑުމަޑުން ޝިޢީ މަޒްހަބަށް ދަޢުވަތުދޭން މަސައްކަތްކުރިއެވެ. ހުރިހާކަމެއްވެސް ދިޔައީ ތަޤިއްޔާގެ ދަށުން އޮޅުވާލައިގެން މަކަރުހަދައިގެންނެވެ. އެކަމަކު އެއާއި ޚިލާފަށް ޝިޢީންނަށް ބާރެއް ލިބިއްޖެނަމަ، އެމީހުންނަށްވުރެ މުސްލިމުންނަށް އަނިޔާވެރި ބަޔަކުވެސް ނޫޅޭނެއެވެ. މިއަދުގެ ސޫރިޔާގައި ފެންނަމުންމިދަނީ ޝިޢީންގެ އަނިޔާވެރިކަމުގެ ފުދޭ މިސާލެކެވެ. ބައްޝާރުލް އަސަދަކީ ހައްދުފަހަޅައިފައިވާ ޝިޢީއެކެވެ.\n2) ޝިޢީންގެ ޖުމްހޫރު ޤަބޫލުކުރާ ގޮތުގައި ޤުރުއާންވަނީ ބަދަލުކުރެވިފައެވެ. އަދި އެބަދަލު ކުރިކަމަށް އެމީހުން ދަޢުވާކުރަނީ ޞަޙާބީންނެވެ. އަދި އެކަމަށް ބާރުދޭންކަމަށް ބުނެ އެމީހުންގެ “ޢިލްމުވެރީން” ފޮތްފޮތްވެސް ދޮގުތަކުން އެކުލަވާ ލިޔެފައިވެއެވެ. މުޙައްމަދު ބުނު ޔަޢުޤޫބު، އުޞޫލް އަލް ކާފީގައި އަބޫ ޖަޢުފަރު ބުނިކަމަށް ރިވާކޮށްފައިވެއެވެ: “ޤުރުއާން الله ބާވައިލެއްވި ގޮތަށް ފުރިހަމަކޮށް އެމީހެއްގެ އަތުގައި ވާކަމަށް ދޮގުވެރި ކައްޒާބަކުނޫނީ ނުބުނާނެއެވެ.” އަދި އެމީހުންގެ ޢިލްމުވެރިއެއްކަމަށްވާ އައް-ނޫރީ ލިޔެވައިފައިވާ ފޮތް “ފަޞްލުލް ޚިޠޯބު”ގައި ޝިޢީންގެ މުޢުތަބަރު އެތައް އެތައް ސަތޭކަ ޢިލްމުވެރީންނެއް ޤުރުއާނަކީ މިހާރު ބަދަލުކުރެވިފައިވާ އެއްޗެއްކަމަށް ބުނެފައިވާ ބަސްތައް ނަޤުލުކޮށްފައިވެއެވެ. ތަޤިއްޔާގެ ދަށުން ސުންނީންގެ ކުރިމަތީ މިކަންވެސް ދޮގުކުރަން އެމީހުން މަސައްކަތްކުރާނެއެވެ.\nދަންނާށެވެ. ޤުރުއާނަށް އެއްވެސް ބަދަލެއް ގެނައުމީ އެއްވެސް އާދަމުގެ ދަރިއަކަށްވެސް ޖިންނިއަކަށްވެސް ކުޅަދާނަވެގެންވާނޭކަމެއްނޫނެވެ. އަދި ގެނެވޭނޭކަމަށް ބުނެއްޖެ މީހާއީ ބޮޑު ކާފަރެކެވެ. الله ވަޙީކުރެއްވިއެވެ:\nމާނައީ: “ހަމަކަށަވަރުން، ޤުރުއާން ބާވައިލެއްވީ، ތިމަންރައްބެވެ. އަދި ހަމަކަށަވަރުން، ތިމަންރައްބު، އެ ޤުރުއާން ރައްކާތެރި ކުރައްވާހުށީމެވެ.”\n“لَّا يَأْتِيهِ الْبَاطِلُ مِن بَيْنِ يَدَيْهِ وَلَا مِنْ خَلْفِهِ ۖ تَنزِيلٌ مِّنْ حَكِيمٍ حَمِيدٍ”\nމާނައީ: “އެ ފޮތުގެ ކުރިމައްޗަކުންވެސް، އަދި އޭގެފަހަތަކުންވެސް އެފޮތަކަށް ބާޠިލުކަމެއް ނާންނާނެތެވެ. (އެއްވެސް އުނިކުރުމެއް ނުވަތަ އިތުރުކުރުމެއްވެސް ނުގެނެވޭނެއެވެ.) (އެއީ) ޙަމްދު ލިބިވޮޑިގެންވާ، ޙަކީމްވަންތަ ރައްބުގެ ޙަޟްރަތުން ބާވައިލެއްވި ފޮތެކެވެ.”\nއެހެންކަމުން ޤުރުއާން ބަދަލުކުރެވިފައިވާކަމަށް ބުނާމީހާ މިއާޔަތްތައް ދޮގުކޮށްފިއެވެ. އަދި ކާފަރުވެއްޖެއެވެ.\n3) އަދި އެމީހުން ދެކޭ ގޮތުގައި ޞަޙާބީންގެ ބޮޑު ޖަމާޢަތްވަނީ ރަސޫލާ ޞައްލަﷲ ޢަލައިހި ވަސައްލަމަ އަވަހާރަވުމަށްފަހުގައި މުރުތައްދުވެ ކާފަރުވެފައެވެ. އަދި ޢާއިޝާ ރަޟިﷲ އަންހާއަކީ ކާފަރެއްގެ އިތުރުން ޒިނޭކުރާ އަންހެނެއްކަމުގައި މިނުބައި ބައިގަނޑު ދަޢުވާކުރެއެވެ. الله އެބައިމީހުންނަށް ލަޢުނަތް ލައްވާށިއެވެ. ފުރޫޢުލް ކާފީގައި ވެއެވެ. ޖަޢުފަރު ބުންޏެވެ: “ނަބީ ޞައްލަﷲ ޢަލައިހި ވަސައްލަމައަށް ފަހުގައި މީސްތަކުންވީ މުރުތައްދުންކަމުގައެވެ. އެއީ ތިން މީހަކު ފިޔަވައެވެ. ތިމަންނަ ސުވާލުކުރީމެވެ. އެއީ ކޮން ތިން މީހުންނެއްހެއްޔެވެ. ޖަވާބުގައި ބުންޏެވެ. އެއީ މިޤްދާދު ބިން އަސްވަދާއި، އަބޫ ޒައްރު އަލް ޣިފާރީއާއި ސަލްމާން އަލް ފާރިސީއެވެ.” އަދި އަލް މަޖްލިސީ ޙައްޤުލް ޔަޤީނުގައި ރިވާކުރަނީ އަބޫ ބަކުރާއި ޢުމަރު ރަޟިﷲ އަންހުމާ އަކީ ދެކާފަރުން ކަމަށެވެ. އަދި އެދެބޭކަލުންދެކެ ލޯބިވާ މީހާއަކީވެސް ކާފަރެއްކަމަށެވެ. އަދި އެމީހުންގެ އެކިއެކި ޢީދުތަކުގައި ތަންތަނަށް އެއްވެ ޞަޙާބީންނަށް ލަޢުނަތްދީ އޭގެތެރެއިން ޖަނަވާރު އެއްޗެހި ގެނެސް އެއީ ޢާއިޝާ ރަޟިﷲ އަންހާ ކަމަށްބުނެ އެޖަނަވާރުގައި ތަޅާ މަރައެވެ. އަދި އެކަމަނާވަނީ މިހާރު ނަރަކައިގައި އުޑުފައިން އެލުވިފައިކަމަށް ބުނެއެވެ. މިސާލަކަށް މިޒަމާނުގެ ޝިޢީ “ޢިލްމުވެރިއެއްކަމަށްވާ” ޔާސިރު ޙަބީބު (ލަޢަނަހުﷲ) މިފަދައިން ބުނެ ނުލާހިކު ފަހުންވެސް ހަފުލާއެއް ބޭއްވިއެވެ. އަދި މިމުޑުދާރު ޝިޢީންގެ ކަންތައް ހުންނަ ހިސާބު އަންނަނިވި ބަސްތަކުން ދެކޭށެވެ. އަލްޙައުޒީގައި ޝިޢީންގެ ބޮޑުވެގެންވާ ޢިލްމުވެރިއެއްކަމަށްވާ ސައްޔިދު ޢަލީ، ބުނެފައިވެއެވެ: “ހަމަކަށަވަރުން ނަބިއްޔާ އެކަލޭގެފާނުގެ ލަދުވެތި ގުނަވަން ނަރަކައަށް ލާންޖެހޭނެއެވެ. އެހެނީ އެކަލޭގެފާނު ވަނީ ބައެއް މުޝްރިކު އަންހެނުންނާއި ޖިމާޢުވެވަޑައިގެންފައެވެ. (އެބަހީ ޢާއިޝާ އާއި ޙަފްޞާއެވެ.)” اللهގެ ލަޢުނަތް އެބައިގަނޑަށް ހުށްޓެވެ. އަދި އެމީހުންނަށް ވާގިވެރިވެ އެމީހުންގެ ދިފާޢުގައި އަގަހުޅުވާލާ ކޮންމެ މީހަކަށްވެސްމެއެވެ. އަހަރުމެންނާއި އެމީހުންނާއި ދެމެދުގައި ކަނޑިނޫން އިތުރު އެކައްޗެއްވެސްނެތެވެ.\nދަންނާށެވެ. ޞަޙާބީންގެ ބޮޑު ޖަމާޢަތަކީ ކާފަރުންނޭ ނުވަތަ ފާފަވެރި ފާސިޤުންނޭ ބުނާ މީހާއަކީ ބޮޑު ކާފަރެކެވެ. އެހެނީ الله ވަނީ ޤުރުއާނުގެ އެތައްތަނެއްގައި އެބޭކަލުންނަށް ތަޢުރީފުކުރައްވާފައެވެ. އަދި އެބޭކަލުންނާއި މެދު ރުހިވޮޑިގެންވާކަން ބަޔާންކުރައްވާފައެވެ. އަދި އެބޭކަލުންނީ އެންމެ ހެޔޮ އުންމަތްކަމުގައި އަންގަވާފައެވެ. އެހެންކަމުން އެބޭކަލުންނަށް ފުރައްސާރަކުރާ މީހާ اللهއަށް ފުރައްސާރަކޮށްފިއެވެ. الله އެރައްބުގެ ނަބިއްޔާއަށްޓަކައި އެހާ ނުބައި ބަޔަކު ޞަޙާބީން ގޮތުގައި އިޚްތިޔާރުކުރައްވާނެހެއްޔެވެ؟ الله ވަޙީކުރެއްވިއެވެ:\nމާނައީ: “މީސްތަކުންނަށްޓަކައި ނެރުއްވި، އެންމެ ހެޔޮ އުއްމަތްކަމުގައި ތިޔަބައިމީހުން ވަމުއެވެ. (އެހެނީ) ތިޔަބައިމީހުން ހެޔޮކަންތަކަށް އަމުރުކުރަމުއެވެ. އަދި، ނުބައިކަންތައް ނަހީކުރަމުއެވެ. އަދި، ތިޔަބައިމީހުން اللَّه އަށް އީމާންވަމުއެވެ.”\n” مُّحَمَّدٌ رَّسُولُ اللَّهِ ۚ وَالَّذِينَ مَعَهُ أَشِدَّاءُ عَلَى الْكُفَّارِ رُحَمَاءُ بَيْنَهُمْ ۖ تَرَاهُمْ رُكَّعًا سُجَّدًا يَبْتَغُونَ فَضْلًا مِّنَ اللَّهِ وَرِضْوَانًا ۖ سِيمَاهُمْ فِي وُجُوهِهِم مِّنْ أَثَرِ السُّجُودِ ۚ ذَٰلِكَ مَثَلُهُمْ فِي التَّوْرَاةِ ۚ وَمَثَلُهُمْ فِي الْإِنجِيلِ كَزَرْعٍ أَخْرَجَ شَطْأَهُ فَآزَرَهُ فَاسْتَغْلَظَ فَاسْتَوَىٰ عَلَىٰ سُوقِهِ يُعْجِبُ الزُّرَّاعَ لِيَغِيظَ بِهِمُ الْكُفَّارَ “\nމާނައީ: ” اللَّهގެ ރަސޫލާ މުޙައްމަދުގެފާނާއިި އެކަލޭގެފާނުގެ އަރިހުގައިވާ މީހުންނީ، ކާފިރުންގެ މައްޗަށް ގަދަފަދަވެގެންވާ ބަޔެކެވެ. އެެބޭކަލުންގެ މެދުގައި، އޯގާވެރި ރަޙްމަތްތެރިބަޔެކެވެ. اللَّهގެ ޙަޟްރަތުން ފަޟްލުވަންތަވެރިކަމާއި، ރުއްސެވުން އެދޭ ޙާލު، ރުކޫޢުކޮށް ސަޖިދަކޮށްއުޅޭ ބަޔަކުކަމުގައި، ތިބާ އެބޭކަލުން ދެކޭނޫއެވެ. ސަޖިދައިގެ އަޘަރުން، އެބޭކަލުންގެ ޢަލާމާތްތައް އެބޭކަލުންގެ މޫނުތަކުގައިވެއެވެ. އެއީ ތައުރާތުގައިވާ، އެބޭކަލުންގެ މިޘާލެވެ. އަދި އިންޖީލުގައިވާ، އެބޭކަލުންގެ މިޘާލު އޭގެ ކުދިނިރުތައް ފަޅުވާފައިވާ ގޮވާމެއްފަދައެވެ. ދެން އެ ގޮވާންގަސްތަކަށް ގަދަކަންދިނެވެ. ދެން އެ ގޮވާންގަސްތައް ފަލަވެ، އޭގެތަނޑުތަކުގެ މައްޗަށް ސީދާވެ ހެދެމުންދެއެވެ. ގޮވާންކުރާ ދަނޑުވެރިން ޢަޖާއިބުކޮށް ޙައިރާންކުރުވަމުންނެވެ. އެހުރިހާކަމަކީވެސް (އެބޭކަލުންގެ ސަބަބުން) ކާފިރުން ރުޅިއެރުވުމަށްޓަކައެވެ.”\nކާފަރުން ރުޅިއެރުވުމަށްޓަކައޭ އާޔަތުގައިވުމުން އިމާމު މާލިކު ވިދާޅުވިކަމަށް އިބްނު ކަޠީރުގެ ތަފްސީރުގައި ރިވާވެގެންވަނީ އެބޭކަލުންދެކެ ރުޅިއަންނަމީހާއީ ކާފަރެއްކަމުގައެވެ.\n” رَّضِيَ اللَّهُ عَنْهُمْ وَرَضُوا عَنْهُ “\nމާނައީ: “اللَّه، އެއުރެންނަށް ރުހިވޮޑިގެންވެއެވެ. އަދި އެއުރެންވެސް، އެއިލާހަށް ރުހިގެންވެއެވެ.” އަދި މުހާޖިރުންނާއި އަންޞޯރުންގެ ޙައްޤުގައި ވަޙީކުރެއްވިއެވެ:\n” أُولَٰئِكَ هُمُ الصَّادِقُونَ “\nމާނައީ: “އެއުރެންނީ ހަމަ ތެދުވެރީންނެވެ.”\nޚައްލާލު ރިވާކުރެއްވިއެވެ. އަބޫ ބަކުރަށާއި، ޢުމަރަށާއި، ޢާއިޝާއަށް އެއްޗެތިގޮވާ މީހާއާމެދު އިމާމު އަޙުމަދާއި ސުވާލުކުރެވުނެވެ. އެކަލޭގެފާނު ޖަވާބު ދެއްވިއެވެ: “އެކަންކުރާ މީހާއީ މުސްލިމެއްކަމުގައި ތިމަންނާ ނުދެކެމެވެ.” އަދިވެސް ޚައްލާލު ރިވާކުރެއްވިއެވެ. ޞަޙާބީއަކަށް އެއްޗެތި ގޮވި މީހެއްގެ ވާހަކަ އިމާމު އަޙުމަދުގެ ދަރިފުޅު އިމާމު އަޙުމަދާއި ސުވާލުކުރެއްވިއެވެ. ޖަވާބުގައި އެކަލޭގެފާނު ވިދާޅުވިއެވެ: “އޭނާއީ މުސްލިމަކުކަމުގައި ތިމަންނާ ނުދެކެމެވެ.”\nއަދި އެޝިޢީން އެމީހުންގެ ފޮތްފޮތުގައި ޞަޙާބީންނޭ ކިޔައިގެން ގެންނަ ވާހަކަތަކީ އެއްވެސް އަޞްލެއްނެތް ޞައްޙަ އެއްވެސް މަގަކުން ރިވާވެފައިނުވާ ތާރީޚުގައި އެނގިފައިނުވާ، ކުއްލިއަކަށް އެފޮތްތަކުގައި އުފެދި ތާރީޚުގެ ތެރެއަށް ވައްދާފައިވާ ބުހުތާނު ވާހަކަތަކެކެވެ. އަދި ރިވާކުރުމުގައި އެއެއް މިއެއް ނުބަލައި ޙިމާރު އެއްޗެހީގެ ކިބައިންވެސް އެމީހުންގެ މައިގަނޑު ޙަދީޘް ފޮތްފޮތުގައި ރިވާކޮށްފައިވެއެވެ. ނުވިތާކަށް ޝައިޠޯނާގެ ކިބައިންވެސް ރިވާކޮށްފައި އެކަމަށް އެއްބަސްވެފައި އެބަހުއްޓެވެ.\nމިލިޔުމުގައިވާ ނުކުތާތަކަކީ ޝިޢީންގެ މަޒްހަބާއި އަޅާ ބަލާއިރު ވަރަށް މަދު އެއްޗެކެވެ. އެހެނެއްކަމަކު އެމަޒުހަބު ބިނާވެފައިވަނީ މިކަންކަމުގެ މައްޗަށްކަމަށްވުމުން މިވަރު ފުދޭނޭކަމުގައި އުއްމީދުކުރަމެވެ. ދުޢާއަކީ ސުންނަތުގެ މަތީގައި ސާބިތު މުސްލިމުންކަމުގައިވާ ޙާލު الله އަޅަމެންގެ މަރުގެންނެވުމެވެ.\nمن عقائد الشيعة لعبد الله بن محمد السلفي\nمنهاج السنة لشيخ الإسلام ابن تيمية\nهولاء هم الشيعة لأبي مسلم أيمن بن محمد\nرسالة في الرد على الرافضة لشيخ الإسلام محمد بن عبد الوهاب\nThis entry was posted in Dhivehi and tagged Shia, three rules. Bookmark the permalink.\n← Notes on al-Usul al-Thalatha\n(English translation) Reply to some Shubuhaat about going to Jihad →


Izzudheen School, Raees hulhuvai dhevvaifi | Mihaaru\nއިއްޒުއްދީން ސްކޫލު ހުޅުވަން އެ ސްކޫލުގައި މިއަދު ބޭއްވި ރަސްމިއްޔާތުގައި ރައީސް އިބްރާހިމް މުހައްމަދު ސޯލިހު ވާހަކަ ދައްކަވަނީ. - ފޮޓޯ: ރައީސް އޮފީސް\n12 ޖެނުއަރީ 2020 - 10:41 18 comments\nމާލޭގައި މިއަހަރު އަލަށް ކިޔަވައިދޭން ފެށި އިއްޒުއްދީން ސްކޫލު، ރައީސް އިބްރާހިމް މުހައްމަދު ސޯލިހު މިއަދު ހުޅުއްވައިދެއްވައިފި އެވެ.\nއެއްދަންފަޅިއަށް ކިޔަވައިދޭ އެ ސްކޫލުން 200 އަށް ވުރެ ގިނަ ދަރިވަރުންނަށް ވަނީ ޖާގަ ދީފަ އެވެ. ސްކޫލުގައި ފުރަތަމަ ކިޔެވުން ފަށާނީ ގްރޭޑު 1-6 އަށެވެ. ނަމަވެސް ކޮންމެ އަހަރަކު އާ ގްރޭޑެއް ތައާރަފް ކުރަމުން ގޮސް ގްރޭޑް 10އާ ހަމައަށް ކިޔަވައިދޭނެ ކަމަށް އެޑިއުކޭޝަން މިނިސްޓްރީން ބުންޏެވެ.\nރައީސް އިބްރާހިމް މުހައްމަދު ސޯލިހު އިއްޒުއްދީން ސްކޫލު ހުޅުވައިދެއްވާއިރު، ނައިބު ރައީސް ފައިސަލް ނަސީމް އަދި އެޑިއުކޭޝަން މިނިސްޓަރު ޑރ. އައިޝަތު އަލީ އެމަނިކުފާނުގެ އަރިހުގައި މަޑުކޮށްލައްވައިގެން-.- ފޮޓޯ: ރައީސް އޮފީސް\nއެ ސްކޫލު ހުޅުވަން ބޭއްވި ރަސްމިއްޔާތުގައި ވާހަކަދައްކަވަމުން އެޑިއުކޭޝަން މިނިސްޓަރު ޑރ. އައިޝަތު އަލީ ވިދާޅުވި ގޮތުގައި އިއްޒުއްދީން ސްކޫލުގެ ނަން ނިސްބަތްވަނީ ހޮޅީންގެ ކިބައިން ރާއްޖެ މިނިވަންކުރެއްވި އައްސުލްތާނުލް ޣާޒީ ހަސަން އިއްޒުއްދީން ސިރީކުލަރަންމީބަ ކައްތިރި ބަވަނަ މަހާރަދުންނަށެވެ.\nކުރީގެ އެމްއީއެސް އިމާރާތުގައި ހެދި ސްކޫލުގައި ބޭއްވި ރަސްމިއްޔާތުގައި މިނިސްޓަރު ވިދާޅުވީ އިއްޒުއްދީން ސްކޫލަކީ، ކުރިއަށް އޮތް މަދު އަހަރުތަކުގެ ތެރޭގައި މި ސަރަހައްދުގައި ވަރުގަދަ ސްކޫލަކަށް ވެގެންދާނެ ކަމަށެވެ.\nއިތުރު ލިޔުންތައް ސްކޫލް ތައުލީމް އެޑިއުކޭޝަން މިނިސްޓްރީ ރައީސް އިބްރާހިމް މުހައްމަދު ސޯލިހް ޑރ. އާއިޝަތު އަލީ، އެޑިއުކޭޝަން މިނިސްޓަރު އިއްޒުއްދީން ސްކޫލް\nތައުލީމާ ގުޅޭ "އިނޮވޭޝަން ކޮންފަރެންސް" ފަށައިފި


Mihaathanah4lakka ahvure gina fathuruverin ziyaaraiykohfi - vNews.mv\nޠާހިރާ އަޒްހާރު 14 May 2021, 19:30\nފަތުރު ވެރިކަން އަރަނީ ކުރި. ޑޮލަރު ރޭޓް 19ރ . އިބޭ އާމްދަނީ ވަނީ ގިނަ. އިގްދިސޯދް ވަނީ ފުނޑު. ރައްޔިތުން ވަނީ ނިކަމެތިވެ ފަނާ. ވައް އަ ޖޯކް


Police board ah committee in ruhun dhinee Hamid ah Ekani\nފުލުހުންގެ އާ ގާނުނުގެ ދަށުން އުފައްދާ ޕޮލިސް ބޯޑަށް ކުރިމަތިލި ފަސް ބޭފުޅުންގެ ތެރެއިން ކުރީގެ މަޖިލިސް މެންބަރު އަދި އެމްޑީޕީގެ އިންޓަނޭޝަނަލް ސްޕޯކްސް ޕާސަން ހާމިދު އަބްދުލް ގަފޫރަށް ރުހުން ދޭން ކަމާ ގުޅޭ ކޮމެޓީއިން ނިންމައިފި އެވެ.\nފުލުހުންގެ ހިދުމަތުގެ ގާނޫނުގައި ބަޔާން ކޮށްފައިވާ ގޮތުގެ މަތީން އެކުލަވއިލާ ބޯޑަށް އާންމުންގެ ފަރާތުން ކުރިމަތިލާ ފަރާތްތަކަށް އެ ފުރުސަތު ހުޅުވާލުމުން ހާމިދު ހިމެނިވަޑައިގަންނަވާހެން ފަސް ބޭފުޅަކު ކުރިމަތިލެއްވިއެވެ. އެއީ ލަބީގު މުހައްމަދު މާހިދު އާއި ޒުބައިރު އަހުމަދު މަނިކު އާއި ޒީނަތު އަލީގެ އިތުރުން އަލީ މުހަައްމަދު މަނިކެވެ.\nގައުމީ ސަލާމަތާ ހާރިޖީ ގުޅުންތަކާބެހޭ ކޮމެޓީގައި ނަންތައް ދިރާސާ ކުރުމަަށް ފަހު މިއަދު ބޭއްވި ބައްދަލްވުމުގައި ހާމިދަށް ރުހުންދޭން ކޮމެޓީގައި ބައިވެރިވި މެންބަރުންގެ އަގުލަބިއްޔަތުން ވަނީ ނިންމާފައެވެ. ނަމަވެސް ދެން ހިމެނޭ ހަތަރު ނަމަށް ރުހުން ދޭން ނުފެންނަ ކަމަަށް ވަނީ ނިންމާފައެވެ.\nމިދިޔަ އަހަރު ފަހުކޮޅު ތަސްދީގު ކުރި ފުލުހުންގެ އާ ގާނޫނުގެ ދަށުން އުފައްދާ ފުލުހުންގެ ބޯޑުގައި ހަތް މެމްބަރަކު ތިއްބަވާނެ އެވެ. އޭގެ ތެރޭގައި ރައީސް ސޯލިހް އައްޔަން ކުރައްވާ ދެ ބޭފުޅުންނާއި އެކި ދާއިރާތަކާ ގުޅޭ ތިން ތަޖުރިބާކާރުންނާއި އާންމުންގެ ތެރެއިން ދެ މެމްބަރަކު ހިމެނެ އެވެ.\nއެހެން ކަމުން އަލުން ޕޮލިސް ބޯޑަށް ހުޅުވާލާނެ އެވެ.\nފުލުހުންގެ އާ ގާނޫނުގެ ދަށުން ފުލުހުންގެ ތެރެއިން ސުޕްރިންޓެންޑެންޓް އޮފް ޕޮލިސް އިން ފެށިގެން މަތީ ރޭންކްގެ ފުލުހުންނާމެދު ޕޮލިސް ބޯޑުން ހަތަރު މަސްތެރޭ ފިޔަވަޅު އަޅަން ޖެހޭނެ އެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް މޯލްޑިވްސް ޕޮލިސް ސާވިސް + ރައީސް އިބްރާހިމް މުހައްމަދު ސޯލިހު